
LUMEA PRIN CARE AM TRECUT 


Gândul meu 


Am avut, în urma unor împrejurări întâmplătoare, le- 
gături mai mult ori mai puţin intime cu oameni, care prin 
lucrarea lor au hotărât desfăşurarea, vieţii noastre naţionale 
şi sunt astfel lucruri, pe care nimeni nu poate să le spună 
atât de bine ca mine. Azi dar unul, mâine altul dintre prie- 
tenii mei, au stăruit în timpul celor din urmă câţi-va ani 
să scriu ceeace ce mi se pare de oarecare importanţă pentru 
înțelegerea timpului, în care mi-am petrecut viaţa. 

Incepând a o face aceasta la vârsta de 77 ani, în luna 
Maiu, anul 1924, ţin să declar, că gândul meu nu e să-mi 
scriu biografia, nici să sporesc literatura română cu aşa 
zise memorii. 

N'am adunat însemnări asupra faptelor de oarecare 
însemnătate, la săvârşirea cărora am luat parte, nici nam 
ținut să păstrez fie documente, fie scrisori primite de la 
oameni cu rost hotăritor în viaţa comună. Scriu deci despre 
oameni şi fapte numai un fel de impresiuni de călătorie, 
spuindu-le toate aşa, cum mi s'au oglindit în suflet în tre- 
cerea mea prin lumea aceasta și cum mi le aduc aminte 
după trecerea unui timp de cele mai multe ori îndelungat. 

Cei ce-mi vor fi citind scrisa, au să fie deci deopotrivă 
cu omul, care trece pe lângă un lac cu apă limpede şi vede 
cele de dimprejur oglindite în faţa lui, deci nu cum în aevea 
sunt, ci cum par în oglinda nestatornică. 

Oamenii despre care am să le vorbesc, sunt trecuţi 
aproape toţi din lumea aceasta, tocmai de aceea însă ţin să 
spun despre dânşii numai ceeace după cea mai bună a mea 

ştiinţă e adevărat, căci azi-mâine am să trec şi eu şi nu pot 
să depărtez de la mine gândul, că am să stau faţă 'n faţă 
cu dânşii şi să dau socoteală despre spusele mele. 

Pentru ca înţelesul adevărat al acestora să iasă lămurit 
la iveală, cititorii au să fie dumiriţi şi asupra drumului 
în care am umblat, precum şi asupra felului meu de a simţi 
şi de a vedea, cele ce se petrec în lumea aceasta. 

Sunt cuprins de simţământul, că stau răsleţ, rămăşiţă 
a unei lumi, care 'ncetul cu încetul se stinge. E destul să 
fiu cu inima deschisă pentru ca să fie adevărat şi ceeace 
spun despre lumea aceea. 


DRUMUL IN CARE AM UMBLAT 
1. Podgoria Aradului 


Aradul se află în câmpie, pe ţărmul dela dreapta 
al Mureşului ; se văd însă bine dela Arad cele din urmă din- 
tre dealurile revărsate din Carpaţi spre marele şes dela 
Tisa şi dela Dunăre, podgoria ce se 'ntinde dela Mureș 
până 'n lunca Crişului Alb. 

Pe subt aceste dealuri, la marginea şesului, sunt  înşi- 
rate unul lângă altul zece sate înfloritoare, toate românești, 
iar deasupra satelor, pe coastele înclinate spre mează-zi, 
sunt vii ce dau vinuri bune, cele mai vestite la Miniş, la 
Măderat şi la Mocrea. Din jos de sate, pe şes, sunt ogoare 
mănoase. 

Cam pe la mijlocul podgoriei, în culmea unui deal mai 
răsărit, se văd de la mari depărtări surpăturile unei vechi 
cetăţi de piatră, de unde ochiul străbate peste şes şi peste 
lunca largă a Crişului până 'n zarea albăstrie. 

Maghiarii îi zic cetăţii „ Világoş“, adică „Luminoasa“, 
iar Românii se folosesc de numele maghiar prefăcut în 
» Viagăș* 

La, usi dealului, sub Vilagăş, sentinde Șiria, în 
limba maghiară tot Vilăgoş, cel mai mare şi mai de frunte 
dintre satele din podgorie, în care se află judecătoria așa 
zisă cercuală, unde se ţine toate Miercurile târg de săptămână, 
de două ori pe an târg de ţară şi unde podgorenii își au 
scaunul protopopesc şi şcoala capitală. 

Siria mai e vestită şi pentrucă acolo a capitulat la 13 
August 1849 oștirea maghiară comandată de Arthur Görgei 
în faţa Rusilor comandați de generalul Paschievici. 

In castelul domnului de pământ Bohuşse afla ’n timpul co- 
pilăriei mele masa, pe care a fost subscris actul de capitulare, 
și data era săpată în o placă de argint din mijlocul mesei. 

Fiind mai înstăriți, mai înaintați în cultură şi mai 
sfătoşi, podgorenii, aproape numai Români, se simt ei înşişi, 
şi sunt socotiți şi de alţii, cei mai de frunte dintre Românii 
din partea locului, iar fruntea frunţii, adică cei mai de 
frunte dintre podgoreni sunt Şirienii. 

Afară de Podgoreni mai sunt pe acolo Mureşeni, Câm- 
pieni, Crișeni pe la isvoarele Crişului Alb, Pădureni prin 
valea Crişului, Luncani înspre şes, şi Vidicani pe la isvoa- 
rele Crişului Negru. 

Nu sunt însă nici Șirienii, nici Podgorenii, Câmpienii şi 
Pădurenii locuitori de baştină, căci nomenclatura satelor nu 
e deloc românească. Radna, Miniş, Cladova, Ghioroc, Cubiu, 
Covăşinţ, Șiria, Galşa, Mişca, Măderat, Pâncota, Agrij, Ară- 
niag, Silinghia, Dund, Drauţ, Cermeiu, Câcărau, Mocrea, 
n'au înţeles în limba românească. 

Poporaţiunea din zilele noastre e venită în partea locu- 
lui după încheerea tractatului de Carlovăţ, când atât şesul, 
cât şi podgoria erau pustii. 

In deosebi la Șiria sunt şi puţini Şvabi, mai puţini 
Maghiari şin timpul copilăriei mele mai erau şi Slovaci 
aduşi acolo de Bohuş, care era şi el Slovac dela Ciaba. 

Având să descriu lumea prin care am trecut, nu pot 
să 'ncep decât de aici, unde m'am născut, unde mi-am pe- 
trecut copilăria şi cea mai frumoasă parte a tinereţelor, 
unde au fost aşezate temeliile vieţii mele sufleteşti. Cu naş- 
terea se 'ncepe numai viaţa trupească, cea sufletească e 
plămădită "'ncetul cu încetul potrivit cu felul de a fi al ace- 
lora, cu care ne petrecem zilele copilăriei şi ale tinereţelor” 


2. Vilagăşul 
Când eram copil mai mic, vedeam cetatea Vilagăşului 
numai de jos, din sat, mi se părea mică şi nu mă 'ndoiam, 
că grăesc adevărul cei ce-mi spuneau, că ea a fost zidită 

de fiica unui uriaş, care 'ngrămădia bolovani de piatră 
întrun car cu patru boi, pe care-l lua 'n poala ei şi-l du- 
cea 'n vârful dealului, căruia îi zic Maghiarii „Kopasz“, 
adică pleşuv, iar Românii Coposul. 

După ce am mai crescut, m'am învrednicit să urc dea- 
lul pân'acolo şi am văzut că zidurile sunt înalte, groase 
şi multe. 

Era ceva de tot tainic şi fioros acolo ’a vârful Copo- 
sului. Mi se păreau toate a pustiu, dar era parcă din toate 
colţurile ies la iveală fel de fel de fiinţe fioroase. 

Atât printre zidurile acelea, cât şi pe ici, pe colo prin 
prejurul lor, se aflau gropi săpate de cei ce căutaseră co- 
mori, despre care ştiam, că sunt păzite de Necuratul, care 
purta 'n cap „cbelepuşă“ roşie şi-i schilodea pe cei ce 
umblau să puie mâna pe cele ce nu li se cuveneau. 

In curtea cetăţii se aflau zidite 'n pământ nişte bolte 
rotunde, fiecare cu câte o gaură 'n mijloc. Mi se spunea, 
că sunt temnițe, în care-i aruncau prin gaură pe cei osân- 
diţi. — Nu-i vedeam, dar mi-i închipuiam și-i visam nopţile 
sbătându-mă ’n culcuș. 

Mai era, acolo şi un fel de gang întunecos, gârliciul 
unei pivniţi pline de butoaie pline, din care te-ai fi putut 
cobori, dacă mar fi fost înfundat drumul, până jos în mij- 
locul satului. 

Prin găurile din ziduri şi prin crăpăturile din ele se 
aflau cuiburi de stăncuţe, de hereţi şi de ulii, ba până chiar 
de vulturi; şi ispitiți a ne urca la ele, noi băeţii ne puneam 
viaţa 'n joc. 

Pe sub cetate se 'ntindeau rămășițele unei grădini, mult 
iorgovan sau liliac sălbăticit cu multe poteci făcute de capre 
printre el, loc minunat, ca să ne jucăm de-a ascunsele şi 
de-a prinsele. 

Din sus de cetate, pe plaiul dealurilor, se 'ncepea pădurea 
domnului de pământ, şi era lucru mare să te plimbi pe la 
marginea pădurii. 

Dar cea mai mare plăcere era să te uiţi de acolo de sus 
spre şesul cel larg şi luminos şi spre munţi, unde ochiul stră- 
bătea până 'n Găina şi 'n Oul. — Vie îţi era’n inimă dorinţa de 
a te duce şi a te tot duce, ca să le vezi toate din apropiere. 


Mai târziu, când am ajuns să ştiu citi, mi-a căzut în 
mâni o cărticică, în care se spunea, că Vilagăşul era în 
fiinţă când Romanii au cucerit Dacia. Din timpul năvălirilor 
nu se mai ştie nimic despre el. Se ştie însă, că 'n urmă era 
anul dintre castelele regale ce alcătuiau brâul Caransebeş — 
Lugoj — Făget — Lipova — Șiria — Ineu — Beiuşi — Oradea — 
Sîmleu — Hust. Regele Mateiu Corvinul a ţinut acolo închis 
un timp oarecare pe fratele mumei sale, magnatul Szilagyi. 

Dupăce Suleiman II Magnificul a desfiinţat şi al doilea 
regat sârbesc, familia Brancovici s'a retras în Ungaria, unde 
i s'au făcut donaţiuni însemnate, între care şi Vilagăşul. Bine 
ştiutul Episcop Sava Brancovici era şi el din partea locului. 

Când cu răscoala de la 1784, unii dintre tovarăşii de 
luptă ai lui Horia s'au încuibat în Vilagăş. Au fost, aşa se 
zice, aduse atunci tunuri din cetatea Aradului şi din culmea 
dealului Horlea au bătut Vilagăşul de l-au lăsat în starea 
din timpul copilăriei mele. 

Citindu-le aceste negru pe alb, nu mă 'ndoiam, că ele 
sunt adevărate şi decâteori se ivia 'n faţa mea Vilagăşul 
vedeam în gândul meu regi, voivozi, paşale şi cete, care 
trec în mers furtunatec pe sub dealuri şi se răsboiesc pe 
șesul întins şi neted. 

Şiria, croită, după toate semnele, de ingineri nemți, cu 
uliți drepte, pretutindeni deopotrivă de largi şi cu locuri 
de case toate de aceeaşi întindere, nu s'a putut închega decât 
după trecerea vremurilor grele. 

Vatra vechiului sat se află mai spre șes, unde locului 
i se zice şi azi Seliște. 

Altă vatră de sat, după toate semnele încă mai veche, 
e „Șiriuța“, un tăpşan de sub cetate, din sus de vii. 

Satul de la Seliște, după toate semnele a fost pustiit în 
timpul luptelor cu Turcii şi pare a fi fost locuit de maghiari, 
căci în nomenclatura localităţii sunt elemente maghiare ca 
„Kopasz“, „Kiscut“, „Nyergeş*“ ori „Banhazy“. Maghiarii din 
satul de astăzi, sunt veniţi mai târziu şi sunt aşezaţi în 
partea despre şes a satului, alăturea de mai numeroșii 
Șvabi, care sunt veniţi şi ei mai târziu. 

O migraţiune de Români spre aceste locuri sa făcut 
după retragerea din Oltenia a Austriacilor. Altă migraţiune 

a urmat din Moldova, mai ales din judeţul Neamţului, în 
timpul lui Grigorie Vodă Ghica. Cea mai însemnată a fost 
însă, migraţiunea din Ardeal şi de pe Crişuri, când în urma 
răscoalei lui Horia, iobagii din Ardeal au câștigat şi ei 
dreptul de liberă migraţiune. 

După numele de familie în deobşte se 'nvederează care 
de unde a venit. In timpul copilăriei mele cei mai numeroşi 
erau cu numele Borlea, iar satul Borleşti se află ?n judeţul 
Neamţului. 

Intre familiile române erau şi câteva de nobilitate, unele 
de Seliște, altele de Haţeg, iar altele de Teiuş. 


3. Lumea de atunci 


Atât pe podgorenii noştri, cât şi pe cei mai apropiaţi 
dintre vecinii lor, pe Mureşeni, pe Câmpieni și pe Luncan, 
nu pot să mi-i aduc aminte decât ca oameni cu inima des- 
chisă, totdeauna voioşi și doritori de mese 'ncărcate. 

Trăiţi sute de ani de-a rândul sub asupriri şi despuiaţi 
în fel de fe! de chipuri, ei se simţiau, precum se vede, în 
mare lărgime dupăce au ajuns să fie socotiți deopotrivă 
cu foştii lor asupritori. 

O fi fost aşa, o ti fost altfel, eu ştiu că m'am pomenit 
umblând printre picioarele unor oameni stăpâniți de gândul, 
că e bine să fii om în lumea lui Dumnezeu. Ştiau să se 
bucure de viaţă, încât mulţi îi socoteau chiar ușurateci. 

Nu pot, ce-i drept, nici eu să tăgăduiesc, că unii dintre 
cei bogaţi în timpul copilăriei mele au murit săraci. Mai 
numeroşi sunt însă cei crescuţi în sărăcie, care din vred- 
nicia lor, au ajuns oameni cu stare, unii chiar bogaţi. Așa 
se 'nvârteşte roata lumii coborînd pe unii, când urcă pe 
alţii: pentru mine lucrul de căpetenie este, că 'n lumea copi- 
lăriei mele, oamenii nici în zile grele nu-şi pierdeau voia bună 
şi, gândindu-mă la cele de atunci, eu mă văd mereu la fel 
de fel de praznice, la nunţi, care ţin câte o săptămână de 
zile, la cumetrii şi la fel de fel de alte sărbători. 

Nici secerișul grânelor, nici culesul ori sfărâmatul po- 
rumbului, fără de cimpoiaş şi fără de masă întinsă, nu se 

putea, face; atât dealul sădit cu vii, cât şi câmpul plin de 
lanuri răsuna mereu de cântecele muncitorilor harnici, iar 
în timpul culesului viilor cântecele şi chiotele se 'nteţiau în- 
soţite de lăutari şi de focuri descărcate. 

Mai era apoi şi că drumul Aradului trecea prin Șiria. 

Din ţara Moților, de pe la Abrud, drumul trece muntele 
pe la, satul Bucureşti şi se coboară la Brad, de acolo la Baia 
de Criş şi apoi prin Hălmagiu la Buteni şi pe Criş la vale 
la Pâncota, unde coteşte la stânga şi o ia prin satele din pod- 
gorie până'n mijlocul Şiriei, unde cotește iar drept spre Arad. 

Drumul acesta e totdeauna umblat, şi pentru cei mai 
mulţi dintre drumeţi cel din urmă popas e la casa vreunei 
rude ori a vreunui prieten din Șiria, și se simţia jignit 
acela, la casa căruia niciunul dintre trecători nu se opria 

Era deci lucru neiertat să nu te duci şi tu la casa celui 
ce-a făcut popas la casa ta, şi multe drumuri făceau oa- 
menii cum se cade numai şi numai pentru ca să poată po- 
posi mai ici mai colo. 

Așa au venit lucrurile, că eu mă simţiam pe o mare 
întindere, pretutindeni acasă. 

Mama fiind din neamul Borleştilor. şi având doi fraţi 
şi două surori, aveam multe rude, şi mulţi fini, nu numai 
la Șiria ci şi pe aiurea, până pe la Hălmaj şi pe la Baia 
de Criş, mai ales cărturari, dintre cari unii, oameni cu trecere. 
Alte rude aveam din partea tatei mai ales pe câmpie, pe 
la Arad și pe la Pecica. Eram deci mult purtat de ici până 
colo și în curând am ajuns să umblu de capul meu când 
nu eram purtat. 

Pretutindeni, pe unde mă duceam, oamenii mă îmbră- 
țişau cu dragoste, încât minune nu-i, dacă m'am pătruns în 
curând cu gândul, că lumea e alcătuită din oameni, care mă 
iubesc şi pe care am deci să-i iubesc şi eu. 

Abia acum, la zile de bătrâneţe îmi dau seama, că 
aceaslă dragoste obștească se mărginea la Români. Orişi- 
câtă, silinţă mi-aşi da, nu reuşesc să-mi aduc aminte vreun 
praznic, vreo ospeţie ori vreo petrecere de orişice fel, la 
care luau parte şi unii dintre cei ce nu erau Români. 

Nu trăiau Românii împreună, ci alăturea cu ceilalţi, 
ce-i drept în bună pace, dar nu împreună. 

Nu tot aşa şi eu, deşi mama stăruia cu multă ho- 
tărîre în gândul, ca cu străinii din acelaşi blid să nu mă- 
nânci. 

Casel părinior mei se aflau adică în drumul Ara dului, 
la colţul unei uliţi ce cobora spre imaşul sau bătătura dela 
marginea despre câmp a satului. 

Peste drum dela noi stetea felşerul Moldovanyi, un 
Armean căsătorit cu sora medicului Cordina, care era Italian 
şi avea doi băieţi cam de vârsta mea. 

La dreapta feldşerului, sus pe deal, se aflau casele în- 
căpătoare ale Grofiţei Kânigseg, care era măritată după 
secuiul Bartha și avea trei băieţi şi două fete. 

Dincolo, locuia Post-maistorul Valerian, un ceh, care 
avea doi băieţi și-o fată. 

La stânga feldşerului locuia un oarecare Koinok ma- 
ghiar, al cărui băiat îmi era un fel de mentor într'ale ştren- 
găriei, iar vecin cu Koinok era Voinovici, un turtelar 
sârb. 

In celălalt colţ se afla primăria maghiară şi notarul 
Löbel în urmă Kunfy, avea o casă plină de copii, toţi Evrei 
ca părinţii lor. 

In dosul caselor noastre ne era vecin Zorad, un slovac, 
iar în fundul grădinii, pe uliţa ce cobora spre bătătură, ne 
erau vecini Pârvu şi Bucălan, iar mai departe se afla partea 
șvăbească a satului. 

Aceasta, este cea mai apropiată parte a lumii, în care 
mi-am trăit primii ani de copilărie. 

Mai târziu umblam la școala românească. 

Când ne întorceam dela şcoală, noi băieţii din acea 
carte a satului, treceam prin faţa şcolii nemţesti la care 
umblau şi ungurii; şi dacă se 'ntâmpla să-i întâlnim pe cei 
de acolo, ei ne ziceau „Rumun munca fun.“ — iară noi stri- 
gam „Ungur bungur,“— şi „Neamț cotofleanț!“ ba mai 
aruncam şi cu pietre unii într'alţii. 

Dupăce sosiam însă acasă, ceilalţi îşi căutau de drum 
şi se duceau mai departe, iară eu rămâneam singur în mij- 
locul acelora, cu care-mi petrecusem mai nainte lumi- 
noasele zile. 

4. Când cu răsmeriţa 


Isbucnind la 1848 răsmeriţa, aşa zisa inteligență a Ro- 
mânilor din Podgorie sa dat în partea Maghiarilor, care-i 
ademeniseră cu gândul, că se luptă pentru libertate, egalitate 
şi frăţietate. Erau în dieta dela Dobriţin chiar trei deputaţi 
dintre Romanii din Podgorie: Gheorghe Popa, Sigismund 
Popovici, fiul protopopului dela Șiria, şi Sigismund Borlea, 
tot Sirian, vărul mamei şi mai târziu înverşunat luptător 
contra asupritorilor maghiari. 

Mulțimea cea mare a poporului, prostimea cea cu bun 
simț, ținea însă cu împăratul. 

Mergând deci vestea că Bem, un revoluționar polonez 
intrat ca general în oştirea maghiară, se pregăteşte să 
înainteze prin Şiria spre valea Crişului, ca să-l lovească din 
cuaste pe Avram Iancu, Șirienii i-au ridicat pe Podgoreni, 
pe Pădureni şi o parte din Luncani şi i-au adunat la Șiria, 
ca să ţie piept cu oştirea lui Bem. 

Văzând mulţimea cea mare adunată pe dealuri, Bem 
care navea decât vreo două mii de oameni, sa oprit, ce-i 
drept, în loc, dar peste noapte a adunat de prin satele depe 
Mureş şi din Câmpie toate carele şi le-a înşirat pe drumul 
Aradului, iar în fruntea, șirului şi-a pus mica lui oştire. 

Românii depe dealuri, văzând praful stârnit de coloana 
cea lungă, au crezut că au în faţa lor o oştire de tot mare şi 
fiind lipsiţi de arme, au stat pe gânduri. A fost deci destul 
ca Bem să descarce două trei tunuri, pentru ca mulţimea cea 
mare să se risipească. 

Dupăce însă oştirea a intrat în sat, au fost descărcate 
dela dreapta şi dela stânga focuri de puşcă şi au căzut şase- 
sprezece dintre oamenii lui Bem. 

Nereușind să prindă pe cei ce descărcaseră, Bem a luat 
hotărîrea de a-i decima pe Șirieni şi a adunat la „casa orașu- 
lui“ pe toţi Românii, ca să aleagă pe cei ce urmau să fie 
spânzurați. 

Notarul Pop, ginerele protopopului, deci cumnatul de- 
putatului Popovici, şi-a dat silinţa să scape pe unii încre- 
dinţându-l pe Bem, că sunt oameni nevinovaţi. A şi reuşit, 
dar n'a putut să scape pe unii decât jertfind pe alţii. Fie 

dar de frică, fie făcându-şi mustrări, el s'a sinucis în timpul 
nopții ce-a urmat după execuţiuni. 

Fiul acestei jertfe nevinovate, Emil Pop, a fost atât în 
timpul copilăriei, cât și mai târziu, cel mai bun prieten 
al meu. 

Mi s'a spus adeseori, că mau fost executaţi decât gase- 
sprezece şi că unuia dintre aceştia, tatăl deputatului Gheorghe 
Pop, i s'a făcut graţia, că n'a fost spânzurat, ci împuşcat. 

In timpul copilăriei mele mai stăteau furcile lângă drumul 
Aradului și noi copiii ne jucam pe movila, sub care mi se 
spunea că zac osemintele celor căzuţi jertfă urgiei omeneşti. 

O ţineau minte şirienii aceasta şi ne învățau să cântăm: 

Pe drumul Aradului 
Paşte murgul Iancului 


Cu frâul între picioare 
Şi cu şeaua pe sub foale. 


5. Pace şi bună înţelegere 


Afară de Şvabii şi de Maghiarii dela marginea satului, 
mai erau la Șiria risipiţi mai ales pe drumul Aradului, mes- 
teşugari, neguţători ori cârciumari, unii Şvabi, alţii Maghiari. 
Proprietarul avea apoi la curtea lui fel de fel de funcţionari, 
numai Slovaci ca inginerul Kohan, guvernorul copiilor 
săi Buliowski, funcţionarii domeniali Zorad, Novitzki, Nos- 
drovitzki, Șumitzki şi alţii. 

Vrajba din timpul revoluţiunii nici după capitulațiune 
nu s'a potolit şi Românii, care erau în număr covârșitor 
și ca oameni ai Impăratului se mai şi socoteau în rândul 
învingătorilor, dispuneau în treburile satului după buna lor 
chibzuinţă. Le dedeau, ce-i drept, celorlalţi câteva locuri în 
consiliul comunal, dar aceştia nu erau mulţumiţi. Au urmat 
deci certuri şi încăerări, în urma cărora câţiva dintre 
Şirienii mai colţoşi, au ajuns să fie închişi în cazamatele 
răcoroase din cetatea Aradului. 

Mi se spunea, că Românii, socotindu-se nedreptăţiţi, au 
luat hotărîrea de a se duce până la Impăratul şi doi dintre 
dânşii, dacă mi-aduc bine aminte, Pavel Ardeleanu şi Petre 
Ciobanu, oameni nu numai deştepţi, ci și chipeşi, au plecat 

la Viena. Ei au făcut lungul drum pe jos, căci în gândul lor 
la, Impăratul, nici călare, nici în trăsură nu se merge. 

Aflând-o aceasta, Impăratul, atunci tânăr, i-a primit cu 
multă bunăvoință. 

I s'au plâns de neîncetatele certuri din satul lor şi l-au 
rugat, ca de dragul bunei păci să încuviinţeze, ca la Șiria 
să fie în viitor două administraţiuni comunale, cum sunt 
şi două, biserici şi două şcoli: una pentru Români, iar alta 
pentru toţi ceilalţi împreună. 

Deşi Românii şi ceilalţi îşi aveau atât casele, cât şi 
celelalte averi nemişcătoare una peste alta şi averile comu- 
nale nu puteau să fie împărţite Impăratul a rânduit să se 
ție seamă de dorinţa Românilor, şi la Șiria ne-am pomenit 
cu două primării, ceeace era foarte bine, căci oamenii trăiau 
în pace şi 'n bună înţelegere. 

După, încheerea pactului dualist, guvernul ungar a luat 
dispoziţiunea, ca să se stabilească iar la Șiria o singură 
administraţiune comunală. In curând însă iar au fost înfiinţate 
cele două primării, căci aşa purtau sătenii mai uşor şi mai 
bine grijă de treburile lor, fie comune, fie comunale. 

Se vor mai fi certat din când în când Românii între 
dânșii, dar cu Şvabii şi cu Maghiarii nu se mai certau. 
Abia dar târziu de tot, cu câţiva ani mai înainte de a fi 
isbucnit răsboiul aşa zis mondial, a făcut guvernul ungar 
unirea definitivă a administraţiunii comunale la Șiria. 

Eu mi-am petrecut şi copilăria, şi anii tinereţelor în 
vecinătatea primăriei maghiare, deşi noi cu toate ale noastre 
ne tineam de primăria românească. 

Stând mai târziu de vorbă cu mine însumi, mi-am dat 
adeseori silinţa de a mă dumiri asupra obârşiei, din care 
pornește acest principiu al despărțirii cetăţenilor după naţio- 
nalităţi. Mi se părea că ele un fel de plăsmuire a Mitropoli- 
tului Andreiu, care atât de mult a ostenit pentru ca să pună 
capăt luptelor dintre Români şi Sârbi prin aşa zisa despăr- 
tire ierarhică, şi care în toate memoriile adresate Impăra- 
tului, a stăruit ca şi n alte afaceri culturale să se facă 
asemenea despărţiri. 

Incetul cu încetul am fost însă covârşit de gândul, că 
mai presus de toate înțeleptul Arhiereu a stăruit în toate 

împrejurările asupra acestui principiu, pentrucă el se potri- 
veşte cu firea cea, adevărată şi cu felul de a fi şi de a simți 
al Românului. 

Pe Şirieni nu alţii i-au înduplecat să ceară primărie 
deosebită pentru sine înșiși: îndemnul acesta era pornit 
din dorinţa de a trăi în bună pace alăturea cu Svabii şi 
cu Maghiarii. 

„Când întâlneşti în calea ta un Român,—îmi zicea 
mama, — să-i zici „Bună ziua!*, dar Maghiarului să-i zici 
„Io napot/!, iar Neamţului „Guten Tag! şi treaba fiecăruia 
dintre dânşii e, cum îţi dă răspuns. Tu datoria să ţi-o faci 
şi faţă cu cei ce nu şi-o fac pe a lor faţă cu tine“. 

Ea mă mustra deci cu multă asprime când afla, că 
strig şi eu „Ungur bungur!“ şi „Neamt cotofleanţ!* „Săracii 
de ei, — îmi zicea, —nu sunt vinovaţi, că n'au avut parte 
să fie Români!“. 

In gândul lumii, din care dânsa făcea parte, vinovat, 
chiar greu vinovat era cel ce prin purtările sale îi făcea pe 
ai săi fie de ruşine, fie mai ales urgisiţi. 

„Supărarea, — îmi mai zicea mama,—ori şi cât de 
adâncă ar fi ea, de azi pe mâine să n'o duci. Serile să nu 
te culci mai înainte de a te fi împăcat cu toţi ai tăi, căci 
pe cel ce adoarme supărat îl ispiteşte Necuralul prin somn. 
Cu aceia dar, cu care dintrun blid nu mănânci, să nu te 
superi, căci cu dânșii foarte cu anevoie ajungi la 'mpăcare. 

Mai stăruia mama să nu las mâncare ’n farfurie, ci 
să-mi iau din blid numai cât pot să mănânc, fiindcă ceea 
ce rămâne 'n blid se păstrează pentru alţi oameni, iar 
ceeace laşi în farfurie, li se aruncă porcilor ori câinilor, şi e 
mare păcat să tragi pentru porci ori pentru câini mâncare dela 
gura oamenilor. i 

Vorbind despre oameni, ea nu-i înţelegea numai pe 
Români, căci îmi mai dădea tot atât de stăruitor şi altă, 
îndrumare. 

„Dacă-ţi rămâne o bucată de pâine, — îmi zicea, — şi o 
cer dela tine doi dintre ai tăi, s'o tai în două bucăţi deo- 
potrivă de mari, pentru fiecare câte una. Tot aşa să faci şi 
dacă doi străini, îţi cer bucata. Dacă însă unul dintre ai tăi 
şi un străin ţi-o cer, să tai bucata aşa, ca una din cele 

două bucăţi să fie mai mare, iar pe aceasta străinului s'o 
dai, căci al tău îţi este mai apropiat şi din partea lui dai 
ceeace e mai mult“. 

Acestea şi multe altele de feiul acestora, mama nici nu 
le-a născocit din capul ei, nici de prin cărţi nu le-a scos, 
ci le-a "'nvăţat de la lumea, în mijlocul căreia a crescut şi-şi 
petrecea viaţa. Aşa gândiau şi simţiau Șirienii şi fără 
îndoială tot ca dânşii toți Românii cu mintea limpede. 


6. O mare sărbătoare 


Dupăce în Ardeal, preoțimea română a primit, în frunte 
cu Episcopul ei unirea cu biserica papală, partea, cu desăvâr- 
şire mare a credincioşilor români, stăruind în legea părin- 
tească, a rămas fără de Episcop, deci şi fără de preoţi, iar 
Românii din Ţara Ungurească şi cei din Banat au căzut 
sub stăpânirea asupritoare a ierarhiei sârbești. 

Abia pe la începutul secolului XIX, în urma stăruinţelor 
lui Moise Nicoară, a luat Impăratul Francisc I dispoziţiunea, 
ca la Arad să se înfiinţeze o şcoală pedagogică, aşa zisă 
preparandie românească, şi în scaunul episcopesc să fie 
ridicat un Român, însă tot sufragan al Patriarchului sârbesc 
de la Carlovăţ. 

In timpul copilăriei mele, Episcop al Aradului era Pro- 
copie Ivacicovici, un Bănăţean, care nu vorbia bine romă- 
nește, dar era socotit Român, şi după moartea Mitropolitului 
Andreiu a şi fost ridicat în scaunul archiepiscopesc din 
Sibiu. Puțin timp în urmă,a trecut apoi în scaunul patriar- 
hal din Carlovăţ. 

Episcopul Aradului avea sub pastorirea lui şi Sârbi 
atât la dreapta, cât şi mai ales la stânga Mureşului. Chiar 
și în Arad erau vreo cinci mii de Sârbi, care aveau o 
biserică, frumoasă şi bogat înzestrată de către Sava Tököly. 
Abia mai târziu, după despărțirea ierarhică, Sârbii au 
trecut unii la dicesa Timişorii, alţii la dicesa Vârşeţului 
şi 'n dicesa Aradului au rămas numai Români. 

Despărțirea nu era încă făcută şi eu eram școlar ajuns 
la ceaslov când a mers vestea, că Preasfinţia sa Episcopul 
nostru are să facă la Şiria o aşa zisă vizitaţiune canonică. 

Junghiuri de înfiorare au pătruns toate inimile, căci 
între cei atunci în viaţă nu era nimeni, care a mai pomenit 
aşa ceva, şi pregătirile de primire s'au pornit cu zel ne- 
maipomenit. 

Cu deosebire zeloase, erau pregătirile făcute în casa, 
noastră, în care stăpân era tata bătrân, Mihaiu Fercu, unchiul 
după mumă şi părintele adoptiv al tatei, care rămăsese de 
mic copil orfan. 

Om cu stare frumoasă şi fruntea cărturărimii din Şi- 
ria, bătrânul Fercu se deosebia 'n toate privințele de cei 
de seama lui. 

El şi-a păstrat, înainte de toate, portul din tinereţe 
până la vârsta de 76 de ani, când a murit. 

Om de statură mai mult decât mijlocie, uscăţiv şi cu 
faţa, sbârcită, el purta un aşa zis „gheroc“ de postav totdea- 
una măsliniu, croit pe talie şi lung până din jos de genunchi, 
pantaloni strîmţi şi un fel de pantofi cu cataramă mare. In 
cap purta pălărie cu borduri cam mari şi strîmtată spre 
vârf, iară părul îi era lung, prins întrun pepten lat şi 
împletit în coadă lăsată pe spate. 

Unul dintre ochi şi-l pierduse încă ’n timpul tinereţelor, 
dar cu celălalt vedea bine şi la bătrâneţe. 

El a fost cel mai însemnat dintre părinții mei sufletești, 
în tot cazul mai mult decât tata, care, om de o fire duioasă, 
trăia mai mult pentru alţii decât pentru sine şi umbla mereu 
în voile celor mai apropiaţi ai săi şi mai bucuros primia 
decât dădea '"ndrumări. 

Bisericos afară din cale, tata bătrân nar fi lipsit, 
Doamne fereşte, dela vreuna din slujbele dela biserică, 
unde-și avea locul lângă strana dela dreapta, şi ţinea 'n 
casă rânduială straşnică 'n cele religioase. Când a aflat dar 
că vine Episcopul, chiar Episcopul el însuşi, bătrânul şi-a 
pierdut oarecum sărita şi alerga de ici până colo, ca să-și 
facă pregătirea pentru primirea la casa lui a prietenilor de 
prin împrejurime, care trebuiau neapărat să vină şi ei, ca 
să vadă şi să se bucure. 

Ii era, parcă Episcopul anume de dragul lui vine. 

Mi-a fost dat acum să mă 'ncredinţez, că cel mai mare 
e 'n satul nostru aşa zisul „localnic director“ al şcolei, un 

oarecare Petcovici, căruia toţi trebuiau să i se supună şi 
fără voia căruia nici „birăul“, ba nici chiar protopopul 
nu putea să facă nimic. 

Tata bătrân ţinea între altele, ca la slujba cea mare 
să citesc eu apostolul. Invăţătorul, parohul localnic, chiar 
şi protopopul se 'nvoiau şi ei, dar nu sa 'nvoit „localnic di- 
rectorul“, care le conducea toate, ajutat de epitropii bisericii. 

Erau mâhniţi ai noştri toţi, dar eu mă bucuram cam 
scăpat. 

Noi cei dela şcoală ne adunam serile pentru ca să 
ne deprindem a cânta ?n cor dimpreună cu aceia dintre 
flăcăi, care fuseseră cântăreţi buni când umblau la şcoală. 

Drept mângâiere pentrucă n'aveam să citesc apostolul, 
am fost rânduit să spun în faţa Episcopului o „orație“, pe 
care o recitam în fiecare zi 'n faţa 'nvăţătorului cu glas 
tare şi răspicat. 

O cătană bătrână mustruluia 'n faţa bisericii pe flăcăii 
ce urmau să-i iasă la hotarul satului Episcopului în cale, toţi 
călare şi 'mbrăcaţi în haine de sărbătoare. Erau între dânşii 
şi treizeci de Şvabi, care, având cai frumoşi, țineau să ia 
parte la sărbătoarea, vecinilor lor Români. Era mare fru- 
museţe cum ştiau să se aşeze 'n şir oblu şi să se 'ntoarcă 
deodată când la dreapta, când la stânga, ca traşi pe sfoară. 
Mai ales între Şvabi, erau şi câţiva călăreţi atât de 'ndemâ- 
nateci, încât — spre marea noastră mirare — călăriau şi de-a 
*mpicioarele. 

Atât biserica, cât şi şcoala era împodobite cu frunziş 
şi cu fel de fel de flori, iar îndeosebi în școală au fost 
întinse mese pentru praznicul cel mare şi deasupra bisericii 
steteau gata douăsprezece treascuri, ca să fie descărcate la 
paradă. 

In zorile zilei hotărite pentru sosirea Preasfinţiei Sale, 
au venit în căruţe şi 'n trăsuri din toate părţile oamenii 
doritori de a lua parte la sărbătoare. Beamteri dela Pâncota, 
unde-şi puseseră Nemţii centrul administrativ, preoţi din 
toate părţile şi multă lume aleasă. 

Ceata de călăreţi a ieşit departe la hotar, ca să-l 
primească acolo pe cel mult aşteptat şi să-l însoţească până 
la biserică. 

Dimpreună cu călăreţii, a ieșit la hotarun lung şir de 
trăsuri și de căruţe, lume doritoare de a-i ura Episcopului 
bun sosit. 

Episcopul era şi el însoţit de câteva trăsuri, în care 
veniau protopopul Aradului, câţiva „consistoriali“ şi alte 
persoane „marcante“. 

Eu mă aflam între cei ce aşteptau la marginea satului, 
căci acolo aveam să-mi spun „oraţia“. Dupăce fetele 
'mbrăcate de sărbătoare i-au dat Episcopului smocuri de 
flori, corul a cântat „Pre arhiereul nostru“ şi „localnic 
directorul“ i-a zis „Bine ai venit!“. 

Era ceva ne mai închipuit alaiul acela: în frunte, la 
dreapta şi la stânga, precum şi după trăsura Episcopului se 
aflau călăreţii, după aceea urmau vre-o cincizeci de trăsuri, 
iar departe pe deal bubuiau treascurile descărcate. 

Noi copiii eram într'un fel de extaz, şi plângeau de 
bucurie nu numai babe şi moşnegi, ci pe ici, pe colo şi 
câte un om în toată firea. 

Erau tot lucruri, care mă puneau în uimire, încât eram 
oarecum ameţit, şi-mi aduc între altele aminte, că 'n timpul 
liturghiei am fost pus să 'ngenunchiez la picioarele Prea 
Sfinţiei Sale, care mi-a dat binecuvântare arhierească şi 
m'a, făcut citet. 

Abia mai târziu am aflat, ce va să zică a fi citeţ, şi 
nu mă mai îndoiam deloc, că am să fiu preot după ce voi 
mai fi făcut şi diacon. 

Nu săptămâni, nici luni, ci lungi ani de zile dearândul 
au rămas vii în amintirea mulţimii cele petrecute atunci, 
iară eu îndeosebi mă simţiam parcă nu mai sunt tot cel 
de mai nainte. 

Anul viitor Episcopu! Procopie a făcut vizitaţiune cano- 
nică la Radna, lângă Mureș, şi noi, corul bisericesc de la 
Șiria, am fost duşi acolo că să primim iar pe Preasfinţia 
Sa şi să-i cântăm „Pe archiereul nostru“. Sa 'ngrămădit 
şi la Radna lume multă şi era şi de data aceasta lucru mare, 
dar nu ca la Șiria. Noi am dat în timpul liturghiei răspunsurile, 
căci la urma urmelor, şi la Radna, Procopie tot Episcopul 


nostru era şi eu mă miram, că el nu-şi mai aducea aminte, 
că m'a făcut cileţ. 

7. La mânăstire 


Radnei îi mai zic şi Maria-Radna, fiindcă în marea 
biserică a mânăstirii romano-catolice de acolo se află o 
icoană a Maicii Domnului, care e socotită drept făcătoare 
de minuni. 

Inchinându-se la icoana aceea, mulţi bolnavi s'au vin- 
decat şi nu puţini dintre cei ce se simţiau nenorociţi şi-au 
găsit mângâierea. 

Mai ales de Sânta Maria Mare, când e hramul acelei 
biserici, se adună acolo lume de la mari depărtări atât de 
pe Mureş şi din Banat, cât și depe Câmpie şi depe Crișuri, 
ba până chiar şi depe la Abrud. Ziua-noaptea treceau 
prin faţa casei noastre cete de credincioşi cântând litanii 
şi fluturând praporii 'n vânt. 

Luau atunci, cum vor fi luând și azi, şi mulţi dintre 
creştinii ortodocşi parte la asemenea procesiuni, căci în 
inimile multora e înfipt gândul, că se revarsă mila cerească 
asupra celor ce ostenesc făcând asemenea drumuri. Mama 
era deci adeseori ispitită să intre şi ea în vreuna, din cetele 
trecătoare, iar tata era totdeauna doritor de a intra ’n voile 
ei. Pentru tata bătrân însă, orișice îndemn de felul acesta 
era păcătos. In gândul lui, plăcută nu putea să-i fie lui 
Dumnezeu decât osteneala celor ce se duc la vreuna dintre 
mânăstirile ortodocse, deci în adevăr creştineşti. 

Cea, mai apropiată dintre mânăstirile de felul acesta 
era cea dela Bodrog, pe Mureș, aproape de Pecica, mer- 
gând pe jos, a "'ndelete, cale de vreo două zile dela Șiria. 

Bodrogul se ţinea tot de diecesa Aradului, dar, pe cât 
îmi aduc aminte, era mânăstire sârbească. Hramul bisericii 
era, așa se vede, tot Sântă Măria Mare, căci cetele treceau 
spre Radna, când mama, tata și noi copiii, sora mea mai 
mare și eu, am plecat cu parohul nostru şi cu vreo alţi 
cincizeci de credincioşi la Bodrog, dar nu cântând, nici cu 
prapori fluturaţi în vânt, ci urmându-ne drumul în linişte 
pe jos. 

Era cel dintâiu drum mai lung, pe care l-am făcut; 
şi sosiți la Arad, unde nu mai fusesem, ne-am dus la bise- 
rica episcopiei şi ne-am închinat, apoi am petrecut noaptea 

mâind fiecare unde şi-a putut găsi adăpost, îndeosebi noi 
la un oarecare lorgovici, un bun prieten ai tatei. 

Fiind vorba ca la mânăstire să ne spovedim şi să luăm 
sfânta cuminecătură, am ţinut postul sfintei Marii și rămâ.- 
nea să ajunăm în timpul drumului. 

Plecând ziua următoare dela Arad, au venit cu noi 
și mulţi Arădani, iar în urma nostră venia un lung şir de 
căruţe cu merinde, în care urma să ne întoarcem. 

Fram acum mai grăbiţi, căciţi neam să sosim la Bodrog 
devreme, pentru ca să nu aşteptăm pream ult să ne vie rândul 
la cuminecare şi să scăpăm cât mai curând de ajunare. 

Au trecut de atunci vreo şaptezeci de ani, dar mă 
cuprinde şi azi înduioşarea, aducându-mi aminte de mulţu- 
mirea sufletească ce mi-a 'nseninat viaţa pe urma acestei 
călătorii şi-i plâng adeseori pe nenorociţii, care n'au avut 
în viaţa lor parte de mângâierea credinţei. 

Azi catedrala românească se afă 'n mijlocul oraşului. 
Atunci se afla pe țărmul Mureșului, în fata cetăţii, la mare làr- 
gime, unde mi se va fi părute umult mai mare, decum în ade- 
văr era. De altfel, toate erau pentru mine nemai pomenite, 
noi şi luminoase, nu numai mari, ci pline de măreție. 

Culmea a toată măreţia era însă la Bodrog. 

Am sosit acolo pe 'nserate. 

Prin apropierea mânăstirii, trece ocracă a Mureșului, 
Mureşul aşa zis mort, e o apă aproape stătătoare, plină de 
nufăr. Pe luciul ei înnota mare mulţime de rațe sălbatice, 
care, deprinse cu lumea, se apropiau fără sfială de ţărmuri. 
La dreapta apoi şi la stânga, erau înşirate focurile dela 
căruțele celor ce aşteptau și ei să le vie rândul. 

La Şiria se ţinea de două ori pe an târg de ţară. la 
care se adună din toate părţile lume multă. Tot multă e 
lumea adunată la târgul dela Pâncota, unde fusesem în 
câteva rânduri cu tata. Am rămas cu toate aceste buimăcit 
când am văzut lumea adunată pe ţărmuri şi 'mprejurul 
mânăstirii. 

Peste câtva timp, noaptea era liniştită, iar în biserica 
luminată se slujiau priveghiile. Deoarece biserica nu putea 
să 'ncapă decât o mică parte din lumea venită la mânăstire, 
mulţimea cea mare, mai ales Sârbi de pe ambele ţărmuri ale 

Mureşului, era "'ngrămădită pe sub zidurile bisericii. Nu 
era însă nici bâjbâială ca la târguri, nici înghesuială, ci 
toate se desfăşurau în linişte şi 'n bună rânduială. Unii 
ieşiau din biserică, alţii intrau în locul lor, fiecare la rândul lui. 

Imi era parcă nu mă mai aflu pe pământ și răsuflam 
cu un fel de stfială, pentru ca nu cumva să supăr pe vreunul 
dintre cei de prin prejurul meu. 

La 'ntoarcere am făcut drumul în căruţă; elni se părea 
cu toate aceste mai lung decât la dus, când îl făcusem pe 
jos, şi mai puţin plăcut. 


8. Lume noauă 


La 20 Octomvrie 1860 Impăratul Francisc Iosif I. a 
emis diploma, prin care a rânduii ca popoarele de sub 
stăpânirea sa, să-şi chivernisească ele însele treburile prin 
oamenii lor de încredere şi să se folosească fie-care de limba 
sa nu numai în biserică şi 'n școală, ci şi 'n administraţiune, 
precum şi în faţa tuturor instantelor judecătoreşti. 

In Fevruărie anul viitor a fost apoi publicată așa zisa 
pătentă pentru organisarea provisorie. 

Mă aflam atunci la gimnasiul din Arad şi eram trecut 
de trei-spre-zece ani, dar nu-mi dedeam seamă, ca prin 
aceşte se croieşte pentru Români o viaţă cu totul noauă. 

Umblând la biserică, unde se adunau Românii din 
Arad, atlasem dela colegii mei mai știutori, că domnii ro- 
mâni sunt mari şi tari la Arad. — Constantini, un Român 
macedonean. era un fel de inspector şcolar. — Rusu, Dr. 
Șandor şi Gavra, erau profesori la preparandie, alt Con- 
stantin', fiiul inspectorului, Cocioba, Cornea, Arkosy şi 
ălţii erau diregători lá comitat. Mi se părea deci că şi aici 
e cam ca la noi la Siria, unde toate de la Români atirnau, 
şi găsiăm că nu e lucru nou în felul lui, că la Arad a fost 
numit comite suprem un Român, Gheorghe Popa. acela-şi, 
al căruia tată a fost împuşcat de către generalul Bem. — 
A fost ăpoi aleasă congregaţiunea comitătensă, care a ales 
diregătorii comitatului şi „solgăbiraele“, totodătă şi jude- 
cători cercuăli, Ronâni pentru cercurile cu poporaţiune 
românească. In satele româneşti a fost apoi întrodusă limba 
românească drept limba protocolară, şi era de sine înţeles 

că şi solgăbiraele, şi diregătorii de la centrul comitatului 
aveau să se folosească, de ea, ba şi pe la ministerii trebu- 
iău să fie secţiuni româneşti. 

Rămânea să se mai aleagă şi deputaţii pentru dieta 
ungară, care avea să-şi trimită delegaţii în aşa zisul Reichs- 
rath din Viena, unde urmă să se stabilească organisațiunea 
monarchiei federalisate. 

E de sine înţeles că Românii erau mulţumiţi. Cu atât 
măi nemulţumiţi erau măghiarii, care nu se puteau împăca 
cu gândul, că sunt puşi la rând cu foştii lor iobagi, şi se 
temeau ca aceştia nu cum-va, să se ridice deasupra lor. Ei 
au hotărît deci să între în resistenţă passivă și să aleagă 
pentru dietă deputaţi, care stăruie ca dieta ungară să nu 
trimită delegaţi în Reichsrathul din Viena. 

Românii au ales, din contra, peste tot deputaţi, care stă- 
ruja, ca şi Ungaria să-şi trimită reprezentanţii în Reichsrath. 

Toate aceste sunt lucruri, pe care alţii vor ti ştiind 
să le spună măi bine decât mine. Vorba e înse, cum le 
vedeam eu atunci. P 

Deocamdată mă voi mărgini să arăt, cum le vedeau 
Şirienii noştri. 

Ei stăruiau, se 'nțelege, in gândul că Românii au să-şi 
aleagă deputatul lor, cum își aleg pe cei deia primărie şi 
pe cei din congregaţiune şi cum îşi au popa lor deosebit 
și treaba celor-lalţi e, ce fac şi pe cine trimit în dietă. 

De gândul acesta nu s'au lepădat nici după-ce a tost 
încheiat pactul dualist şi urma să fie aleasă dieta pentru 
votarea, legilor aşa zise fundamentale, de la care atârna 
viitorul ţării. 

După legea electorală de atunci votul atîrna de un 
anumit cens, pe care afară de Ardeal îl aveau cei mai 
mulţi dintre foştii iobagi împroprietăriți. Sinouri cei năs 
cuţi din părinţi nobili aveau vot şi tără de cens. 

Alegerea se făcea după cercuri. Alegătorii se adunau 
cu toţii în centrul cercului electoral, şi votul era dat pe 
faţă, cum i se cuvine ădevăratului bărbat. 

Erä. însă o veche tradiţiune ca agenţii electorali, aşa 
zişii „corteşi“, să-i vransporteze pe alegători la locul de 
alegere şi să-i ospăteze pe socoteala candidatului. Se adu- 


23 


nau deci la alegeri mii de oameni, care mâncau şi beau, încât 
foarte usor se produceau încăierări. 

In cercul Şiriei cei mai mulţi dintre alegători erau, 
ce-i drept, Români, dar candidatul român nu putea să fie 
ales decât fiind votat de toţi alegătorii români. 

Şirienii au pus candidatura lui Anton Mocioni, om cu 
desevîrşire necunoscut în partea locului, dar Român de 
trunte. Cei-lalţi au pus în faţa acestuia pe loan Bohus, 
domnul de pământ, om cu legături între magnați şi unul 
dintre cei mai bogaţi în comitat. El se bucura în acelaşi 
timp de multe simpatii între Românii de prin satele, unde 
avea, fie moşii, fie păduri, tie dreptul de zeciuială asupra 
viilor foarte întinse. Fiind apoi Slovac, el ne suferia la 
curtea lui pe lângă Slovaci decât Români, Advocatul dome- 
niilor lui, Nistor, era Român, Ait Nistor îi era medic de 
casă. Protopopul greco-catolic, Grama, îi eră om de în- 
credere. Şetul grajdurilor lui eră un oare-care Burău, al 
căruia ginere, Boros, avea multă trecere la Români. Doicău, 
soţul doicii unuia dintre fiii lui, era epitrop al bisericii. 
Când era să li se dee sătenilor pământ fie 'n parte, fie 'n 
arendă, cei-laiţi veniau la rând numai după-ce dintre Români 
nu mai cerea nimeni. Atară de aceasta în vre-o şapte sate din 
cerc mulţi dintre Români îi erau unii pădurari, alţii vieri, ear 
alţii pândari, argaţi ori în vre-au alttel supuși, şi toţi aveau 
rude şi fini ear „corteșii“ lui întindeau pretutindeni mese, 
desfundau butoaie, ba mai împărţiau cu mână largă şi bani. 

Şirienii au ales deci un comitet, în fruntea, căruia sa 
pus chiar bireul, deşi candidatura lui Bohuş eră susţinută 
de guvern, şi membri comitetului au început să cutriere 
satele din cerc dându-și silința să 'nduplece pe toţi alegă- 
torii români, ca numai pentru candidatul român să-și dee 
votul şi să iee la goană pe cei ce șed la mesele întinse de 
„corteşii“ străinului, beau din butoaele destundate de diînșii, 
ori primezc bani pentru-ca să se lepede de fraţii lor. 

Sa pornit o luplă crâncenă, nunai inse între Români, 
dintre care mulţi s'au ales cu capetele sparte ori stâlciţi 
în bătăi şi ear alţii au fost păgubiţi în tel de tel de chipuri 
pentru-ca, să le peară pofta de a vota alăturea cu străinii, 
pe care nimeni de altminteri nu-i jignia cu nimic. 

Apropiindu-se ziua hotărită pentru alegere, câţiva dintre 
truntaşii satului sau dus la Bohuş şi lau rugat să-şi retragă 
candidatura pentru-ca să înceteze vrajba, dintre oamenii, 
care sunt atât de îndârjiţi, încât nu se sfiesc a striga 'n 
gura mare, că dacar fi să fie ales, nu-l vor lăsa să se 
ducă la Pesta, ca să vorbească acolo'n numele Românilor, 

Candidatul guvernului era p'aci - paci să-i dee pe 
scară. Ziua următoare s'a stîrnit înşe la mesele întinse sub 
poarta castelului o' ncăierare, în care au remas doi oameni 
morţi şi acum el a ieşit în balcon, şi a declarat, că-şi 
retrage candidatura. 

anton Mocioni n'a fost deci ales, ci proclamat depu- 
tat al cercului electoral din Șiria, şi nici n'au mai fost 
apoi lupte electorale la Șiria, căci n'a 'ndrăznit nici guver- 
nul. nici vre-unul dintre partidele oposiţionale maghiare să 
pună candidatură ’n faţa candidatului susținut de Șirieni 
deprinşi a-şi proclama, deputatul. 


II. PE LA ȘCOLI 
La noi acasă 


Va fi fost prin anul 1854 când am început să umblu 
la şcoala din faţa bisericii. Hotăriît ştiu, că atât atunci, cât 
şi mai târziu, timp îndelungat dup'aceea învăţător eră Avram 
Voştinar, cântăreţul bisericii şi vânător vestit, pe care nu 
mi-l pot închipui decât cu „joarda“ în mână, fie arătându-ne 
slovele de pe tăblii, fie pişcând mai pe unul, mai pe altul 
dintre cei neastâmpăraţi. 

Am sfârşit „bucfarul“ şi am ajuns să citesc din 
ceaslov când a fost introdus şi'n şcoala noastră abecedarul 
cu litere. 

Tot cam pe atunci au fost introduse şi „penițele“, noi 
însă şi dup'aceea ne folosiam mai mult de penele de gâscă, 
pe care ni le tăiă „jupânul“ învăţător — din cinci pene una 
pentru cel ce i le aduceă. 

Una din marile bucurii ale noastre eră să căutăm 
pe'ntinsul imas dela marginea satului penele aruncate de 
gâşte pe la sfârșitul primăverii. 

Bune erau numai cele dintâi patru din fiecare aripă, 
cele mai bune adoua şi atreia. 

Văzându-le deci dela mari depărtări, porniam cu toții 
pe'ntrecute la ele, şi fericit eră cel ce ajungea mai curând 
decât ceilalţi — mai ales dacă pana eră din cele mai bune. 
Eu am rămas până n ziua de azi cu păcatul, că nu pot să scriu 
decât cu pană de gâscă tăiată de mine însumi, şi mi se 
pare mai bună, dacă tot eu am şi găsit-o. 

Mai eră jupânul învăţător şi meşterul, care îi tundeă 
pe şcolari, iar pentru osteneala, aceasta primia dela fiecare 
dintre cei tunși câte zece oaue. 

Dupăce am învăţat literele, scriam numai cu litere 
ceeace erà foarte greu, căci slove erau mai multe decât li- ` 
tere şi se scria mai uşor cu ele. Sunt adică'n limba noastră 
şi sunete, pentru care aveam slove, dar nu şi litere, 

Carte de citire cu litere nu aveam atunci. Citeam deo- 
camdată tot din ceaslov şin cele din urmă din psaltire. 

De oarece şcoala se ţinea de biserică, duminecile şi 
zilele de sărbători, îmbrăcaţi curat, ne adunam cu toţii la 
şcoală, de unde jupânul învăţător ne ducea însiruiţi doi cu 
doi la, biserică, unde dedeam în timpul slujbei răspunsurile— 
la început într'un glas, iar în urmă în patru voci armonizate. 

Venia adeseori şi „localnic directorul“, ca să vadă, 
dac'au venit ori nu toţi şcolarii, şi dacă sunt ori nu cu 
toţii curat îmbrăcaţi. 

Băieţii mai mari se îmbrăcau în stihare, luau unii 
sfeşnice cu lumânări aprinse, alţii hripide, şi făceau slujbă'n 
faţa altarului, iar alţii, ieşiţi acum din şcoală, cântau în 
strană tropaia, heruvinui, irmosul ori priceazna. 

Lucru mare era când ni se dedea voie să citim apostolul, 

Se umplea biserica deoarece rudele, finii şi prietenii 
casei toţi ţineau să fie de față când cutare ori cutare 
cântă'n strană ori citeşte apostolul, şi săptămâni de zile 
dearândul se vorbia pretutindeni asemenea întâmplări de 
mare însămnătate. 

Era o strânsă legătură între casă, şcoală şi biserică, 
încât noi copiii eram cuprinși mereu de simţământul, că 
fiecare dintre noi face parte nu numai din familia sa, ci 
dimpreună cu aceasta şi din obştia creştinească şi că bine 


a ie bati 
Biblioteca î:-c m tară 
Piatra Ncamt 
Regiunea Bac au 

pentru el nu poate să fie decât ceeace şi pentru toţi e 
bine. 

Ni se părea tuturora lucru de sine înțeles, că avem să, 
cântăm în cor la nunta vre-unuia dintre fruntaşii satului ori a 
vre-unuia dintre rudele noastre. Cu atât mai vârtos, îmbră- 
cam stiharul şi cântam la îmormântările ori la parastasurile 
celor ce ne erau întrun fel ori într'altul mai apropiaţi. 

Ar fi fost apoi o lipsă de bună creştere să nu ne ducem 
de sfintele sărbători fiecare la rudele sale, la prietenii casei 
şi mai ales la naşul său cu vicleimul, cu steaua, cu plugu- 
şorul ori cel puţin cu colinda, și nuis'ar fi iertat jupânului 
învățător păcatul dea nu ne fi îndrumat și pregătit pentru 
împlinirea unor asemenea datorii. 

Multe din cele bune nu sar fi petrecut şi multe din 
cele rele s'ar fi îmtâmplat, dacă pe lângă la urma urmelor 
puţina învăţătură nu le-ar fl dat viitorilor oameni şi ase- 
menea îndrumări educative, în urma cărora omul nu caută'n 
trecerea lui prin lumea aceasta numai ceeace i se pare 
priincios ori plăcut pentru sine însuși indeosebi. 

In zilele de sărbători mari ca Sf. Gheorghe, Floriile, 
a doua zi de Paşti ori ca Rusaliile, după sfârşitul stiintei 
liturghii credincioşii ieşiau în procesiune fie la câmp, fie 
între vii, unde se citiă sfeştania şi se sfinţia apa. 

In frunte mergeau purtătorii praporilor. Urmau băieţii 
îmbrăcaţi în stihare cu făcliile şi cu hripidele. După aceştia 
veniau preoţii îmbrăcaţi în odăjdii strălucite şi corul cân- 
tărejilor, apoi lumea cea multă, bărbaţi, femei, copii, mii de 
suflete'n şir lung, care din deal se vedeă şerpuind dealungul 
drumului din vale, tot inimi ce băteau în acelaşi fel. 

Puţini dintre şcolarii de atunci vor mai fl trăind. 
Inimile lor sunt fără'ndoială cuprinse şi ele de o senină în- 
duioşare când îşi aduc aminte de cele trăite atunci şi mă 
înțeleg când dau pe faţă adânca milă, de care sunt cuprins 
când văd multele mii de copii, care în şcoli oarecum păgâ- 
neşti sunt îndrumați a trăi mai mult trupeşte, căutând în 
lumea aceasta numai mulţuiniri utilitare. 

Eu nu viaţa mea o descriu, ci icoana mai frumoasei 
lumi de atunci îmi dau silinţa să le-o pun în faţă celor de 
azi şi celor de mâine. 

Veneau atunci pe la noi călare nişte „vostinari“, şi adu- 
ceau în desagii lor cărți dela Sibiiu, „cälindar“, „Isopia“ 
„Leonat“, „Arghir și Elena“, „Alexandria“ şi âncă câteva 
cărţi tipărite cu slove. Cea dintâi carte tipărită cu litere a 
a fost pentru mine „Graiul Românesc“, un fel de gramatică 
română-maghiară, scrisă de Moise Bota, atunci vestitul în- 
văţător dela Lipova, care mai scrisese şi alte mărunţişuri. 

Un văr al mamei, Sigismund Borlea, în urmă prieten 
al lui Hodoş, şi deputat în dieta ungară, ni-adus apoi o 
istorie a Romei, o biblie ilustrată şi nişte fascicule publi- 
cate de Papiu Ilarian, toate tipărite cu litere. 

Cea mai de seamă dintre cărţile tipărite atunci a fost 
insă pentru noi „Mugurul“, o colecţiune de „opere“, parte, 
versuri parte proză, ale tinerimii române de pe acolo, între 
alţii Iulian Grozescu, Iosif Gallu, M. B. Sătănescu. 

Fiind vorba să intru în gimnaziul călugărilor minoriţi 
din Arad, care nu ţineau seamă, dacă ştiu ori nu să citesc 
apostolul şi să cânt irmosul, nici dacă cunosc ori nu ope- 
vele lui Moise Bota şi cele adunate 'n „Mugurul“, am tre- 
cut la, şcoala catolică, al căreia învăţător a primit sarcina 
dea mă pregăti — ca „privatist“ — pentru examenul de 
primire. 

Limba maghiară o'nvăţasem jucându-mă cu copiii veci- 
nilor. Era înse'n timpul Beamterilor, şi trebuia să'nvăţ și nem- 
ţeşte. Luam deci lecţiuni particulare dela învățătorul catolic, 
un șvab, vânător tot atât de pasionat ca jupânul Avram Voşti- 
nar. La patru, după-ce şcolarii ceilalți plecau acasă, el îmi 
ded=a lecţiune, — de ici până colo, mă'ncuia în şcoală şi 
pleca la vânătoare, iar la'ntoarcere mă examina şi era de 
mare strășnicie când se'ntâmpla să se'ntoarcă dela vânătoare 
cu traista goală. 

Mai avea apoi multă grijă să-i aduc regulat de la jupâ- 
nul învăţător adeverinţă, că nu lipsesc nici odată dela biserică, 

Cele-lalte le făceam în rând cu ceilalţi şcolari, dintre 
care mulţi îmi tuseseră şi mai înainte prieteni de joacă. Multe 
n'am învățat însă nici aşa. 

Mai era însă şi școala cea mae a tuturora. 

Când n'aveam ce face, câte odată chiar şi cândera să 
mă, duc la şcoală, mă'nsoțeam maicu unul, mai cu altul 

ba la, nevoie plecam şi singur şi umblam hoinar fie pe câmp, 
fie mai ales pe dealuri, printre viişi mai departe până prin 
pădure, — aşa numai pentrucă mi plăcea să umblu şi să 
văd multe. Câte odată mă opriam mai ici, mai colo şi ade- 
se-ori mi se'ntâmpla să rămân unde mă prindea noaptea. 
Mai târziu mă duceam de-a lungul satelor fie până la Pân- 
cota, fie până la Radna, ca să stau pe ţărmurul Mureșului 
şi să mă uit cum curge apa la vale. 

Ştiindu-mă că sunt, dacă nu chiar pretutindeni, în multe 
locuri acasă, ai noştri în curând au ajuns să nu mă mai 
caute când sentâmpla să nu mă'ntorc seara acasă. Ar fi şi 
fost zadarnică alergătura, căci de obiceiu mă aflam unde nu-i 
trecea nimănui prin gând să mă caute. 

Cea mai luminoasă parte a copilăriei mele au fost nop- 
tile petrecute astfel — pierdut în lumea cea mare. 

La Șiria nu curge nici un râu. Când ploaie ori când se 
topesc zăpezile, apa se scurge de pe dealuri prin păriaşe 
mici şi se adună în părţile mai joase ale câmpului, unde 
rămâne baltită — de cele mai multe ori toată vara. 

Pe la marginea bălții creşte trestie, papură, pipirig şi 
şovar, iar prin pregiur iarba e deasă şi totdeauna fragedă, 
păşune dulce şi grasă atât pentru caii, cât și pentru boii 
muncii în timpul zilei. 

Mi se 'ntempla, că serile, câad më 'ntorceam ca cel 
mai cuminte dintre băieţii cum se cade acasă, întâlniam 
vre-un flăcău, care ieşia cu caii să-i pască peste noapte la 
baltă. Fiind ispita prea mare, plecam cu el şi rămâneam 
perdut pentru cei de acasă. 

Alte dăţi mă ispitia vre-unul, care pleca la „paghină“, 
unde păşunea deasemenea era dulce şi grasă. 

Viile erau adecă sedite numai în “/afâ“, pe părţile bă- 
tute de soare ale dealurilor. „Dosul“, adecă partea despre 
Apus şi despre Mează-noapte ca oastelor erau pruniști şi 
fenaţe, cărora le ziceau „paghină“. 

Frumoase erau nopţile de vară la marginea belţii, unde 
cântau presura de baltă, cârsteii și prepeliţele, țipau naghiţii 
Şi răţele selbatice şi bubuia din când în când boul de baltă, 
dar încă mai frumoase erau în paghină, unde era liniște şi 
steteam adunaţi împrejurul focului. 

Atât aici, cât şi acolo se spuneau poveşti şi snoave 
pline de haz, să puneau cimilituri, se recitau cântece şi 
chiote şi se făceau glume de tot felul. 

Și dacă ispita era grea, vina nu era atât a mea, cât 
alui Tata Bătrân, minunatul povestitor, care 'n timpul lun- 
gilor seri de iarnă mă deprinsese atât să ascult, cât şi să 
spun poveşti, să më 'ndulcesc de ele. 


La Arad 


La Arad am stat şase ani, până 'n vara anului 1865, 
deci în timpul aşa, zisului provisoriu, când Românii erau 
acolo mari şi tari. După-ce Gheorghe Popa a murit, a fost 
numit în locul lui Teodor Serb, tot un podgorian şi anume 
dela Cubiu. Și acesta a stăruit în căile apucate de Gheorghe 
Popa. 

Deşi eram înse tinăr mai răsărit acum, nu mă prea 
interesam de cele ce se petreceau în viaţa publică şi sunt 
puţine cele ce pot spune despre mersul lucrurilor de atunci. 

Cu toate lecţiunile „private“ pe care le luasem la școala 
catolică, nu am fost admis în prima clasă gimnazială, ci a 
trebuit să urmez un an în a patra clasă elementară din Arad. 

Am fost dat în gazdă la un fel de prietenă a mamei, 
o svăboaică tânără şi frumoasă, care era măritată după 
un pantofar, maghiar cam chefliu, care lucra cu vre-o zece 
calfe mai ales pentru târg. Neavând copii, gazda mă răs- 
făţa și mă ţinea fără de plată, numai din curată dragoste. 
Tot din dragoste curată îi dedeau înse şi părinţii mei un 
butoiu de vin, un porc gras, o putină de brânză, alta de 
lictar, un sac de fasole, unul de linte şi ce se mai nimerea. 

Vinerile, când era zi detârg, mai primiau apoi regulat 
câte o mare pâne coaptă la noi acasă şi prăjituri pentru 
ziua de Duminecă. 

La Șiria şi, pe cât ştiu eu, în întreaga Podgorie nu era 
pe timpul acela decât un singur Evreu, Avram Jidovul, un 
bătrân mărunţel, care avea o babă oarbă de un ochiu şi cu 
deosebire slută. El făcea negoţătorie cu piei crude, pe care 
le adună alergând mereu când până la Pâncota, când până 
la Radna, ear Vinerile le ducea la Arad, unde rămânea şi 

pentru lui Sfânta zi de Sâmbătă. Eu aveam o deosebită slă- 
biciune pentru el şi-l aşteptam cu multă nerăbdare, căci el 
era cel ce-mi aducea sacul cu merinde când era să nu vie 
tata el însu-și la târg. 

Avându-şi daraverile mai ales cu Românii, Avram 
Jidovul a cerut să fie primit la primăria Românilor. Stă- 
ruințele i-au rămas însă zadarnice, căci el era dintre cei- 
lalţi şi n'avea ce să caute între Români. 

Cei-lalţi l'a primit bucuros, căci, primindu-l, se sporiau 
cu unul. N'a trecut apoi mult şi lau primit și pe notarul 
Löbel, mai târziu Kunfy, pe arendașul Deutsch, pe negoţărul 
Krebs şi pe cei ce au venit în urma acestora. 

In timpul, când bătrânul Avram îmi aducea vinerile 
sacul cu merinde de acasă, treceau dealungul uliţilor din 
Șiria sunând din fluieriţă niște negoţători, care adunau zdrenţe 
şi vindeau pentru oaue fel de fel de mărunţişuri. Indulciţi 
apoi de cele ce vedeau, azi unul, mâne altul rămânea apoi 
în sat, își deschidea „dugheană“ şi se făcea „grec“. Cârciu- 
mă nu deschidea nici unul, căci Şirienii beau, dacă beau, 
acasă la ei. Dacă se întâmpla să iasă vre-unul beut în uliţă, 
cel dântâiu trecător îl lua frumuşel şi-l ascundea, ca să 
scape satul de ruşine. 

Dacă nu erau însă cârciume la Șiria, se găsia prilegiu 
pentru fel de fel de alte dărăveri, şi peste câţiva ani, când m'am 
întors acasă ca student universitar, nu mai avea Avram ne- 
voie să plece pentru Sâmbătă la Arad, căci avea casă de 
rugăciune şi la Şiria. Cât am stat însă la Arad tot fie Avram, 
fie vre-unul dintre ai lui îmi aducea merindea, şi cea 
mai cunoscută parte a Aradului îmi era mahalaua evre- 
iască, unde ei trăgeau și unde în curând am ajuns să am 
prieteni. 

aceasta cu atât mai vârtos, cu cât anul următor nam 
mai rămas la şvăboaica cea bună. 

Era, mai nainte, ca după părerea mamei, şvăboaica 
prea mă răsfăța. Mama ţinea apoi, ca eu să mănânc numai 
pâne plămădită, frămânţată, dospită şi coaptă'n casa noastră 
şi mâncările să-mi fie gătite cu grăsime de la porci îngră- 
şaţi sub purtarea de grijă a ei şi topită de dinsa. Eară 
svăboaica le dedea şi altora din pânea ce primiam de acasă 

şi gătia şi pentru alții din porcul gras ce i se trimitea. Nu 
era, în sfârşit, bine să stau eu singur copil la gazdă. 

Mam mutat dar împreună cu doi fraţi Serb, fiii preo- 
tului de la Hodiş, care sa mutat în urmă la Salșa, lângă 
Siria. Fratele mai mare, Sima, adecă Gherasim, îmi era coleg 
de bancă şi mi-a rămas unul din cei mai buni prieteni până'n 
timpul răsboiului, când s'a lepădat și el de mine pentru-ca 
nu cum-va să fie pus în rândul vânzătorilor de neam. 

Gazda noastră, tot femee fără copii, era soţia unui tâm- 
plar, care lucra îatr'o fabrică, unde pleca dimineaţa şi de 
unde nu se 'ntorcea, decât seara. Ii plătiam fie-care câţi-va 
florini pe lună, pentru care dînsa ne dedea adăpost şi ne 
gătia mâncarea dintr'al nostru, o zi dintr'ale mele şi doaue 
dintr'ale fraţilor Serb. Socotelile şi rânduiala gospodăriei 
erau lăsate'n sarcina lui Nica, fratele mai mic, care avea 
mult bun simţ practic. 

Acesta era de altminteri felul, în care-şi petreceau viaţa 
cei mai mulţi dintre băieţii veniţi pentru „învăţătură“ la Arad. 

Aradul era pe timpul acela oraş de vre-o trei-zeci de 
mii de locuitori, dintre care Români vre-o opt mii şi Sârbi 
vre-o cinci mii. Cei-lalţi erau Svabi, Maghiari, Evrei şi puţini 
Slovaci veniti de la Cioaba. Deşi însă maghearii nu erau 
decât cam a patra parte, orașul era socotit mai ales maghear. 
In piaţă toată lumea vorbia, ce-i drept, româneşte, dar prin 
prăvălii şi prin alte localuri publice oamenii se folosiau 
mai ales de limba maghiară. 

Gimnasiul era şi el maghiar, deşi cei mai mulţi dintre 
profesori erau Svabi şi mai ales Slovaci aduşi din Carpaţii 
apuseni, şi era mare răritate profesorul, care rostia bine 
limba maghiară. 

In prima clasă gimnasială ne aflam vre-o sută de bă- 
ieţi, dintre care numai puţini știau limba maghiară. Cam 
jumătate din clasă erau Români, care își aleseseră locurile 
mai ales în băncile din fund şi nu aveau legături cu cei- 
lalţi colegi ai lor. 

Eu şi Sima nu ne aflam între dînşii. 

Lasă că ungureşte vorbiam tot atât de bine ca româ- 
neşte, dar între colegii mei de bancă erau doi Şirieni, 
amândoi maghiari, vecini şi prieteni de joacă. Era lucru 

firesc să, şedem eu şi Sima în bancă lângă aceştia şi să ne 
împrietenim şi cu prietenii lor. 

Indeosebi eu n'o prea duceam deci bine cu colegii mei 
români, care mă socotiau par'că n'aşi fi român adevărat. 

La sfârşitul anului a ieşit însă la iveală, că sunt. 

Cei mai mulţi dintre Români au rămas adecă repetenţi, 
şi între aceştia mă aflam şi eu. 

Aflând-o aceasta, părinţii mei şi mai ales Tata Bătrân 
au rămas ca şi căzuţi din cer. 

Le intrase adecă'n minte gândul, că eu sunt băiat deş- 
tept, şi le era peste putinţă să se dumirească, cum au venit 
lucrurile ca până chiar şi unul ca minesă rămâie repetent. 

Ei aveau în felul lor dreptate. 

N'aşi fi de bună credinţă, dac'aşi spune acum, după şeapte- 
zeci de ani aproape, că mai eram pe lângă toate cele-lalte 
şi băiat cuminte, astâmpărat. Puteam să fiu pus în rândul 
celor ce şi azi ca ieri turbură bună rânduială nu numai în 
timpul recreaţiunii ci şi la lecţiuni. Mai văzându-mă, că sunt 
şi Român greco-oriental, unii dintre profesori m'au pus în 
rândul celor ce nu ştiu ungureşte şi-au socotit că ar fi perdut 
timpul petrecut cu examinarea mea. Mi-au dat deci notă 
după purtările mele. Tata nu era însă omul, care se împacă 
cu aşa ce-va, a stăruit deci să fiu examinat, şi a fost destul 
să i se 'mpli-nească cererea aceasta pentru-ca să mi se facă 
dreptate. Pe când alţii au rămas repetenţi ori au trecut 
la preparandie, eu am intrat în clasa II. 

Mi-a mai mers acum şi vestea, că mă bucur de spri- 
jinul celor ce-i prigonesc pe Români. 

Au mai urmat apoi şi altele, pe care le spun pentrucă 
ele aruncă lumină asupra celor petrecute atunci. 

Când cu mişcările din Lombardia și din Veneţia, cal- 
fele din atelierul gazdei mele, deşi cele mai multe $vabi, 
cântau de dimineaţa până seara şi până la miezul nopţii 
» Megis-hunezut a Nemét, hogy a fene enné meg!“ (Totuşi 
puiu de câne e Neamţul, mânca-l-ar boala cea spurcată!) 

Mai cântau. 


„Kossuth Lajos azt izente, 
Elfogyott a regemenlje: 

Ha meg egyszer azt izeni, 
Mindnyájunknak el kell menni l“ 

(Ludovic Kossuth mi-a trimis veste, că-i sunt regimentele 
pe sfirşite: dacă ne mai trimite vestea aceasta, trebue să 
mergem cu toţii). 

In acelu-şi timp pereţii caselor erau plini de înscripţiuni 
ca „Eljen Kossuth* — „Eljen Garibaldi!“ — „Eljen Türr!“ 
şi altele ca aceste, ear stâlpii vopsiți în negru-galben şi 
pajurile împărăteşti erau stropite cu gunoiul de tot felul. 

Pe mine, care crescusem la Șiria, mă jigniau lucrurile 
de felul acesta, şi nu eram în stare să înţeleg, cum pot să 
fie şi între Români oameni, care se bucură de ele. Mă cer- 
tam deci şi cu aceia dintre colegii mei, care erau maghiari, 
și cu Românii, care se bucurau, că Maghiarii se pun în 
pizmă cu Impăratul. 

De oare-ce biserica românească se afla prea aproape 
de cetatea de pe cel-lalt termure al Mureşului, au fost luate 
măsuri pentru dărâmarea ei. Zidurile au fost subminate, şi 
era de toată frumuseța când se prăbuşiau după-ce li se 
dedeau minelor foc. 

Mai unul, mai altul ocăria pe Impăratul pentru-că îşi 
pune oştirea să dărâme biserici, și nu erau puțini cei ce 
credeau, că tot aşa are să fie dărâmat întregul oraş. 

In mine se răsvrătia Şirianul. Ori-şi-cât de mult aşi 
fi ţinut la biserica aceea, în care mă'nchinasem cu părinţii 
mei când cu trecerea noastră spre Bodrog, ceea ce se făcea, 
din porunca Împăratului era pentru mine lucru, care trebue 
să fie făcut. 

După-ce Gheorghe Popa întrodusese limba română 
pretutindeni, unde după diploma din Octomvrie se cuvenia, 
unii dintre diregătorii prea zeloşi au întrodus-o şi unde 
Românii erau în minoritate, căci, ziceau ei, şi Maghiarii 
întroduseseră limba lor unde ei erau în minoritate. Eu 
mă certam atât cu cei ce ziceau că bine fac Românii, cât 
și cu Maghiarii, care ziceau, că Românii sunt uneltele aşa, 
zisei „Camarile“ din Viena. Pe când deci unii mă luau drept 
Român dat în partea Maghiarilor, prietenii mei maghiari 
ziceau despre mine „ló fiu; hdâr'rogy olah/! (Bun băiet, 
păcat că e Român!). 

Oameni pricepuţi în ale politicei, fruntaşii Maghiarilor 
îşi dedeau silinţa să-i facă pe toţi să creadă, că Austria îi 


12590 3 


34 


asupreşte pe toți de o potrivă, şi stăruiau ca popoarele din 
Ungaria să se unească toate şi să pună umăr la umăr spre 
a desface „patria comună“ de Austria şi spre a o organiza 
între obşteasca fericire a tuturora. 

Incetul cu încetul sau şi pătruns de acest avânt patrio- 
tic nu numai Șvabii şi Evreii, ci şi mulţi dintre Sârbi, ba 
chiar şi unii dintre Români. Sările se aduna mai ici, mai 
colo lume multă, care pleca cu torţi aprinse, ca să facă 
manifestaţiuni pe la casele celor ce stăruiau pentru unirea 
patriotică. 

I se făcuse, între altele, şi Episcopului Procopie onoarea 
unei asemenea manifestaţiuni patriotice. 

Cât-va timp în urmă Episcopul Andreiu Șaguna, întor- 
cându-se de la Viena, sa oprit la Episcopul Procopie, care 
îi era, prieten âncă din timpul, când făcuseră împreună stu- 
diile teologice. 

Atunci şi numai atunci lam văzut pe omul, care a 
avut cea mai hotăritoare înrîurire asupra, vieţii mele. 

Mi s'a spus, că, viind vorba despre manitestaţiunile 
patriotice de la Arad, el a zis, că da, popoarele toate au 
să se unească, înse împregiurul Coroanei. 


Mai ales după-ce el a rostit aceste vorbe s'a pornit și 
la Arad contra lui lupta, care în Ardeal era atunci în toiul ei 

Aşa şi trebuiau să vie lucrurile. 

Când le scriam aceste, mi-am adus aminte de numărul 
de la 7 Ianuarie 1923 al ziarului „Adevărul“, în care e pu- 
blicată o convorbire cu d-l deputat Iosif Sandor, fost timp 
ndelungat secretar al vestitei reuniuni culturale maghiare 
din Ardeal şi în mai multe rânduri deputat în dieta ungară 
Azi e om de încredere al Maghiarilor din regatul român 
deci unul dintre cei ce cunosc bine desfăşurarea evenimen- 
telor din regatul ungar. El spune următoarele: 


„Intocmai precum în Ungaria fostul partid na- 
tional român totdeauna sa apropiat şi în foarte 
multe chestiuni s'a înțeles cu partidul independent şi cu 
cel 48:*, tot aşa partidul maghiar din România se va 

înțelege nu numai cen cele-lalte minorități, ci chiar şi cu 
partidele româneşti, va colabora cu ele întrun interes 
reciproc) 1). 


Dacă unul ca mine le-ar fi spus aceste, mulți ar fi 
bănuit că, e o exagerare la mijloc. Adevărul e, că pe timpul 
acela nu unul dintre naționaliștii noştri era închinător al 
lui Kossuth. Intre aceştia era abunăoară şi Gheoghe Pop de 
Băseşti, mai târziu preşedinte al comitetului central al par- 
tidului naţional. Jigniţi pentru-că după revoluţiunea de la 
1848 nu s'a făcut ceea cen gândul lor trebuia să se facă, 
ei erau totdeauna gata să le dea mână de ajutor celor ce 
duceau mai departe lupta seculară contra Casei de Habsburg. 

Doaue zile mai nainte de a fi publicat „Adevărul“ 
mărturisirile făcute de d-l Iosif Sândor revista „Gândirea“ 
publică (5 lanuarie 1923) un articol asupra lui „Petöfy. 

„cuprinzând înăbușit sub crusta ideilor politice naţio- 
nale focul ascuns, din care va ţişni — peste veacuri 
poate, — de sub pojghiţele stratificate ale umanităţii, — 


ne zice autorul articolului, — din fraternitatea maghiară 
fraternitatea universală“. 


Ce-va mai jos sunt apoi citate următoarele mărturisiri 

ale poetului maghiar. 
„Âncă de mulţi ani, — serie el la 17 Martie 1848 
în ziarul său, — singura mea lectură, cartea serilor şi 


a dimineţilor mele, pânea de toate zilele, este istoria 
revoluţiunii franceze, această noauă evangelie a lumii“. 


Aceste îi ameţiseră pe mulţi pe la 1865 ca pe la 1848 
şi pe la 1860. 

Adevărul e, că Petâfy era poetul lumii însufleţite 
pentru idealul lui Sâchenyi, care striga „Să facem și din 
petri Maghiari], „deci“ să desfințăm tot ceeace nu e maghiar 
în patria noastră. De aceea striga la 15 Martie și Petöfy 
„Talpra magyar: hiy a haza (Sări în picioare, Maghia- 
rule, te chiamă patria. 


1) De oare-ce nu ştiu, dacă voi mai trăi ori nu până-ce va veni 
rândul, ca să văd împregiurările, în care m'am întors la 1890, din 
Sibiu, spun chiar acum, câ ceea ce ma hotărît să plec a iost această 
„cochelare pe sub plapomà“ a multora dintre membrii comitetului cen- 
tral al partidului național. 

El numai pentru fraternitatea maghiară se 'nsufleţia 
căci altfel sar fi luptat contră celor ce cereau desfiinţarea 
Ardealului pentru-că într'un Ardeal de sine stătător asu- 
prirea Românilor ar fi fost peste putinţă. 

Nu mai eram acum copil, ci om tiner, care putea 
să-şi dea seamă despre toate aceste. Cunoşteam atât, 
istoria Ungariei, cât şi literatura maghiară, în care-l puneam 
pe Petöfy în frunte, dar de revoluţiunea franceză nu puteam 
să fiu încântat. Se răsvrătia în mine nu numai fiiul mumei 
mele, ci şi omul adevărat când mă gândiam la mişeliile 
fără de seamăn, pe care le-au săvirşit revoluționarii fran- 
cezi şi vărsările de sânge ce-au urmat în Europa după acea 
revoluţiune. De acelaşi simţământ eram cuprins când mă 
gândiam la, lungul şir de răscoale sângeroase, pe care le-a 
pornit nobilimea ungară pentru ca să-şi câştige ear puterea, 
pe care o avuse mai nainte de urcarea 'n scaunul regal 
a Habsburgilor. Aveam deci atât inima, cât şi mintea des- 
chisă pentru îndrumarea. datà de Şaguna spuind că Ro- 
mânii, Sârbii, Germanii şi Slovacii au să se unească cu aceia 
dintre maghiari, care se luptă contra celor ce duc mai 
departe seculara răsvrătire contra Habsburgilor. 

E mai presus de toată îndoiala, că curtea din Viena 
nu în urma resistenţei passive a Maghiarilor, ci văzând, că 
nu se poate răzema pe Românii, pe Sârbii, pe Germanii şi 
pe Slovacii, care le dădeau ajutor partidului, independent” 
şi celui 48-ist, a fost nevoită să 'nceapă cu fruntaşii leali 
ai Maghiarilor negoţierile terminate cu nenorocitul pact 
dualist. 

Numai de tot puţini dintre colegii mei români îm- 
părtăşiau aceste vederi. Intre puţinii aceia era pe lângă 
prietenul meu Sima şi un alt Sârb Gheorghe, fiiul comitelui 
suprem, care ne era coleg de bancă. 

E de sine înţeles, că vederile porniau de la cercul, din 
care făcea parte tatăl lui Gheorghe, şi ceeace ne apropia 
sufletește era, că le înjelegeam la fel şi ştiam să ne potri- 
vim cu ele 

Era, între altele, că mulţi dintre colegii noștri șvabi 
nu se mulţumiau să fie patrioţi zeloşi, ci strigau în gura 
mare, că ei sunt Maghiari. 

Noi Românii le spuneam, că are să le fie ruşine de a 
se fi lepădat de părinţii lor şi de limba lor maternă pen- 
tru-ca să se deen partea celor ce le asupresc neamul silindu-l 
să se folosească'n toate împregiurările de limba maghiară. 

„Dar, — întîmpinau Șvabii, — Românii ne silesc şi ei 
să ne tolosim de limba lor“. 

Gheorghe spunea, că unii dintre funcţionarii prea de 
tot zeloşi au introdus limba românească şi în sate, unde 
Românii erau în minoritate, daracum, decând tatăl său e 
Comite suprem, ori şi care comună își alege ea limba pro- 
trocolară. Rău, — ziceau unii dintre colegii noştri aşa zişi 
„extremiști“. Suntem la urma urmelor, la noi acasă şi 
facem tot ceea-ce voim. Cine i-a pus să vie aici!? 

„Acasă la dânşii sunt şi toţi ceilalalţi, care sunt cetă- 
teni ai ţării, — le răspundeam eu. Dacă ne plângem de 
cei ce ne silesc pe noi, nu ne este iertat să siluim pe alţii. 
Ceea mai mare mişelie e să-ţi dai silinţa dea 'ndupleca pe 
alţii să se lepede de limba lor maternă“. 

Mama lui Gheorghe era, din întâmplare, născută din 
părinţi maghiari. 

„Cu alte cuvinte, — mi sa zis dar, — bunul tău prie- 
ten săvirşeşte o faptă mişelească spuind că e Românca noi, 
căci se leapedă de limba lui maternă“. 

Mie mi se părea lucru neiertat să atingi asemenea ces- 
tiuni privitoare la cea mai intimă parte a vieţii omeneşti. 

Acolo, unde trăiau împreună oameni în atâta feluri de- 
osebiţi după naţionalităţi şi după confesiuni, era în fiecare 
zi discutată cestiunea, dacă îi este ori nu Românului ori 
Româncei să se 'nsoţească în căsătorie cu o persoană de 
alt neam ori de altă lege. Ştiam ca cei cu desăvîrşire mulţi 
dintre Români erau de părerea, că nu este iertat. In urma 
împregiurărilor, în care crescusem, nici inima, nici mintea, 
mea nu era deschisă pentru gândul acesta. 

Pentru mine tragerea de inimă, de ori-şi-ce fel ar fi 
ea, era lucru cu desăvârşire omenesc şi păcat greu săvir- 
şia cel ce-şi dedea silința de a mă 'ndupleca să mă lepăd 
de prietenul ori de femeeă, pentru care aveam curată tra- 
gere de inimă. 

Mişelească, am răspuns dar,— nu e fapta nici dacă se 

dă 'n partea tatălui, nici dacă se dă 'n pârtea mamei. Mi- 
şel e numai cel ce-şi sevîrşește fapta în vederea vre-unui 
folos material, nu înse şi cel ce porneşte din gând curat 
din firească tragere de inimă. 

„Vorbeşte filosoful Platon!—“ a grăit unul luându-mă, 
'n bătaie de joc. 

„Nul—am întîmpinat. Aristotel vorbeşte potrivit cu 
bunul simţ firesc. Voi nu vă indignaţi când un român ian 
căsătorie o Sârboaică, o Grecoaică ori o Rusoaică: de ce 
să vă indignaţi când ia o Nemţoaică ori o Maghiară !?“ 

E 'nvedărat, că'n gândul multora eu vorbiam aşa — nu 
pentru-că acesta era felul meu de a vedea lucrurile, ci 
pentru-că ţineam să intru slugă la sluga „Camarilei“. 

Aceasta, mai ales după-ce Gheorghe luase obiceiul de 
a-mi zicen glumă „Aristoteles*,— o poreclă, care mi-a ră- 
mas tot timpul cât am mai trăit amindoi. 

Cam aceste au fost cele învăţate de mine la şcoala cea 
mare în timpul, pe care l'am petrecut la Arad. In ceea-laltă 
școală, de la călugări, am învăţat puţin, atât ca să fiu tre- 
cut din o clasă'n ceea-laltă. 


>) 


La Timişoara 


Pentru clasa VI am trecut la Timişoara, ca să'nvăţ 
nemţeşte, m'am pomenit înse prea târziu, căci călugării de 
acolo, deşi numai de tot puţini dintre elevi erau maghiari, 
introduseseră şi limba maghiară drept limbă de propunere 

Remânea să'nvăţ limba germană vorbind ici cu unul, 
colo cu altul, căci Timişoara era atunci oraş german. Nu 
erau, ce-i drept orășenii nemai Şvabi, dar atât Evreii, cât 
şi Sârbii şi Românii vorbiau şi ei nemţeşte. După-ce sa 
încheiat înse pactul dualist, se lucra pe capete pentru aşe- 
zarea, pe temelii maghiare a vieţii constitutionale în statul 
ungar şi toată lumea-şi dedea silinţa să'nveţe limba ma- 
ghiară. 

Comite suprem fusese numit la Arad Bohuş, ear la Ti- 
mișoara, un patriot maghiar de la Arad, dar era lucru ştiut, 
că după învoiala făcută între Coroană şi fruntaşii maghiari 
drepturile odată câştigate nu se puteau perde. Rămâneau 

deci neatinse şi drepturile câştigate în virtutea diplomei din 
Octomvrie şi limba românească rămânea obligată pretu- 
tindeni unde fusese introdusă, ba lumea cea mare nu se'n- 
doia, că încă multe şi mari drepturi vor fi câştigate în 
urma, generozităţii Maghiarilor. 

Mulţi erau deci cuprinși de un fel de manie a maghia- 
rismului, şi pe când eu trecusem la Timişoara, ca sănvăţ 
nemţeşte, nu numai Șvabi, Sârbi şi Evreii, ci şi mulţi dintre 
Bănăţenii noştri au trecut la Arad, la Sighidin ori la Nagy- 
Körös, unde mai curând şi mai uşor puteau să'nveţe limba 
maghiară. 

La Timişoara dar mai vîrtos decât la Arad am fost 
cuprins de simțemântul afară din cale nesuferit, că nu sunt 
în stare să mă potrivesc în gând cu lumea, în mijlocul că- 
reja trăiesc. 

Am petrecut la Timişoara doi ani şcolari, şi atât în 
timpul acesta, cât şi mai târziu am cutrierat Banatul până 
pe la Lugoj şi Caransebeş, precum şi până pe la Vârşeţ, 
Biserica-Albă şi Panciova. Totdeauna şi pretutindeni m'am 
sîmţit în mijlocul unei lumi pentru mine străine. 

La Șiria Şvabii erau în toate privințele mai presus de 
cei-lalţi consăteni ai lor, mai înstăriți, mai bine îmbrăcaţi, 
mai înaintați în cultură. $vabii din Banat erau mai presus 
de cei dela Şiria. Mă'ncântau satele lor înfloritoare, caii şi 
vitele lor de cea mai bună prăsilă, bisericile și şcolile lor 
bine aşezate. Nu eram în stare să'nţeleg, cum pot asemenea 
oameni să se lepede de neamul lor. Ei mi sau făcut chiar 
urgisiţi în timpul alegerilor de atunci. 

Era vorba de dieta ce urma să voteze legea pentru 
egala îndreptăţire a naționalităților. La Orezidorf, între 
Timişoara şi Arad, Românii puseseră candidatura lui Vin- 
cenţiu Babeş. Şvabii nu numai că n'au susţinut candidatura 
aceasta, ci sau încăierat cu Românii încât au rămas peste 
trei-zeci de oameni morți. 

Mai apropiaţi nu ne erau nici Sârbii. 

Fiind adecă vorba de despărţirea bierarchică, Sârbii ne 
socotiau drept un fel de jefuitori, care momesc în partea 
lor o mulţime de Sârbi pentru-ca să se facă stăpâni pe a- 
verile bisericeşti, care de drept erau numai ale Sârbilor. 

Mai rămâniau Românii, ear aceştia nu numai în ceea-ce 
priveşte limba şi portul, ci şi după întregul lor fel dea fi 
mi se păreau foarte deosebiți de fraţii lor de pe ţărmurul 
de la dreapta al Mureşului, în deosebi mai lipsiţi de voie 
bună şi de inimă deschisă. Fiind, între altele unul dintre 
puţinii Români, care vorbiau bine ungureşte, chiar şi dac'aşi 
fi voit să mă âpropiu de diînşii, mă ţineau ei departe. 

Erau de altminteri şi împregiurările, care mă făceau 
să trăiesc mai mult ori mai puţin isolat. 

Mă pomenisem în lume ca băiat născut din părinţi — 
nu bogaţi, dar înstăriți. După-ce Tata Bătrân a murit, tata 
rămăsese cu avere destul de frumoasă, ogoare, trei vii, pa- 
ragini, şi mai făcea și negoţărie mai ales cu peşte, cu berbeci, 
cu teiu pentru legatul viilor. Intr'un rând a cumpărat din Ar- 
deal peste patru-zeci de cai, o marfă căutată atunci în par- 
tea, locului. După-ce-a adus însă caii acasă, a dat năvală 
musca dela Columbaci, şi ela fost nevoit să risipească caii 
dându-i cu preţuri de nimic şi pe aşteptare, ceea-ce la rui- 
nat, în cât a fost nevoit să vândă viile. 

In timpul celor din urmă doi ani petrecuţi la Arad 
am dus-o deci greu, iar la Timişoara am trecut mai mult 
fără de voia părinţilor mei, care se temeau că nu vor pu- 
tea să mă întreţie la Timișoara, unde nu puteau să-mi tri- 
mită merinde de acasă. 

Lucrurile au venit înse așa, că nici nam prea avut ne- 
voie de ajutorul lor. 

Atlându-mă la Arad în clasa III, am făcut din întâm- 
plare cunostinţă cu o depărtată rudă prin alianţă din partea 
tatei, soţia notarului oraşenesc Urbanyi, născută Chirilescu. 
Dânsa, m'a poftit în zile de sărbători la masă. Singurul ei 
copil, un băiat răsfăţat şi oare-cum sălbatic a prins slăbi- 
ciune de mine. Profitând de aceasta, nu numai am ajuns a-l 
face să se dee pe brazdă, dar în timp scurt lam făcut să-l 
pregătesc pentru examenul, în virtutea căruia a fost primit 
în a doua clasă primară. Astfel mi s'a făcut reputaţiunea de 
'mblânzător de copii. 

La Timişoara aveam profesor de religiune şi de limba 
română pe“un oare-care Crăciunescu, fostul meu profesor de 
religiune de la Arad. 

Om necăsătorit, el lua masa la „Casin“, cel mai de 
frunte dintre restaurantele de atunci ale oraşului. 

Restauratorul avea doaua fetiţe, una de vre-o şapte, iar 
alta de vre-o noaua ani, amândoaue foarte drăgălaşe, dar şi 
neastâmperate, copii crescuţi pe genunchii muşteriilor. P- 
rinții lor ţineau ca ele se 'nveţe limba maghiară şi ca să 
umble mai puţin printre picioarele oamenilor adunați pe la 
mese. Profesorul Crăciunescu a stăruit să le pună sub 
purtarea mea, de grijă, ceea ce s'a şi făcut. 

Petreceam câte doaua ceasuri în fie-care zi cu cele 
doaue fetiţe fie îndrumându-le să scrie şi să citească, fie 
plimbându-ne prin parcul ce despărția cetatea de suburbia 
„Fabric“, ear în schimb aveam voie să-mi iau în restaurant 
şi 'n cafenea tot ceea, ce-mi cerea inima, ba pe deasupra 
aveam în apropiere şi locuinţă gratuită. 

Puțin mai rămânea să mai cer dela părinți. 

La marginea despre parc a suburbiei se afla, o grădină 
mare, în care era arena, adecă teatrul de vară, un stabili- 
ment de băi şi restaurantul oare-cum obligat. Restauratorul 
avea un băiețel cam la fel cu cele doaua fetiţe. In cele din 
urmă am părăsit fetiţele şi am luat sub purtarea mea de 
grijă băieţelul. Drept răsplată luam şi acolo tot ceea ce-mi 
cerea inima dintr'ale restaurantului şi aveam şi locuinţă tot 
acolo ’n grădină, la o Doamnă Jürgens, soţia unui şelar de 
la Ciacova, care venise la Timişoara pentru educaţiunea co- 
piilor săi, doaua fete şi un băiet mai mic. 

Treceam de aici înainte de mai multe-ori pe zi prin 
parc, şi-mi aduc a minte, că de cele mai multe-ori mă 
opriam pe podul de la poarta cetăţii şi ascultam cântecele 
prisonierilor italieni din cazamate. 

Imi mai aduc aminte, că lam văzut pe Cuza Vodă 
care, trecând prin Timişoara, trăsese la hotelul „/igerhorn* 
din cetate. 

Imi mai aduc aminte de doi dintre Pater-ii, care ne 
erau profesori. 

Cel mai însemnat dintre aceştia era pentru mine pro- 
fesorul de literatura germană Pater Vuchetich, un Croat, 
care în timpul lecţiunilor ne recita balade sârbeşti, după 
părerea, lui cele mai frumoase dintre poesiile poporale. Pa- 

pist zelos, el îşi dedea adesea-ori părerea de rău pentru-că 
Sârbii se 'ncăpăţinează'n ortodocsia lor. 

Intre colegii mei Sârbi (nu Croaţi) erau și câţi-va aşa, 
zişi Bunevaţi, romano-catolici, care îi dedeau dreptate pro- 
fesorului, căci nu s'ar fi produs doauă literaturi și două cul- 
turi deosebite, dacă toţi Sârbii ar fi de confesiunea roma- 
no-catolică. Ceilalţi le dedeau răspunsul, că vinovaţi sunt 
croații, care sau lăpădat de legea strămoşească şi sunt 
sectari, intoleranţi. 

Românii le dedeau acestora dreptate și eu împărtăşiam 
vederile lor, dar nu mă ierta firea să-mi osândesc profesorul, 
care jurase când s'a călugărit, că va face propagandă 
catolică. 

Prin aceasta mă puneam în conflict cu colegii mei or- 
todocşi, atât cu Românii, cât şi cu Sârbii. 

Mai vârtos m'am pus în conflict din causa vederilor 
mele în ceea-ce privia pe profesorul de literatură maghiară 
Pater Hemmen, un francez şvabisat şi acum cel mai zelos 
maghiarisator. 

Sunt adecă în Banat câte-va colonii de Francezi. Tră- 
ind în legătură cu Șvabii, Francezii aceştia s'au lăpădat în- 
cetul cu încetul de limba lor şi s'au pus în rând cu $vabii. 
Deşi era dar de părerea, că nu sunt oameni cum se cade 
Şvabii, care se leapădă de neamul lor, mi se părea lucru 
firesc, ca Francezii aceştia, care erau cu desăvârşire isolaţi 
şi nu mai putea să iee parte la viaţa naţională franceză, 
să se dee fie-care după cum îl trage inima. Un asemenea, 
Francez era Bonas, Episcopul de atunci al Timişorii, Trefort, 
un însemnat scrietor maghiar și timp îndelungat ministru 
de culte şi instrucţiune publică, precum și mulţi alţii. Nu 
putea deci nici Pater Hemmen să fie socotit deopotrivă cu 
Șvabii, care se dau în partea celor ce voiesc să desființeze 
massele germane din regatul ungar. 

Fiind însă, că vorbiam bine'n limba maghiară şi cu- 
noşteam literatura maghiară, Pater Hemmen avea un fel 
de slăbiciune pentru mine, colegii mei ziceau că ţiu cu el 
fiind-că sunt slugarnic şi ţin să intru în grațiile lui. S'a 
mai întâmplat apoi, că comitele suprem a vizitat liceul şi 
eu am fost rânduit să recitez una din possiile lui Petöfy. O 

voi fi recitat bine, căci am primit drept un fel de premiu 
o carte, biografia lui Rafaeller, dar aceasta m'a şi dat gata — 
drept om lăpădat de neamul său. 

Nici nu prea era de altminteri viață românească la 
Timişoara, unde Românii, mult mai puţini decât la Arad, 
erau risipiţi prin suburbii şi socotiți în toate privinţele mai 
prejos de Sârbii, care-și avea acolo Episcopia şi unul dintre 
centrele culturale. 


Zile frumoase şi bune 


Unul dintre vecinii și bunii mei prieteni de la Șiria, al 
doilea dintre fiii Grofiţei, rămâsese repetent în clasa IV, 
când eu am trecut examenul de clasa VII. Ştiindu-l băiet 
destul de deştept, nu mă 'ndoiam, că la mijloc e numai lipsă 
de cuvenită purtare de grijă şi că el poate să treacă în tim- 
pul anului viitor, ca pregătit în particular, doaue examene, 
atât pe cel de clasa IV, cât şi pe cel de clasa V. Am luat 
deci hotărîrea de a mă pregăti acasă pentru examenul de 
clasa VIII, şi de a-l pregăti pe el pentru cele doaue examene. 

Am şi trecut apoi, la sfîrşitul anului şcolar, el exame- 
nul de clasa IV şi pe cel de clasa V, ear eu examenul de 
clasa, VIII. 

Steteam acasă, dar masa o luam peste drum, cu fami- 
lia prietenului, acum elevul meu, ceea ce o supăra pe mama 
mea, — abia de tot târziu am aflat de ce anume. 

Era de altminteri lucru firesc să stăm eu şi el cât se 
poate de mult împreună şi cei mai mulţi dintre cei ce vor 
fi citind cele scrise de mine mă vor înţelege, dacă le spun, 
că ne pregătiam nu numai stând închişi în iatac, ci şi'n 
timpul mesei, precum şi plimbându-ne pe ici-pe colo. Sim- 
țământul meu era şi atunci, cum e astăzi, că mai ales cele 
'nvăţate aşa îţi remân pe toată viaţa bine aşezată'n cap. 

Aveam âncă de mic copil slabiciunea de a umbla razna 
prin lume, ca să mi se peardă urma. 

De Paşti, de Crăciun, de vacanțe plecam cu Sima şi cu 
Nica pe jos acasă. Când mă aflam la Timişoara, neavând 
tovarăşi de drum, plecam şi singur, căci âncă de mult mă 
deprinsesem a umbla singur. 

Intre verii mamei era unul, tatăl d-rului Alexandru Tala- 

şescu și al Constanţei Hodoș, care era notar la Zîmbru şi 
mai târziu solgăbireu la Halmagiu. Trecând în treburi la 
Arad, el făcea atât la dus, cât şi la ’ntors popas la noi. Era 
firească dorinţa, mea de a mă duce şi eu la Zimbru, pe jos 
cale de vre-o trei zile. Am făcut-o aceasta în timpul vacan- 
telor mari, după-ce terminasem clasa II. Noaptea adoaua 
am petrecut-o întrun luminiş recoros şi atunci am auzit 
ântâia-oară cocoşul de munte şi am văzut ciocănitoare mari 
şi frumoase. 

In timpul vacanţelor viitoare tot singur şi tot pe jos 
am făcut călătoria la Hălmagiu şi de acolo la Vata, la Baia 
de Criş, la Brad, de unde am urcat pe muntele Găina şi pe 
Bihor. In timpul acestei călătorii am vorbit în câte-va rân- 
duri cu Avram Iancu şi Pam auzit cântând din fluierul, pe 
care-l purta totdeauna cu diînsul. 

Elevul meu era călăreț şi vânător pasionat. Ne potri- 
viam deci amândoi în ceea-ce priveşte dorul de ducă. Deose- 
birea era numai, că nu umblam pe jos, ci cutrieram călare 
pustele poposind ori mâind când la unul, când la altul din- 
tre conacurile de pe moşii ori la vre-una dintre căsoaiele 
din pădure. Acasă ne petreceam cu totul altfel timpul. 

Muma celor cinci copii avea slăbiciunea de a vorbi 
franţuzeşte cu guvernanta celor doaue fete, domnişoara Pela- 
gie Tschopp, fată bătrână, fiica unui profesor dela Gratz 
şi prima bacalaureată, pe care am cunoscut-o în viaţa 
mea. 

Aceeaşi slăbiciune o avea şi tinerul Stefan Bohus, om 
necăsătorit, de vreo trei-zeci şi cinci de ani. Trăia singur în 
castelul lui, dar masa o lua la Grofiţa, unde-și petrecea ziua 
întreagă mai ales făcând lectură franţuzească. Dorind să 
înţeleg şi eu cele citite de dânşii, mi-am cumpărat o gra- 
matică şi-am început să ’nvăț franţuzeşte, ceea ce putea să-mi 
fie şi de altminteri de folos. 

Mama era cu toate aceste supărată şi când mă vedea 
cu cartea franțuzească 'n mână. 

De multe-ori îmi spusese, că pot să fiu popă bun şi 
fără-ca, să ştiu nemţeşte. Cu atât mai puţină nevoie aveam 
de limba franţuzească. 

Mai eră apoi şi alta. 

Soţia lui Bohus, născută Szogyenyi, făcea parte din 
înalta aristocrație a Ungariei şi era presidenta reuniunii 
femeilor din Ungaria. Saloanele ei erau deci un fel de loc 
de 'ntâlnire atât la Arad, şi la Pesta, unde petrecea lunile 
de iarnă, cât şi la Șiria, unde se ’ntorcea pe la sfirşitul verii. 

Cel mai tinăr dintre cei trei fii ai ei, Vladislau, care 
făcuse cu Kallay şi cu Szâgyenyi, Slovaci şi ei, o călătorie 
prin Egipet şi prin Asia Mică, luase de curând în căsătorie 
pe fiica lui Gârzei, o femee de rară frumuseţă. Bătrâna ţinea 
deci să-şi presente nora şi serbările se ţineau lanţ la castelul 
din Șiria. Luam de obiceiu parte la ele şi noi tinerii. Aceasta 
mai vîrtos o supăra pe mama, care era de părerea, că omul 
are să-şi petreacă viaţa cu cei de seama lui, să nu se depăr- 
teze de la cuib şi mereu îmi zicea „să nu te 'nstrăinezi“. 

Am trăit timp de un an în mijlocul unor oameni, care 
toate serile se 'ntrebau, cum au să-şi petreacă ziua de mâne. 
leşiam când călare, când în trăsură la plimbare, făceam 
din când în când excursiuni mai lungi, jucam cărţi ori la 
biliard, ieşiam — după sezon — la vânătoare, luam parte la 
mese mari şi la serate dansante. Nu perdeam însă din ve- 
dere, că ai mei sunt aiurea. Nu lipsiam de la biserică, nici 
de la nunțile ori de la înmormântările celor întrun fel ori 
într'altul legaţi cu familia noastră, am botezat câţi-va copii 
şi am cununat câţi-va fini, ba nu mi-a rămas decât să iau 
lecţiuni de la cantorul Nică Sontorogul, care ma 'nvăţat 
cele opt glasuri, ca să pot cânta în strană. 

Abia câţi-va ani mai târziu m'am dumirit, de ce ţinea 
atât de mult mama să stau departe de lumea, în care pe- 
treceam partea, cea mare a vieţii mele. Nora cea frumoasă 
a Doamnei Bohuş, deşi avea doaue fetiţe, a fugit cu un căpi- 
tan de ulani, ear Grofiţa şi-a părăsit soţul şi s'a remăritat 
după mai tînărul Stefan Bohuș, care a declarat de ai săi 
pe cei mai mici dintre cei cinci copii, un băiet şi o fată. 

Zilele petrecute atunci la Șiria au fost nu numai fru- 
moase, ci totodată şi bune, căci multe am învăţat pe urmă 
celor trăite ’n cursul lor. 

Dar cele mai frumoase şi mai bune zile au urmat 
după aceea. 

Lucrurile veniseră aşa că pentru examenul de clasa 

VIII, mam presentat la Arad prea târziu, când ceilalţi fă- 
ceau examenul de maturitate. Am alergat la Timişoara. Tot 
prea târziu. Am fost îndrumat să mă duc la Sătmar. M'am 
şi dus până la Dobreţin pe calea ferată, ear de acolo cu 
diligența pe la Nyiregyhăza şi pe la Carei. 

Sătmarul eră ătunci oraş maghiar de vre-o doaue-zeci 
Şi patru de mii de locuitori, dintre care puţini Ruteni şi 
âncă mai puţini Români. Protopopul greco-catolic, Părintele 
Bran, era profesor de limba română. 

După-ce mi-am luat diploma de maturitate, a urmat 
una din cele mai luminoase părţi a tinereţelor mele: am 
făcut adecă mergând pe jos, aşa numai singur singurel, lun- 
gul drum de la Sătmar până acasă, 

Frumoase au fost şi bune mai ales cele şase săptă- 
mâni petrecute'n călătoria aceasta, pe care am făcut-o mer- 
gând a'ndelete şi oprindu-mă mai ici, mai colo, după-cum 
mă trăgea inima. 

Am trecut atunci pe la Baia Mare şi pe la Baia Sprie 
la Capnic, de acolo peste Rotunda la Strîmbu, apoi pe la 
Mogoaje şi pe la Lăpuş la băile de la Stoiceni, unde am 
petrecut câte-va zile. La Dej m'am oprit o zi. La Gherla, 
unde își ţinea — din întâmplare — „ Asociaţiunea“ sedinţele, 
am stat doaue zile,— tot aşa la Cluj, de unde am trecut la 
Turda, apoi prin valea Arieşului la Ofenbaia, la Rosia, pe 
la Detunata la Buciumi şi la Abrud, ear de acolo 'n valea 
Crişului Alb pe drumul ştiut la Șiria. 

Multe am văzut, multe am trăit, multe am gândit şi 
am simţit, multe am învăţat în timpul acestei călătorii, şi 
toate au slăbit în mine îndemnul de a intra în şcoala teolo- 
gică din Arad. 

Imi era par'că acasă sunt nu numai la Șiria, ci pre- 
tutindeni, pe unde umblasem, că apropiaţi îmi sunt toţi 
oamenii, prin mijlocul cărora trecusem, şi nu mă 'ncânta 
de loc gândul de a mă 'nchide ca popă într'un sat. 


La Pesta. 


După-ce m'am întors acasă, ai mei stăruiau să nu-mi 
mai urmez studiile, ci să întru scrietor la vre-un notar. 
Avându-mi înse'n busunar diploma de maturitate, îmi era 

greu să resist în fața celor ce mă 'ndemnau să mă ’nscriu 
la universitate. Lasă că'n călătoria mea la Sătmar şi înapoi 
cheltuisem numai o mică parte din ceea ce câştigasem în 
timpul anului, dar nu mă ’ndoiam, că la Pesta voi găsi fie 
lecţiuni, fie vre-o altă condiţiune, ca să nu fiu nevoit a fi 
sarcină pentru părinţii mei. 

M'am înscris deci la facultatea de drept a universităţii 
din Pesta. 

Nimic din cele ce am găsit la Pesta nu putea să mă 
încânte. 

Era'n toamna anului 1868, când dieta ungară a votat 
legea pentru egala "'ndreptăţire a naționalităților. Pe mine 
nu mă 'nteresa însă nimic din cele ce se petreceau în viaţa 
politică. Nici gazete nu citeam, nici la discuţiunile adese-ori 
foarte aprinse ale colegilor mei nu luam parte. — Am intrat 
însă în mișcarea pornită de colegii mei români pentru 
înfiinţarea societăţii „Petru Maior“. Am scris, între altele, 
textul maghiar al statutelor presentate guvernului, precum 
şi cererea, de care urma să fie însoţite. Glas de altminteri 
eu, omul de curând venit, nu prea aveam, dar nici nu ţineam 
să-l am, căci nu 'nţelegeam rostul tendențelor politice ale 
unora dintre colegii mei şi mă jigniau certurile ler. 

Mai virtos mă jignea viaţa studenţească în genere. 

Intre profesorii mei nu era nici unul, ale căruia lecţiuni 
puteam să le ascult cu plăcere. Unul singur, un Evreu de 
altminteri simpatic, vorbia bine’n limba maghiară: cei-lalţi, 
Hoffmann, Kautz, Wentzel, îşi ţineau lecţiunile într'o limbă ‘n 
toate privinţele  pocită, încât îmi era oare-cum ruşine să-i 
ascult. După felul meu de a vedea ei trebuiau să se ducă, 
la vre-o universitate germană, și mi se păreau vrednici de 
milă aceia dintre colegii mei maghiari, care se simţiau 
măguliţi, ca Nemţii sunt nevoiţi a-şi ţinea lecţiunile ’n limba 
maghiară. — Nu erau în stare să-şi dea seamă, că străinii, pe 
care îi silesc să iee parte la viaţa lor naţională, le pocese 
limba şi le strică rosturile culturale. 

Urmarea firească era, că studenţii nu se înteresau de 
loc de cele se se petrec la universitate şi-şi petreceau viaţa 
prin bererii şi prin cafenele, cu joc de cărţi ori cu discu- 
țiuni politice. 

Era — din întâmplare — în ajunul alegerii de preşedinte 
pentru reuniunea studenţilor şi se făceau agitaţiuni ici pentru 
Hegediis, colo pentru lusth, amândoi mai târziu oameni în- 
semnaţi în viaţa politică a Ungariei. Centrele de agitaţiune 
se aflau prin saloanele femeilor depravate, care purtau şi 
ele cocarda fie a lui Hegedüs, fie alui lusth. 

Era o atmosferă oare-cum înăbuşitoare, în care eu, de- 
prins a trăi în aier curat, nu puteam să mă sîmt bine. 

Am găsit la Pesta şi câţi-va dintre foştii mei colegi 
de liceu, unii de la Arad, alţii de la Timişoara, între care Micu- 
lescu, fiiul parochului din Pesta, Atanasie Burian, Gruia 
Liuba şi Emanuil Ungureanu, singurul, care mai trăieşte. 
Aveam slăbiciune pentru dânşii şi mă bucuram când 
puteam să stau de vorbă mai cu unul, mai cu altul dintre 
ei. Erau înse prea aşezaţi, ca să nu zic posomoriţi pentru 
unul ca mine, care chiar şin cele mai grele 'mpregiurări 
ale vieţii mele am fost pornit spre veselie, am căutat tot- 
deauna partea luminoasă a lucrurilor, am alergat — aşa 
zicând — după fluturi. 

Cel mai apropiat sufielește'mi era tot Gheorghe Serb, 
al căruia tată se afla acum stabilit— ca Septemvir — la 
Pesta. Având multe legături la Pesta, el şi-a dat silinţa 
să-mi găsească vre-o „condiţiune“. Deocamdată Doamna 
Serb. mama lui, m'a poftit să iau regulat masa la dinsa. 

Abia la masa septemvirului am ajuns să mă dumiresc 
asupra celor ce se petreceau în viața politică. 

Erau în dietă trei partide maghiare: partidul lui Lu- 
dovic Kossuth, care stăruia pentru desfacerea de Austria 
a Ungariei, — partidul lui Coloman Tisza, care se mulţumia 
cu aşa zisa uniune personală şi -- partidul lui Francisc Deak, 
care susţinea pactul dualist încheiat pe zece ani. 

Unii trăgeau nădejde, că după trecerea celor zece ani, 
dacă nu chiar mai "nainte, Unzaria îşi va câştiga deplina 
neatîrnare, alţii nu se 'ndoiau, că ea va avea numai acela-şi 
monarch ca Austria şi ear alţii plecau din gândul, că dua- 
lismul se va susținea şi după trecerea celor zece ani. 

Românii aveau în dietă vre-o patru-zeci de deputaţi, 
dintre care câţi-va aderenţi ai lui Kossuth şi alţi câţi-va, 
mai mulţi, aderenţi ai lui Deák. Cei mai mulţi constituiseră 

partidul naţional român, care se lupta împreună cu naţiona- 
lişti sârbi, cu cei ruteni şi cu cei slovaci alăturea cu oposi- 
țiunea maghiară contra guvernului. 

Septemvirul era — ca Șaguna şi ca Gojdu —- de părerea, 
că cei mai primejdioşi, pentru Români sunt Tisza-iştii şi 
Kossuth-iştii şi ca deputaţii români n'au să între în partidul 
lui Deâk, dar au să spriginească guvernul când e atacat de 
Kossuth.-işti şi de Tisza-işti. — El însu-şi, fiind înalt funcţionar 
judecătoresc, nu făcea politică. 

Naţionaliştii erau despărțiți în doaue grupuri. — Câţi-va, 
mai puţini, stăruiuu pentru organisațiunea federativă a 
monarhiei. Organul de publicitate al acestora era „/edera- 
iunea“ redactată de A. Roman. In fața „Federafiunii“ 
stetea „1/hina* redactată de Vincențiu Babeş, — organul 
Moesonyi-eştilor, în care se făcea politică maghiară în 
socoteala Românilor. Era politica, despre care vorbeşte d-l 
Iosif Sándor: li se dedea partidelor maghiare ajutor pentru 
resturnarea guvernului, ba Sigismund Borlea, unul dintre 
cei mai înflăcăraţi naţionalişti, a rostit chiar vorba, că 
contra guvernului e gata să se unească şi cu dracul. 

Tot politică după tipicul maghiar făceau şi naţio- 
naliştii români din Ardeal, care, passiviști, declaraseră, 
resistenţa passivă faţă cu dieta din Pesta precum maghiarii 
o declaraseră faţă cu Reichsrathul din Viena. 

Tot la masa Septemvirului m'am dumirit şi pentru-ce 
politica, aceasta era greşita. 

Pecând pentru Tisza şi pentru Kossuth Ungaria era 
stat naţional maghiar, Deák a recunoscut caracterul poli- 
glot al regatului ungar, şi guvernul dualist luase faţă 
cu coroana angajamentul de a asigura prin o lege orga- 
nică toate drepturile acordate de monarch în timpul abso- 
lutismului şi'n al aşa zisului provisoriu. In deosebi Româ- 
nilor li sau asigurat cele doaue metropolii şi învăţământul 
naţional împreunat cu ele. Metropolia ortodocsă, în care erau 
împreunaţi Românii din Ardeal cu cei din Ţara ungurească 
şi cu cei din Banat, urma să se organiseze ea însă-şi prin- 
tr'un statut alcătuit de congresul ei liber ales, şi guvernul 
luase angajamentul de a face ca statutul acesta să fie votat 
de dieta ungară pentru-ca să fie apoi sancţionat de mo- 

narch. Prin aceasta, era asigurat dreptul bisericii, ca statutul 
ungar numai cu învoirea congresului ales de dînsa să mai 
poată fi modificat. 

Când dar proiectul de lege pentru egala îndreptăţire a 
naționalităților a fost presentat dietei, cele doaue partide 
oposiţionale maghiare au reușit să tragă 'n partea lor pe 
unii dintre deputaţii guvernamentali şi astfel proiectul a fost 
respins. E invederat, că interesul Românilor era, ca pro- 
iectul să fie votat, căci în urmă guvernul a fost nevoit să, 
primească modificările cerute de cei ce respinseseră legea 
la prima votare. 

Scriindu-le aceste, îmi aduc aminte de o notiţă publi- 
cată sub titlul „O noud consfătuire a majorităților“ în 
numărul de la 10 Fevruarie 1923 al unui mult citit ziar din 
Bucureşti. 

„Guvernul, —a zis d-l I. I. C. Brătianu, — are să tri- 
mită în provinciilealipite delegaţi cari să asculte doleanțele 
minorităţilor, doleanţe pe cari guvernul le va satisface în 
măsura posibilului“, 

Dacă e adevărat, că d-l. I. I. C. Brătianu a scăpat 
aceste vorbe, D-sa face politică maghiară ?n statul român 
şi mă ajută pe mine să-mi dumiresc cititorii asupra celor 
petrecute ’n timpul, când mă aflam la Pesta. 

„Măsura posibilului“ a fost întrodusă atunci în legea 
pentru egala îndreptățire a naționalităților, în care li se 
asigură Românilor o mulţime de drepturi, de care se pot 
folosi „a lehetöségig“, adecă „în măsura posibilului“, când 
aceasta, se potriveşte cu bunul plac al celor ce fac parte 
din guvern. 

Aveau dreptate cei ce spuneau, că n'au, ce-i drept, 
Românii să susţină guvernul, ci să se lupte pentru-ca să nu 
poată ajunge la guvern dușmanii Coroanei, care erau tot- 
odată, şi dușmanii neamului românesc. 

Convingerea aceasta se potrivia şi cu vederile de mai 
nainte ale mele, dar mai virtos m'am întărit în ea ascul- 
tând cele spuse la masa septemvirului. 

Omul numai trupește se naşte, sufleteşte se plămădeşte 
potrivit cu împregiurările, în care-şi petrece viaţa în timpul 
copilăriei şi 'n al tinereţelor, şi spre multe potrivite cu firea 

mea aşi mai fi fost îndrumat, dac'aşi mai fi putut să profit 
de bună-voinţa Doamnei Serb. 

„Să ştii, — mi-a zis dînsa,— că la masa noastră se 
pune, n toate zilele un tacâm pentru D-ta şi suntem mâh- 
niţi când scaunul pus pentru D-ta rămâne neocupat“. 

Pentru-ca să poţi însă avea multumirea de a sta ia 
masă cu oameni ca septemvirul, trebue să ai și putinţa de 
a fi totdeauna îmbrăcat cum se cuvine. Imi era deci greu 
să mă duc, căci găslam acolo şi oameni, care nu mă ştiau 
cine sunt. — Mă duceam deci numai când Gheorghe mă lua 
cu dinsul şi 'n cele din urmă nu m'am mai dus. 

Nici n'am mai stat însă mult la Pesta. 

Pentru-ca să ies pe cât se poate de ieftin, am luat 
dela portarul unei case mari cu chirie un ietăcel nemobilat, 
în care mi-am instalat un pat, o meșcioară şi doaue scaune. 
Serviciul mi-l făceam eu însu-mi, căci mama-mi zicea adese- 
ori „Dacă vrei să fii bine servit, serveşte-te tu însu-ţi“. 

Dimineţile îmi făceam eu însu-mi cafeaua cu lapte, 
ear serile îmi ferbeam doaue oâue, ori mă mulţumiam fie 
cu cartofi cu unt, fie cu mezeluri. La prânz tot trebuia înse să 
mă duc la unul dintre birturile economicoase, care nu se 
potriviau de loc cu mesele, pe care'n timpul celor din urmă 
trei ani le avusem. 

Eu am fost copilcu deosebire plăpând. Acesta a și fost 
unul dintre cuvintele pentru care părinţii mă lăsau să umblu 
razna prin lume. şi închipuiau, că prin aceasta mă mai 
înfiripez. Adevărule, că'n timpul tinereţelor am fost mereu 
sănătos şi ţineam la „tăvăleală“. La Pesta, suferiam adese- 
ori de stomac, ba'n cele din urmă aveam din când în când 
ferbinţeli şi-mi era mereu somn. Intr'una din zile am ador- 
mit la lecţiunea profesorului Hofmann : 

„Văd acolo un domn, care doarme,—a zis el. Dacă şi-a 
petrecut noaptea chefuind, făcea mai bine să rămâie acasă“. 

Unul dintre colegii mei m'a scuzat spuindu-i că sunt 
bolnav. 

„Cu atât mai vârtos trebuia să rămâie acasă“, a zis 
profesorul. 

Doi dintre colegii mei m'au dus deci la un medic, care 
mi-a spus, că, sunt greu bolnav şi m'a trimis acasă promi- 


52 


țându-mi, că va veni acolo, ca să-mi facă diagnosa şi să-mi 
prescrie medicamente. Acasă am aşteptat înse timp înde- 
lungat fără-ca, medicul să vie — deși se 'nserase. 

Era pe la 'nceputul lunei Fevruarie şi, fiindu-mi frig, 
m'am sculat, mam îmbrăcat şi m'am dus la „Kreisler“-ul 
din colţ, ca să-miaduc un braț de lemne. — Intorcându-mă 
apoi cu lemnele, am căzut istovit pe stradă. Adunându-se 
lumea, împrejiurul meu, un comisionar de stradă m'a ridicat 
şi m'a dus acasă. 

Văzând, că n'am pe nimeni, care să mă 'norijească, i 
s'a făcut milă de mine şi s'a dus de mi-a trimis pe soţia lui, 
o femee âncă tînără, pe cât îmi mai aduc aminte-născută 
la Tapio Bicsla. 

Văzând starea, în care mă aflam, dinsa a 'nceput să 
plângă şi să blesteme, pe medicul, care n'a venit. 

Era spălătoreasă și între aceia, pentru care spăla, se 
afla şi unul dintre medicii secundari de la spitalul Rokus.— 
Ea a alergat şi mila adus. — Constatând, că sufăr de catarh 
de stomac complicat cu peritonită acută, medicul a luat 
dispoziţiuni, ca să fiu transportat fără de 'ntârziere la spital. 

Am zăcut în Spitalul Rokustimp de şase-spre-zece zile 
într'o sală cu vre-o doaue-zeci de paturi, în care am văzut 
murind mulţi oameni. — Mi-a rămas viiu întipărită nepă- 
sarea, cu care cei vii se uitau la cei ce trăgeau de moarte. 
Dacă se "'ntâmpla, ca vre-unul dintre aceştia să-şi aibă patul 
la fereastră ori mai aproape de sobă, cei-lalţi se certau 
pe patul, în care zăcea cel gata de a pleca din lumea 
aceasta. 

Zăcând acolo, m'am pătruns de gândul, că aveau multă 
dreptate părinţii mei când stăruiau să nu-mi mai urmez 
studiile şi, după-ce am scăpat din spital, am plecat fără 
de'ntârziere acasă. 


La Cumlăuş 


Intors acasă, am întrat scrietor la notarul din Cumlăuş, 
un sat românesc, în care sunt şi Şvabi, precum şi Țigani, 
cei mai mulţi geambaşi înstăriți. 

Eram ca acasă, căci Cumlăuşul e între satele de pe 

câmpie cel mai apropiat de Șiria, şi Duminecile şi zilele de 
sărbători de obiceiu le petreceam acasă. 

Şcoli aşa zise mari la Cumlăuş, ce-i drept, nu erau, 
dar eu tot am învăţat acolo neasemănat mai multe decât 
la universitatea din Pesta, căci trăiam în cea mai strînsă 
legătură cu lumea cea adevărată şi vedeam în fie-care zi 
lucruri, care mă ajutau să cunosc oamenii,şi împregiurările 
după adevărata lor fiinţă. 

„Principalul“ meu, adecă notarul, absolvent al „teolo- 
giei“ din Arad, cânta foarte frumos şi vorbia mai bine ungu- 
reşte decât româneşte. El ţinea la mine atât pentru-că cre- 
dea că scriu mai bine româneşte decât ungureşte, cât şi 
pentru-că eram în stare să mănţeleg cu Șvabii şin limba 
lor, deşi dînşii vorbiau româneşte mai bine decât eu nem- 
teste. 

Limba protocolară a comunei fiind cea românească, 
purtam întreaga corespondență tot în româneşte. In româ- 
neşte scriam actele cerute de particulari, adeverinţe, con- 
tracte, testamente, extracte din cărţile „fonduare“ şi altele 
de felul acesta. In limba maghiară scriam numai adrese 
trimise comunelor cu limba protocolară maghiară ori răs- 
punsuri date la adrese scrise în limba maghiară. 

Chiar dintru început mam încredinţat însă, că atât 
„principalul“, cât şi cel-lalt scrietor se folosiau în toate îm- 
pregiurările mai bucuros de limba maghiară decât de cea 
română, pe care o scriau pocit şi'n care le lipsiau terminii 
technici. Cam tot aşa şi eu. 

Lucrurile se desfășurau de altminteri bine atât la pri- 
mărie, cât şi în sat, căci la Cumlăuș Şvabii erau chiar mai 
mult decât la Șiria buni îndrumători economici şi culturali. 
Ei umblau la biserica din Sântana, satul de tot apropiat, şi 
tot acolo-şi trimiteau şi copiii la şcoală. 

Cu greutăţi avea să se lupte lumea de acolo numai în 
ceeace priveşte siguranţa publică. 

După revoluţiunea de Ja 1848 spiritul de ordine a a rămas 
zdruncinat, ear în timpul celor zece ani de absolutism era 
un fel de virtute patriotică să nu li te supui legilor şi dire- 
gătorilor. Pustele cele întinse erau deci pline de fel de fel 
de făcători de rele, szegény legények, —băieţi săraci, care 

erau îmbărbătaţi şi întreținuți de cei ce luptau contra aşa 
zişilor „husari ai lui Bach“. 

In urmă a fost organisată o poliție, care a angajat 
între „persecutori* chiar şi pe unii dintre făcătorii de rele, 
care cunoştiau apucăturile foştilor săi tovarăşi şi ascunzişu- 
rile lor. Nici poliţia aceasta n'a răuşit însă să curețe pus- 
tele de „băieţii săraci“. Era oare-cum de sine înţeles, că 
oamenii de treabă şi mai instăriţi ascund ceea ce săracii 
fură ori jăfuiesc. 

Intr'una din zile birăul dela Cumlăuş, Petru Musca, un 
om cum se cade, cu scaun la cap şi destul de bogat, sa 
pomenit cu patru boi frumoşi în grajdul lui. Era învederat, 
că cei ce îi furaseră, sîmţînd că persecutorii îi caută, i-au 
băgat în grajdul birăului, unde după părerea, lor persecu- 
torii nu 'ndrăzniau să-i caute Ar fi fost lucru uşor, ca 
Muscău să scoată boii din grajdul său şi să-i dee de pripas. 
N'a 'ndrăznit însă, căci ştia, că are a face cu oameni, care 
n'o să-l ierte. A plecat deci în treburile satului la Arad, de 
unde nu s'a 'ntors decât după-ce a primit vestea că peste 
noapte boii au fost scoşi din grajdul lui. 

Lângă primărie se afla cârciuma satului, care era ți- 
nută în arendă de un Evreu. 

Intr'una din zile s'au întâlnit acolo câţiva Fericeni cu 
câţi-va Româneşti, doaue familii, care aveau socoteli de felul 
acesta. Cei învrăjbiţi sau încăierat, şi s'a făcut vărsare de 
sânge, în care unul dintre dînşii, Roman Gheorghe Lungul, 
a rămas mort. 

Nici odată judecătorii n'au putut afla, cine anume a 
luat parte la 'ncăierare şi cum a fost omorît Roman Gheor- 
ghe. Chiar nici cârciumarul nu ştia nimic, căci, dacar fi 
spus ceva, ar fi trebuit să fugă cât mai curând din sat şi 
să nu se oprească decât în America-bunăoară. 

De aceste sunt multe, încât s'ar putea scrie cărţi întregi 
despre ele. 

La mijlocul drumului între Arad şi Șiria sunt în câmp 
deschis „cele doaue cărciume“. 

Când cu împroprietărirea iobagilor sătenii de la Cla- 
dova, care se află 'n mijlocul pădurilor ce se întind din sus 
de podgorie au căpătat pământ prin apropierea acelor câr- 

ciume. Aşa zisele „odăi“, în care se adăposteau plugarii în 
timpul muncilor agricole, erau tot anul cuibare pentru „bă- 
ieții săraci“, care luau vamă de la trecători, şi mulți dru- 
meți și-au găsit moartea prin partea locului. 

Prin apropiere sunt trei dintre moşiile lui Bohuş. Ad- 
ministratorul uneia din ele, care-mi era prieten, îmi spunea, 
că şi el are prevăzute'n budgetul moşiei toate ce li se cuvin 
„băieţilor săraci“, care ’n schimb îi păziau, pe cât era cu 
putinţă, vitele, caii, clăile, recolta. 

Era o mare raritate ziua, în care „băieţii săraci“ nu 
sevîrsiau vre-o faptă îndrăzneață, şi nu puţini erau încân- 
taţi de cele ce se petrec. Se tocise cu desăvîrşire simțămentul 
legalităţii şi cu desevirşire mulţi erau stăpâniţi de gândul, 
că e faptă vrednică de laudă călcarea legii ori nesocotirea 
ei, dacă interesele patriei o cer. 

Eu înse am ajuns'la convingerea, că nimeni călcând vre-o 
lege nu poate să-i facă patriei sale vre-un bine, căci rostul 
statului e asigurarea legalităţii, deci cel mai covirşitor înteres 
al ori-şi-cărui stat este, ca legile lui să fie de către toţi deo- 
potrivă şi 'n toate împregiurările necondiţionat respectate. 

Mai ales aceasta mi-a rămas din cele câteva luni pe- 
trecute la Cumlăuş, — căci lucrurile au venit aşa, că m'am 
lăpădat de gândul de a-mi petrece viaţa ca notar comunal 
fie la Şiria, fie pe aci prin apropiere“. 

Când căzusem adecă bolnav, a rămas ca la citirea 
catalogului vre-unul dintre colegii mei să strige „present!“ 
în locul meu — cum strigasem şi eu mai nainte pentru alţii, — 
ear „Indicele“ mi lam dat lui Miculescu pentru-ca să-l 
presente la subscriere. 

Cât-va timp după-ce mă stabilisem apoi la Cumlăuş 
am primit de la Miculescu o scrisoare, în care mă vestea, 
că Gheorghe a trimis „/ndicele“ meu unui prieten din Viena, 
ca să mă înscrie pe semestrul al doilea la Universitatea de 
acolo, unde nu se citeşte apelul nominal. 

După-cum steteau atunci lucrurile, îmi era cu desă- 
vîrşire îndiferent, dacă se face ori nu la Viena apelul no- 
minal, căci nu-mi trecea prin minte gândul, că e cu pu- 
tinţă, ca să-mi urmezi vreodată studiile la universitatea din 
Viena. 

Ear cât-va timp în urmă am fost înse citat la cercul 
de recrutare din cetatea Aradului pentru-ca să mi se facă 
cuvenita examinare militară. 

M'am dus şi am fost declarat „tauglich“ pentru servi- 
ciul militar. 

Abia acum mi-am cerut „Indicele“, pe temeiul căruia 
mi se cuvenia dreptul de a face serviciul ca voluntar pe un 
an de zile. 

In gândul mămei cel mai netrebnic dintre toate aşeză- 
mintele era, adecă oştirea, şi era pentru mine o mare bine- 
facere să stau în oştire numai timp de un an. 

Am fost deci înregistrat în Reg. 33, ca voluntar pe un 
an, care-şi urmează studiile la facultatea de drept a uni- 
versităţii din Viena, unde Regimentul avea o companie în- 
stalată în „Gumpendor fer- Kasern:. 

Nu mi-a rămas deci decât sa iau „ziua bună“ atât de 
la cei din Cumlăuş, cât şi de la cei de acasă, şi la începutul 
lunei Octomvrie am îmbrăcat, că băiet sărac, în cetatea 
Aradului haina împărătească, apoi am plecat cu „marşrută“ 
la Viena, unde tot pe cheltuiala Impăratului urma să trăiesc 
timp de un an. 

Nu-mi trecuse nici odată prin minte gândul, că o să 
ajung şi pe la Viena, dar nu aveam cuvinte de a mă plânge, 
că lucrurile au venit aşa — fără de vina mea. 


La Viena. 


Aducându-mi aminte cele trăite de mine, cel mai co- 
vîrşitor dintre sîmţămintele, de care sunt cuprins, este, că 
pretutindeni, pe unde trecusem, m'am bucurat de multă bună- 
voinţă din partea oamenilor, cu care am avut a face, dar 
nicăiri nu de atât de multă ca la Viena. 

Dela Arad am călătorit până la Pesta pe calea ferată, 
ear mai departe am făcut drumul pe Dunăre, o călătorie 
pentru mine foarte plăcuiă. 

Mă simţiam fericit pe drum şi âncă mai fericit după-ce 
am sosit la Viena și mi sa făcut rost în casarmă. 

După rânduiala de atunci noi voluntarii eram înainte 
de amează-zi liberi, ca să asistăm la cursuri, ear după 

amează-zi, de la doaue până la cinci, făceam exerciții mili- 
tare. — Serile aveam voie să ieşim. 

Drumul de la cazarmă până la universitate era lung, 
cel puţin de șase chilometri; aceasta înse nu mă supăra, 
căci atât la dus, cât şi la întors vedeam o mulţime de lucruri 
şi de mutre pentru mine foarte interesante. Căpitanul meu 
înse a socotit că e prea obositor pentru mine drumul şi că 
perd prea mult timp făcându-l, a întervenit dar să fiu „tran- 
sferat“ la regimentul Ramming, care se află 'n casarma 
„Francis Iosif I“, a treia casă de la universitate. 

Eram la regimentul acela trei-zeci şi şapte de voluntari, 
între care vre-o doaue-zeci fuseserăm admişi să ne facem 
anul pe cheltuiala statului. Aceștia eram adăpostiţi într'o 
sală specială, aşa zisa secţiune a voluntarilor, unde ne în- 
truniam cu toţii şi pentru lecţiunile ce căpitanul şi doi lo- 
cotenenţi ne făceau în ale milităriei. 

Regimentul era slovăcesc, dar în secţiunea noastră 
erau representate nu numai toate şcolile superioare, ci şi 
toate popoarele din monarchie. 

Poate ori-şi-cine să-şi tacă închipuire despre frămîn- 
tările ce se petreceau în sala aceea. 

Cei mai certăreţi dintre toţi erau Sârbii. 

Italienii din Dalmația se supărau când li se zicea 
că sunt Italieni. — „Nu, —ziceau dinşii: — suntem Dalmaţini !“. 

Sârbii din Dalmația se supărau şi ei când li se zicea, 
că sunt sârbi. — Ţineau şi ei să fie socotiți Dalmaţini. 

Sârbii din Croaţia se suparau înse când li se spunea 
că sunt Croaţi, ear Croaţi se supărau când Sârbii din Banat 
le spuneau, că fac parte din marele popor sârbesc. 

Era peste putință, ca noi cei-lalţi să nu ne dăm silinţa 
de a ne dumiri, care dintre Sârbi au dreptate: aceia, care 
puneau patriotismul mai presus de naţionalitate ori aceia, 
care ziceau, că cei de acela-şi neam, ori-şi-care li-ar fi patria, 
au să puie'n toate privinţele umăr la umăr. 

Nu zile, nici săptămâni, ci luni întregi dearândul s'au 
urmat discuţiunile înverşunate asupra acestei cestiuni fără-ca 
să ajungem a fi toţi de acela-şi gând. 

Un singur lucru admiteau cu toţii: că oamenii de ace- 
la-şi neam, ori-şi-unde sar fi aflând şi'n ori-şi-ce fel şar 

fi petrecând viața, în viața culturală au să lucreze împreună. 
In viața economică inse şi mai ales în cea politică lucrarea 
împreună, atirnă-nu de naţionalitate, ci de stările geografice 
şi de comunitatea de înterese materiale. 

Italienii şi Serbii din Dalmația aveau dreptate numai 
din punctul de vedere economic şi din cel politic: în viaţa 
culturală aveau să lucreze împreună unii dintre dînșii cu 
Italienii, ear alţii cu Sârbii. Voind înse să lucreze ei îndeo- 
sebi şi 'n viaţa culturală împreună, se împedecă unii pe 
alţii în lucrare. — Acesta e înţelesul vorbei despre încurcă- 
turile de limbi la turnul Vavilonului. Desfăşurare culturală 
firească şi rodnică numai din lucrarea impreună a oameni- 
lor îndrumați sufleteşte în acela-și fel poate să resulte, şi 
de aceea, cei mai mulţi dintre noi îi socotim nu numai mişei, 
ci totodată şi proşti pe Maghiarii, care stluiesc pe alţii să 
iee parte şi la viața lor culturală. 

Luând parte la aceste discuţiuni, am ajuns încetul cu 
încetul să mă dumiresc asupra pornirilor, de care sunt 
stăpânite deosebitele popoare din monarchie şi despre în- 
demnurile fie bune, fie rele ale lor. 

Acum ânteia-oară mi-am dat seamă, că vrajba dintre 
oameni porneşte din îndemnuri, care sunt împotriva firii şi 
că dușmani ai neamului omenesc sunt cei ce-şi dau silința 
să împedece desfășurarea firească a lucrurilor. 

Cei mai pătimaşi în privinţa aceasta mi se păreau 
Cechii, tot atât de întoleranţi ca Sârbii, dar mai vicleni, 
oameni zăcaşi şi făţarnici, care au totdeauna un gând ascuns 
şi nu te iartă niciodată, dacă le stai în cale ori i-ai jignit 
întrun fel oare-care. 

Cu toate aceste Bezdek, unul dintre camarazii mei, mi-a 
fost bun prieten, şi alt cech, Bilca, a fost cel mai însemnat 
dintre binefăcătorii dela Viena ai mei. 

Eu unul n'am avut nici odată cuvinte de a mă plânge 
de vre-un Cech, şi Cech a fost şi Urban Jarnic, de care mă 
leagă plăcute amintiri. 

Spun numai cum mi se păreau Cechii atunci, când mă 
aflam adăpostit în casarma „Franţisc Iosif I“. 

Pe la sfîrşitul anului şcolar am plecat cu regimentul 
în lagărul de la Bruck an der Leita, ca să luăm parte la 


59 


manevrele de acolo, unde ear am dat peste o amestecătură 
de toate popoarele monarchiei. 

Acolo era chiar mai bine decât la Viena, căci primiam 
adaus la soldă, aveam liber după amează-zi, ba după ori- 
şi-care manevră mi se dedea o întreagă zi de repaos, eară 
giur-împregiur erau ici păduri umbroase, colo câmpii în- 
tinse, pretutindeni aier curat şi lumină revărsată din plin, la 
Duminecile şi zilele de sărbători mai cântau şi orchestrele 
militare. 

Dar eu nu m'am dus la Viena numai spre a-mi face 
rândul în oştirea împărătească. 

Dacă-mi aduc bine aminte, acela, care primise Indicele 
meu şi mă înscrisese pentru semestrul al doilea, era docto- 
randul Maier, mai târziu profesor de teologie la Sibiiu şi 
apoi protopop la Selişte. Tot el m'a înscris şi pentru semes- 
trul al treilea chiar mai 'nainte de a fi sosit eu la Viena. 

Nu ştiam să preţuiesc îndeajuns bunăvoința lui. 

In timpul petrecut la Comlăuş mě 'ncântase gândul de 
a mă face şi eu notar comunal ca „principalul“ meu, care 
avea soţie şi copii, trăia ’n lărgime şi-şi făcuse parte de 
multe bunătăţi de tot felul. Gândul meu era deci să scap cât 
mai curând de serviciul militar pentru-ca să mă 'ntorc acasă. 

Tatăl meu, care trăia mai mult pentru alţii decât pentru 
sine însu-şi, mă 'ndrumase, între altele, spre doauă lucruri: 
unul să mă mulțumesc cu puţin şi să dau tot ceea ce mă 
iartă, puterile, ear altul — să fac cutoată inima tot ceea-ce 
sunt nevoit a face. 

Eram deci cu desevirşire mulţumit de traiul, pe care-l 
aveam în casarmă şi, întrat odată în oştire, purtam cu drag 
uniforma şi-mi făceam până 'n cele mai mici amănunte da- 
toria, încât unii dintre camarazi mă luau drept un fel de 
maniac şi-şi băteau joc de mine. 

Cu aceeaşi stăruință-mi urmam şi studiile universitare. 
Dacă eram odată înscris, nu-mi rămânea decât să şi fiu 
student în puterea cuvântului. 

Cu totul altfel mi s'au presentat lucrurile după-ce am 
început să iau parte la cursuri. Aveam protesori pe Ihering, 
pe Lorenz Stein, pe Philips, ba mă duceam să audiez şi la 
Schăftle, la anatomistul Hirtl şi alţii. 

De aici înainte învăţam multe nu numai la lecţiuni şi 
discutând cu camarazii mei din casarmă, ci şi plimbându-mă, 
între lecţiuni, pe coridoarele universităţii, stând în cafenea 
ori mergând mai ici, mai colo pe stradă ori prin parcul 
oraşului. 

Mai ales Eminescu avea o particulară slăbiciune 
pentru asemenea discuţiuni urmate mergând pe drumuri 
umblate de lume. 

In vîrtutea rânduielii de atunci după semestrul al 
patrulea studenţii aveau să se presente la primul examen 
de stat. Eu făcusem primul semestru la Pesta, al doilea la 
Cumlăuș, ear acum steteam la Viena ca să-mi fac rândul la 
oaste. Mai fusesem apoi ales preşedinte al societăţii , Romå- 
nia Jună“, pe eare atunci o înfiinţaserăm, şi perdeam o 
mulţime de timp şi cuorganisarea societăţii. Chiar şi dacă 
n'aşi mai fi râvnit la viaţa de notar comunal, aveam destule 
cuvinte de a nu mă presenta la examenul de stat. Nici 
perdere pentru mine nu era, nici ruşine n'avea să-mi fie, 
dacă nu trec examenul. 

Mai „bătrânii“ mei colegi stăruiau înse să cer termin 
şi mă 'ncredinţau, ca după discuţiunile avute cu mine ştiu 
destul pentru-ca să trec examenul. L'am şi trecut îndeoseb, 
la lhering, din dreptul Roman chiar „cum laude“. 

Până la sfîrşitul anului de voluntar mi-a rămas deci 
timp să mă pregătesc şi pentru examenul de ofiţer de reservă, 

După-ce lam trecut şi pe acesta. cel mai apropiat gând 
al meu a fost să mă ’ntorc acasă. 

leşit din casarmă şi desbrăcat de uniformă, am rămas 
om fără de căpătâiu în cel mai propriu înţeles al cuvântului. 
Pentru-ca să pot pleca, unul dintre colegii mei români mi-a 
dat una, altul alta şi cu toţii wau îmbrăcat — cum sa nimerit. 

Nici astă-dată n'au venit înse lucrurile cum mi le ticlui- 
sem eu. 

Sa întâmplat adecă lucru, la care nu mă gândisem, 
că un oare-care Bilca, un cech, avea la Viena un bine repu- 
tat institut particular, în care-şi urmau studiile şi câţi-va 
tineri români, între care şi Alexandru Macedonski. Hozanu, 
fiindu-i lui Bilca prieten, şi-a dat silinţa să-mi facă rost de 
pedagog în acel institut. Era prea târziu. Se aflau înse în 

institut doi fraţi maghiari, care nu ştiau nemţeşte, comiţii 
Moritz. In curând după-ce am sosit acasă am primit deci 
de la prietenul meu vestea, că sunt angajat să-i meditez pe 
cei doi fraţi pentru un onorar, din care pe timpul acela pu- 
team să trăiesc la Viena destul de bine. 

Era peste putinţă să mai stau pe gânduri după-ce timp 
de un an trăisem la Viena, unde sunt teatre, muzee, galerii 
şi săli de concert, profesori adimenitori şi prieteni, cu care 
nu te mai saturi a sta de vorbă. 

Adevărul era, că nu mai aveam ce să caut la Viena, 
unde aveam să 'nvăţ dreptul civil şi cel penal, procedura 
civilă şi cea penală, dreptul comercial şi altele, care pentru 
ţerile coroanei ungare nu se potriviau. Guvernul ungar şi 
luase disposiţiunea, ca al doilea examen de stat în Ungaria 
numai trecut la Pesta să fie valabil. 

Ar fi rămas deci să mă 'ntorc ear la Pesta şi să mă 
'nscriu acolo pentru-ca să fiu admis la examen, ceeace au făcut 
şi alţii dintre cei ce-şi terminaseră studiile afară de Ungaria. 

Cu totul altele erau înse cele cemă adimeniau pe mine. 

Mai 'nainte de a fi sosit la Viena citisem puțin — mai 
ales în limba maghiară, mai puţin nemţeşte şi franţuzeşte, 
de tot puţin româneşte. Lecţiunile lui Ihering mau îndrumat 
să citesc scrieri istorice, iar Eminescu mă silia — aşa-zicând— 
să citesc filosofie, ceea ce l’a 'nceput nu mă 'ncânta. Incetul 
cu încetul am prins înse slăbiciune pentru ori-şi-ce lectură. 

Tot îndemnat de Eminescu apoi—âncă pecând mă aflam 
în casarmă — am început să scriu, cum zicea el, în româ- 
neasca de la Șiria. 

Puțin mi-a păsut deci de disposiţiunile luate de guver- 
nul ungar. 

Câte-va luni după 'ntoarcerea mea la Viena, Eminescu 
m’a presentat d-lui Iacob Negruzzi, care întorcându-se din 
Germania, sa oprit la Viena. Am luat înţelegere să-i trimit 
pentru „Convorbiri Literare“ câte ce-va, între altele dări de 
seamă asupra Maghiarilor. 

Am început deci să iau parte la mişcarea literară. 

Ear cât-va timp în urmă am fost nevoit să mă pun în 
fruntea mişcării pornite de studenţime pentru unitatea cul- 
turală a Românilor şi să iau asupra mea sarcina de preşe- 

dinte al comitetului central constituit pentru punerea la, cale 
a serbării de la Putna. 

Cei doi ani următori i-am petrecut în lucrarea despre 
care am vorbit mai în amănunte în ceea ce priveşte pe alţii. 
Eu îndeosebi m'am ales pe urma acelei lucrări cu multe 
fie bune, fie rele, dintre care cele mai hotăritoare sunt trei. 

Dându-mi silința să potrivesc propriul meu fel de a 
trăi cu cele zise de Lorenz Stein şi cu cele scrise de Louis 
Blanc despre trebuinţele omenești, m'am pătruns pentru în- 
treaga mea viaţă de rostul nu numai economic, ci totodată 
și moral al îndrumării de a mă mulțumi cu puţin. Nu numai 
trebuinţele prea multe şi prea mari sunt nesecat isvor de 
rele îndemnuri, dar şi dacă obârşia sărăciei sunt trebuin- 
tele nemăsurate, e mare bogăţie să te mulțumești cu puţin 
și în acela-şi timp mulţumindu-te cu puţin laşi prisosul pen- 
tru alţii. Nu doară că eu însu-mi n'am căzut nicio dată în 
păcatul lipsei de cumpătare, dar m'am ferit totdeauna de 
păcatul acesta, şi mi-am făcut mustrări când am fost prea 
slab de ânger. E deci lucru firesc, dacă wam putut să am 
o bună părere despre cei ce nici nu ţineau să se stăpânească. 

Vorbind apoi unde-va despre înţelepciunea practică, 
Schopenhauer zice, că Confuciu a fost cel mai cu minte din- 
tre oamenii ce-au trăit pe faţa pământului. Mă simţiam deci 
mereu îndemnat a mă dumiri, de ce anume Schopenhauer a 
zis-o aceasta şi am citit cu multă rivnă tot ceea ce mi-a 
căzut în mână despre viaţa lui Confuciu şi despre îndru- 
mările date de dânsul. Aceste mi s'au părut și mi se par 
şi acum atât de înțelepte, încât mă simt nemulţumit de 
mine însu-mi şi-mi fac mustrări când se 'ntâmplă să cad în 
păcatul de a mà fi abătut dela cele mai însemnate dintre 
ele. Tot ţiind seamă de aceste sunt deci nevoit a judeca și 
când e vorba ue fapte săvirşite de alţii. 

Aceste sunt mai ales patru: iubirea de dreptate, iubirea 
de adevăr, buna crediniă şi mai ales sinceritatea, fără de 
care şi cele mai frumoase fapte sunt fățărnicie vrednică de 
dispreţ. Viaţa, pe care o avem aici pe pământ, nu e vred- 
nică să ne 'njosim de dragul ei nedreptăţind fie chiar și 
numai pe dușmanul nostru, spuind ceea ce ştim, că nu-i 
adevărat, amăgind pe cei ce se apropie cu încredere de noi 

şi mai ales dându-ne silinţa să le părem altora cum în adever 
nu suntem. 

Stăruind în aceste vederi, mai virtos mam lipsit pe 
mine însu-mi de destoinicia de a mă potrivi cu oamenii, în 
mijlocul cărora îmi petrec viaţa, şi m'am făcut azi unuia, 
mâne altuia urgisit pe urma părerilor mele despre fap- 
tele lui. 

Al treilea lucru, cu care m'am ales, e hotărîrea de a 
nu lua nici odată parte la viaţa politică. 

Când am sosit la Viena, am găsit acolo Bucovineni 
Ardeleni, Ungureni, Bănăţeni, Moldoveni, Munteni, ba aveam 
şi-un Basarabean, — Stamati, — precum şi un Macedonean, 
Carajani. Unii dintre dînşii erau apoi Bariţieni, alţii Ba- 
beșiști, ear alţii Sagunişti ori federalişti. Erau înse între noi 
şi oameni ca mine, care-şi dădeau seamă că toţi suntem 
Români și în viaţa culturală avem să lucrăm împreună — 
stăruind fie-care ’n părerile sale politice. 

Din gândul acesta a pornit înființarea societăţi „Romáå- 
nia Junâ',al căreia preşedinte am fost ales tocmai pentru- 
că stăruind însu-mi în părerile mele nu-mi dedeam silinţa 
de a "'ndupleca pe alţii să se lepede de ale lor. 

In curând sa dat înse pe faţă şi o desbinare în ceea 
ce priveşte viața culturală. T. Maiorescu întrase adecă în 
polemică cu Simeon Bărnuţi şi pe când mulţi se deduseră 
'n partea acestuia, Saguniştii, între care Eminescu şi eu, 
precum şi cei mai mulţi dintre Bucovineni ţineam cu T. 
Maiorescu, deci cu „Junimea“. 

In adevăr înse numai noi priviam cestiunile din punct 
de vedere cultural. Pentru cei-lalţi societatea „Pomânia 
Jună“ şi mai ales sărbătoarea de la Putna erau un fel de 
paravane, din dosul cărora se făcea propagandă pentru 
unirea politică, ceea ce noauă ni se părea lucru primejdios. 
Pentru-ca să putem organisa societatea şi pentru-ca să ni 
se dea voie de a pune la cale sărbarea, trebuia să fim de 
bună credinţă. Nu puteam apoi să perdem din vedere, că 
atât la Italieni, cât şi la Germani unirea politică a fost o 
urmare firească, a, unirii culturale şi că am vedea lucrurile 
dea'ndoaselea, dac'am vrea, ca la noi unirea culturală să 
se facă abia dupăce a fost făcută cea politică. 

Fiind-că eram de bună credință şi fiind-că vorbiam 
aşa, se zicea, că suntem uneltele „Junimiştilor“, pe care 
„patrioții“ fi socotiau cosmopoliţi, francmasoni, cei mai 
primejdioşi duşmani ai neamului românesc. 

In urma celor văzute şi păţite la Putna m'am întors 
acasă scârbit şi-l fericiam ear pe fostul meu „principal“, 
care ’n restrînsul lui cerc de la Comlăuș avea parte de 
atâte mulţumiri. 

In vremea aceasta înse Eminescu a umblat pe la Iaşi, 
şin urma stăruințelor lui „Junimea“ a luat hotărîrea de 
a-mi da un ajutor de vre-o 10—12 galbeni pe lună pentru-ca 
să nu-mi mai fiu nevoit a-mi perde timpul dând lecţiuni. 

Atât a mai lipsit pentru-ca să nu. mai rămaie nici o 
îndoială, că Eminescu şi eu suntem unelte plătite ale cos- 
mopoliţilor din „Junimea“ şi când cu darea de seamă asupra 
serbării de la Putna o majoritate constituită ad hoc cu 
ajutorul celor ce mai 'nainte nu voiseră să între 'n „Romå- 
nia Jună“ ni sa dat un aşa zis vot de blam. 

Nu mai putea să-mi rămâie nici mie nici o îndoială, 
că sunt lipsit cu desevîrşire de cuvenitele destoinicii pentru-ca 
să iau parte la viaţa noastră politică, în care nu numai se 
iartă, ci se şi cere să fii de rea-credință faţă cu aceia, pe 
care nu ti-i socoteşti prieteni, să-i nedreptăţeşti, să-i minţi, 
să-i înşeli, să-i amăgești, să-i asupreşti. 


III. IN LUMEA LARGA 
Lupta pentru limbă 


La 1872, pe la 'nceputul lunei August, mam întors de 
la Viena la Arad, unde am intrat în cancelaria advocalului 
Mircea B. Stănescu, ca să fac practică în ale advocaturii. 

Mi s'au întâmplat în timpul anului de practică doaue 
lucruri, pe care trebue să le ştii pentru-ca să poţi înţelege 
desfăşurarea, vieţii politice din timpul acela. j l 

Atât după practica întrodusă 'n timpul aşa zisului 
„provisoriu“, cât şi în virtutea legii „pentru egala îndrep- 
tăţire a naționalităților“ Românii aveau dreptul de a se 
folosi de limba lor în administraţiunea şi 'n faţa înstanţelor 
judecătoreşti. La 1872 dreptul acesta era respectat şi noi 


65 


purtam procesele clienţilor noştri români în româneşte până 
sus la înalta curte de casaţiune, care ne dedea şi ea hotă- 
rîvile şi sentenţele tot în româneşte. Cu atât mai vîrtos se 
ținea seamă de dreptul Românilor în administraţiune. 

Sa 'ntâmplat apoi, că la Arad a fost ales vice-comite 
advocatul Tabajdi, care nu ştia şi nici nu voia să ’nvețe 
româneşte. El cerea deci, ca funcţionarii administrativi, 
deci şi notarii comunali, să facă actele şi 'n limba maghiară, şi 
acelora, care nu ţineau seamă de dorinţa aceasta, le făcea 
prin fel de fel de inspecţiuni şi para, înspecţiuni viaţa amară. 
Urmarea firească a fost, că din ce 'n ce mai mulţi dintre 
funcţionari, voind să-şi uşureze munca, făceau actele numai 
în limba maghiară. Aceştia erau lăudaţi, preferaţi la înain- 
tare, ba se bucurau şi de impunitate când se întâmpla să 
cadă în vre-un păcat, pentru care cei-lalţi erau pedepsiţi. 

Românii din Păuliş, în Podgoria Aradului, îşi aleseseră, 
notar pe un Evreu, care știa bine româneşte, ba era chiar 
mare naţionalist român. Schimbându-se înse vremurile, el 
a mai slăbit-o din naționalism, s'a dat pe brazdă şi-a întrat 
în rândul celor favorisaţi de vice-comite. Sătenii au reclamat 
la Comitat şi au cerut să se facă cercetare la faţa locului. 
Vice-comitele a ieşit el însu-şi să facă cercetarea, şi recla- 
manţii mau rugat să-i asist ca sfătuitor juridic cu ocasiu- 
nea aceasta. 

A fost o luptă grea, în urma căreia a trebuit să vie 
n sat un batalion de infanterie din cetatea Aradului, eară 
eu am fost tras în judecată ca resvrătitor. 

Eram atunci om de doaue-zeci şi patru de ani. Sar 
putea deci zice, că mam pripit şi mi-am perdut sărita, 
Adevărul e înse, că eu ştiam să-mi păstrez bunul cumpăt 
şi nu mi lam perdut nici în împregiurări cu mult mai grele 
când eram şi mai tiner. Vice-comitele a fost, ce-i drept, 
nevoit să-şi caute scăparea fugind pe fereastră din cance- 
laria primăriei, aceasta înse tocmai pentru-că n'a voit să 
ție seamă de stăruinţele mele. 

E vorba de lucruri petrecute cu patru-zeci şi şase de 
ani înainte de aceasta, şi sunt amănunte, de care nu-mi voi 
mai fi aducând aminte. Intâmplările acelea au fost înse ho- 
tăritoare, mi s'au întipărit dar bine şi nici n'am să-ţi spun 

decât ceea-ce s'a constatat în procesele verbale încheiate 
de tribunalul din Arad. 

Ca să 'nţelegi celece au urmat după sosirea vice-comi- 
telui la faţa locului, ai să ţii seamă de îngâmfarea tipică 
a vice-comitelui, o matahală de om foarte înalt şi spătos, 
căruia lumea îi zicea şi „Tabajdy-Paşa“. Iți mai spun apoi, 
că ’n podgoria Aradului sunt vii multe şi foarte vestite, 
toate lucrate de Români, care tocmai de aceea sunt oameni 
cu dare de mână şi cam ţanţoşi, cărora nu le împunea de 
loc îngâmfarea, vice-comitelui. 


Mi-e par'că văd şi acum cancelaria încăpătoare, în 
care se 'ndesuiau sătenii reclamanţi și curtea primăriei, 
care deasemenea, era plină deo lume cuprinsă de viiu neas- 
tâmpăr şi din ce în ce mai nerăbdătoare. 

Chiar din clipa sosirii sale vice-comitele a mers prea 
departe în silinţa sa de a-i face pe oameni să nu peardă 
din vedere, că el e capul administraţiunii comitatense, încât 
Je era celor mai mulţi învederat, că a venit el însu-şi la 
faţa locului tocmai pentru-ca să-l scoată pe notar basma 
curată. 

Lucrurile nu puteau să iasă bine. 

De oare-ce, el întrând în cancelarie, nu şi-a scos pă- 
lăria, unul dintre fruntaşi şi-a pus şi el pălăria 'n cap și 
i-a făcut şi celor-lalţi săteni semm să facă şi ei tot aşa. 

Notarul s'a răstit la oameni stăruind să se descoperă. 

„Ba noi nu! — a răspuns fruntaşul. - Tegea noastră e, că 
aşa, cum ni se zice „Bună ziua“, avem să răspundem şi 
noi. — Să-i spun domnului acestuia, că noi nu ştim, de unde 
vaţi pripaşit D-ta şi el pe aici pela noi, care suntem acasă. 
Mâne ori poimâne ear o să bată vre-un vânt, care vă spul- 
beră de aici, eară noi şi copiii noştri tot aici remănem şi 
casa, în care ne aflăm, din sudoarea noastră e zidită. Dacă 
D-sa nu ţine seamă de aceasta și nu ne zice „Bună ziua !“‘ 
când ne trece pragul, n'avem nici noi la ce să răspundem 
cu „Mulţam Dumitale!“. 

Vice-comitele cam înţelegea şi s'a făcut roşu ca racul. 

„Ce zice?“ — l-a 'ntrebat pe notar. 

„D-Voastră vedeţi ce fel de oameni sunt aceştia, care 
au reclamat contra mea“, —respunse notarul, căruia, precum 

se vede, nu-i dedea mâna să tâlcuiască vorbele rostite de 
fruntaş. 

Mai era înse de față un „domn“, proprietar de viie, 
care ştia bine româneşte, şi acesta a tâlcuit vorbele Româ- 
nului — chiar adăugându-le oare-care floricele. 

„Aceştia sunt oameni primejdioşi,—grăi vice-comitele.— 
Avem să-i facem să 'nţeleagă şi să sîmtă, că și aci, ca 
pretutindeni între hotarele ţerii, tot noi şi numai noi sun- 
tem stăpâni“. 

„Ce zice?“ m'a 'ntrebat fruntaşul. 

I-am tălmăcit vorbele vice-comitelui. 

Așa s'a pornit şi tot așa s'a şi desfăşurat ancheta. 

Era vorba de fel de fel de abuzuri, de neregularități, 
de abateri de la lege, care după părerea vice-comitelui erau 
lucruri ne'nsemnate, de care nare să se ţie seamă. Dacă 
vre-unul se plângea, că i sau luat taxe prea mari ori ilegale, 
despre care nui s'a dat chitanţă, ori că notarul a luat bani 
pentru lucrări, pe care nu le-a făcut ori era dator a le face 
gratuit, vice-comitele găsia totdeauna, că dovezile ce i se 
dedeau sunt ne'ndestulătoare. 

De oare-ce sătenii--şi dedeau nemulţumirea pe faţă, în- 
gâmtarea vice-comitelui era din ce în ce mai jignitoare, 
încât sătenii erau şi ei din ce în ce mai porniţi spre res- 
vrătire. Am fost deci în mai multe rânduri nevoit a-l ruga 
pe vice-comite să se stăpânească şi să nu fie provocător 
faţă cu sătenii. El înse cu atât mai vîrtos ţinea să-și arate 
puterea și să-i bage'n recori pe săteni. Trebuia deci să 
isbucnească 'n cele din urmă mânia mulţimii. 

Mai mulţi dintre săteni se plângeau, că au cerut să li 
sescrie 'n româneşte fie chitante, fie înscrisuri, fie contracte 
ear notarul a refusat declarând, că el numai în limba ma- 
ghiară emite asemenea acte. 

„Foarte bine !—a zis vice-comitele. — Foarte corect! 
Pentru aceasta numai laudă i se cuvine“. 

Dând în numele sătenilor respuns la această apostrofă, 
i-am pus în vedere, că nu sa schimbat nici una dintre le- 
gile privitoare la întrebuinţarea limbilor şi astfel are să fie 
practica de mai 'nainte, căci drepturi odată căştigate nu 
se pot perde. Câtă vreme forurile judecătoreşti primesc 

actele scrise 'n româneşte ca fiind deplin valabile, Românii 
au dreptul de a cere, ca asemenea acte să li să emită `n 
limba lor“. 

„Nu e drept, ci abuz! — a respuns el, — şi dacă tribu- 
nalele şi cele lalte foruri fac ticăloşii, nu urmează ca şi de 
aici înainte să facă“. 

„Eu ţin, —a strigat unul dintre săteni, — ca actul, pe 
care-l subscriu, să nu fie scris într'o limbă, pe care n'o 
'nţeleg“. 

„Să-i spui, — respunse vice-comitele adresându-se la 
notar, —că nu e nevoie să 'nțeleagă. Amsă 'nțeleg eu, auto- 
ritatea competentă, care am să judec ori să iau disposi- 
țiuni pe temeiul acelui act. Voi, prostimea, nu 'nţelegeţi 
nimic!“ 

Aceste vorbe le-au pus vîrf la toate. 

Intrând în sală, erau doaue fereştrila dreapta, spre 
curte, şi alte doaue în fund, spre uliţă. Masa, la care şedea, 
vice-comitele, secretarul, care purta procesul verbal, și trei 
„honraţiori“ maghiari, era așezată în dreptul ferestrilor 
despre uliţă. Eu stăteam în faţa mesei, ear în dosul meu 
să 'ndesuiau oamenii, pe care numai cu anevoia îi mai 
puteam opri în loc. 

„Domnule vice-comile, -am stăruit eu-—,vă rog ânc'odată 
să nu fiţi provocator. Cu asemenea vorbe și cu asemenea 
gesturi mânaţi lucrurile spre vărsări de sânge. — N'ar fi lucru 
de mirare, dacă într'o bună zi sar ridica vre-unul în frun- 
tea mulţimii adânc jignite.“ 

„Aşi vrea să-l văd pe cel ce-ar indrăzni-o!“ — a strigat 
el ridicându-sen picioare. 

„Fie chiar şi unul ca mine!—i-am respuns, — căci au 
toate un hotar.“ 

Unul dintre cei trei „honoraţiori“ de la masă sa ridi- 
cat şi el în picioare. 

„Voi,—li-a zis el sătenilor într'o românească desluşită—, 
sunteţi orbeţi, ear acesta, — urmă arătând spre mine —, e 
vodetul vostru.“ 

Auzind aceste vorbe, sătenii din sală au dat năvală 
asupra mea, mau îmbrâncit la oparte şi s'au năpustit asu- 
pra mesei, încât vice-comitele, notarul, secretarul şi „hono- 

rațiorii“ au sburat într'o clipă pe feresti stradă şi peste 
puţin li sa perdut urma. 

Lucrul acesta s'a petrecut cam pe la unspre-zece din 
zi. Eu am stăruit, ca sătenii să deşerteze sala şi primarul 
să'ncuie apoi uşile şi să le pecetluiască lăsând toate lucru- 
rile în starea, în care să aflau în clipa când vice-comitele 
şi ai sei au fugit, — apoi lumea sa risipit în linişte. 

Pe la trei după amează-zi a sosit apoi în sat un bata- 
lion de infanterie din cetatea Aradului, ca să înăbușe răs- 
coala. Oştenii'mpărăteşti au fost primiţi cu strigăte de „Să 
trăiască !“ de către sătenii cu deseviîrşire pacinici. 

Am fost dup'aceea tras în judecată pentru „rebeliune“ 
dimpreună cu câţi-va săteni, care au şi fost osândiţi. 

Eu îndeosebi înse am ieşit din procesul acesta „cu 
obrazul curat“,—deşi nişte „honoraţiori“ deduseră mărturie, 
că şi la birt, în timpul mesei, mă lăudasem, că da, — am 
să mă ridic în fruntea mulţimii, ca să pun la cale o groaz- 
nică vărsare de sânge. 

Țiind seamă de lămuririle date de mine, de mărturi- 
sirile sătenilor şi de constatările făcute de comandantul 
batalionului, judecătorul a declarat că'n ceea ce mă priveşte 
nu e cas de urmărire şi toate stăruințele lui Tabajdi au 
remas cu atât mai vîrtos zadarnice, cu cât chiar şi'n cercu- 
rile maghiare el era desaprobat în ceea ce priveşte între- 
buinţarea limbii româneşti. 

El era cu atât mai indârjit, şi peste câte-va luni la 
una dintre judecătoriile cercuale a fost respinsă o cerere 
dată de mine în limba românească sub cuvântul, că ju- 
decătorul nu înţelege limba, în care e scrisă cererea 
aceea. 

De oare-ce chiar cu o zi mai nainte primisem de la 
aceea-şi judecătorie o hotărire scrisă 'n româneşte, nu mai 
încăpea nici o 'ndoială în ceea ce priveşte gândul, din care 
a pornit respingerea. 

După-ce atât curtea de apel, cât şi cea de casaţiune 
s'au declarat încompetente de a se pronunţa, i s'a adresat 
ministrului de justiţie o interpelaţiune în dietă. Ministrul, 
atunci Pauler, şi-a exprimat părerea de rău, că nu poate 
găsi destui judecători, care ştiu româneşte, ear dieta a 

aprobat respunsul acesta cu majoritate strivitoare şi cu 
aplause ostentative. 

Cestiunea a fost atunci viiu discutată atât în dietă, cât 
şi prin coloanele ziarelor şi astfel nu mai am nevoie de a 
stărui asupra ei. E destul să-ţi spun, că luând votul dietei 
drept interpretare autentică, guvernul nu se mai simţia 
obligat a numi în ţinuturile cu poporaţiune română 
numai judecători, care ştiu şi româneşte, ear judecătoriile 
au început să respingă actele scrise 'n românește. 

Pușşi în fața acestei stări de lucruri, advocaţii români 
au ţinut întruniri, în care au luat peste tot hotărîrea că 
nu le remâne decât să poarte şi procesele clienţilor sei ro- 
mâni tot în limba maghiară, căci în lupta pentru dreptul 
public al Românilor nu pot să pună’n joc interesele parti- 
culare ale clienţilor săi. 

Nu puteam să zic atunci şi nu zic nici acum, că nu 
aveau advocaţii români dreptate. Era marea obştie româ- 
nească interesată a sări să-şi apere dreptul odată câștigat, 
şi vina advocaţilor era numai, că ei ca fruntaş n'au îndu- 
plecat această mare obştie să-şi facă datoria. Pentru mine 
era mai presus de toată îndoiala un lucru: că nu mai pot 
deocamdată să fiu în statul ungar nici advocat, nici jude- 
cător, căci aşi fi nevoit să nesocotesc drepturile poporului 
român folosindu-mă de limba maghiară. 

Am fost deci îndemnat să întru în administraţiune, 
unde tot mai era împusă limba românească. 

Când cu resvrătirea de la Păuliş fusese adecă mult 
discutată cestiunea şi chiar şi cei mai zeloşi dintre naţio- 
naliştii maghiari fuseseră nevoiţi să admită, că nu avea 
vice-comitele dreptate, deci că diregătorii administrativi 
sunt datori a se folosi de limba românească. 

Vezând-o aceasta, Tabajdy a fost şi el nevoit să declare 
că se mulţumeşte ca subalternii săi să traducă cele mai 
importante dintre acte în limba maghiară pentru-ca el să 
le poată înţelege când face inspecţiuni. 

Urmarea firească era, că de bunăvoința vice-comitelui, 
se bucurau mai ales aceia dintre diregătorii români, care 
dedeau dovezi, că ştiu bine şi limba maghiară. 

Eu mai știam şi limba germană, lucru de oare-caren- 

semnătate, căci în comitat sunt multe sate şvăbeşti, toate 
mari şi bogate. 

Mi s'a propus deci să-mi pun candidatura ca vice-notar 
comitatens. 

Fiind susţinută candidatura de preşedintele scaunului 
orfanal, Constantini, un macedo-român cu mare trecere şi 
la maghiari, erau asigurate şi voturile celor mai mulţi 
dintre membrii maghiari ai congregaţiunii, încât „naţiona- 
liştii“ noştri mai zeloşi scoseseră vorba, că ear am trecut în 
partea, „renegaţilor“. Până chiar şi Tabajdy se 'nvoise să 
tiu ales. 

Au intervenit înse chiar în timpul şedinţei, lucruri în 
urma cărora mi-am retras candidatura. 

Inainte de votare a fost adecă suspendată şedinţa şi 
am fost poftit în cabinetul vice-comitelui. 

Tabajdy ma primit cu multă bunăvoință, ma încre- 
dinţat, că se bucură de a mă avea între colaboratorii sei 
şi că nu se'ndoieşte, că mă voi folosi de limba maghiară, 
pe care o vorbesc şi o scriu atât de bine. 

I-am răspuns, că nu voi putea să-i fac plăcerea, aceasta, 
căci vorba e să fiu ales tocmai pentru-că ştiu destul de 
bine şi româneşte, precum şi nemţeşte. 

„Eu sunt înse şeful administraţiunii comitatense, - 
mi-a'ntimpinat el, — şi am să'nţeleg toate actele“. 

„Vă veţi folosi, D-le vice-comite, de un înterpret vred- 
nic de toată încrederea, — i-am răspuns eu,— eu înse nu 
drept interpret, ci drept vice-notar urmează să fiu ales și 
trebue să mă supun legii „pentru egala îndreptăţire“, care 
prescrie, că pentru Români româneşte, pentru germani 
nemţeşte şi numai pentru maghiari în limba maghiară am 
să scriu. 

„Legea,-—a zis elcu hotărire—, nu de D-ta, ci de mine 
şeful, are să fie înterpretată—, „Ha nem tetszik, menjen Olah- 
orszagba!“ (Daca nu-ţi place, du-te în România), a adau- 
gat apoi. 

„Mă duc, domnule, dar la timpul cuvenit ear o să mă 
'ntorec—şi poate că nu singur !“—i-am răspuns şi am părăsit 
nu numai cabinetul vice-comitelui, ci şi gândul de a mai fi 
deocamdată diregător administrativ în comitatul Aradului. 


Nu putea Tabajdy, ce-i drept, să silească pe diregătorii 
din Comitat a-i scrie 'n limba maghiară, dar prigonia sub 
tel de fel de pretexte pe cei ce nu intrau în voile lor. Ca 
să nu se strice dar nici cu vice-comitele, nici cu Românii, 
mulţi scriau actele atât în românește, cât şi în limba, maghiară. . 

Mai curând ori mai târziu trebuiau să caute a scăpa 
de această muncă ’ndoită. 

După legea „pentru egala 'ndreptăţire a naționalităților“ 
consiliul comunal hotăria limba aşa, zisă protoculară. Fiind 
confirmată, hotărîrea aceasta de congregaţiunea, comitatensă, 
diregătorii comunali nu se puteau adresa nici la autori- 
tăţile superioare decât în limba protocolară şi tot în acea 
limbă urma să tie dat şi răspunsul. N'avea deci notarul 
comunal decât să iee înțelegerea cu primarul şi să'nduplece 
consiliul comunal a decreta drept limbă protocolară pe cea 
maghiară şi scăpa de munca 'ndoită, ba se mai punea bine 
şi cu cei din truntea comitatului. 

Astfel a fost scoasă încetul cu încetul limba română 
din administraţiune, încât se putea zice, că ru guvernul 
ungar a impus pe cea maghiară, ci Românii ei inşi-şi s'au 
lepădat de dreptul de a se folosi de propria lor limbă. 

Fară Tabajdy, care le-a pus aceste la cale, a fost 
numit în urmă comite-suprem şi în comitatul Căraşului, 
încât stăpânia asupra celor mai româneşti doaue dintre 
comitate. 

Pe mine nu mă iertă firea să iau parte la lepădarea 
de drepturi, şi astfel mă sîmţiam îndemnat să mă n'torc ear 
la Viena, ca să-mi urmez studiile deocamdată, până ce nu 
se vor fi mai schimbat împregiurările. Indemnul acesta era cu 
atât mai hotărît, cu cât a murit mama și după câte-va 
săptămâni a urmat şi moartea, tatălui meu. 

Mai unul, mai altul îmi spunea înse, că a mai remas 
loc pentru limba românească 'n biserică şi în şcoală şi 
mă 'demna să primesc sarcina de archivar la consistoriul 
gr. orient. din Oradea-Mare, ba vicarul de atunci, Miron 
Roman, îmi făgăduia, că va stărui să fiu ales în urmă se- 
cretar consistorial. 

Am rămas deci la Oradea-Mare, unde aveam locuința 
chiar în casele consistoriului, sub acelaşi acoperiş cu vi- 

carul care-mi dedea şi masa şi îmi era, în genere, foarte bi- 
nevoitor. 

In timpul petrecut la Oradea-Mare am pus în rânduială 
hârtiile din archiva consistoriului, pe care le găsisem arun- 
cate claie peste grămadă. Citindu-le, am rămas viiu atins 
de statornicia şi de hotărîrea bărbătească, cu care Românii 
din partea, locului şi-au păstrat ortodocsia în luptă cu pro- 
paganda catolică. Am ţinut deci se fac pe acolo ocălătorie, 
ca să-i cunosc mai deaproape pe Românii aceia. 


Sub impresiunile acelei călătorii am scris novela 
„Popa Tanda“, pe care în urmă, când mă aflam la laşi 
am prescurtat-o după-ce am citit-o prietenilor mei M. Emi- 
nescu, Samson Bodnărescu şi Miron Pompiliul, care era din 
părţile Orădii Mari. 

M'am întors din călătoria aceea cuprins de viuă în- 
grijare. 

Găsisem adecă 'n drumul meu case preotești, în care 
numai cu „prostimea“ se vorbia româneşte; şi atât la orto- 
docşi, cât şi mai ales la greco-catolici preoţi şi învăţători, 
care scriau o românească foarte proastă şi-şi purtau în 
limba maghiară corespondenţa cu autorităţile politice. 

Deoare-ce „statutul organic“ hotăreşte desluşit, că limba 
oficială a bisericii e cea românească ea singură, am stă- 
ruit, ca vicarul să iee dispoziţiuni, ca preoţii şi 'nvăţătorii 
să nu se abată dela legea organică a bisericii. 

Şeful meu mi-a dat răspunsul, că şi el îşi poartă co- 
respondenţa în limba maghiară, căci interese mai superioare 
ale bisericii cer să se ţie seamă de susceptibilităţile puter- 
niciilor zilei. 

Am întîmpinat, că cel mai suprem interes al ori-şi-cărei 
societăţi organic constituite este, ca legea ei să fie respectată. 

„Aceasta ’n teorie, mi s'a răspuns cu un zimbet pro- 
blematic—, dar nu şi'n practica vieţii !. 

Imi era cu toate aceste 'nvederat, că, porniţi odată pe 
calea aceasta, mai marii bisericii noastre vor ajunge ’n 
cele din urmă să se 'mpace şi cu gândul, că guvernui, având 
chiar în virtutea statutului organic dreptul de supremă 
înspecțiune, poate să ceară, ca actele bisericeşti şi cele 

şcolare să fie scrise în limba maghiară pentru-ca oamenii 
lui de'ncredere să le poată înţelege. 

Vorba era deci, ca Românii să renunţe şi în biserică, 
precum şi 'n școală la dreptul de a se folosi de limba lor 
şi numai de ea. 

Aşa s'au şi 'ndrumat lucrurile în curând după moartea 
Metropolitului Andreiu. 

Şaguna, ducând mai departe politica tradiţională a 
Românilor, care se răzămau pe puterea monarchiei stăruia 
cu tot dinadinsul, ca Ardelenii să iee şi ei parte la viaţa 
publică a regatului ungar şi să-şi trimită reprezentanţii 
în dieta ungară pentru-ca acolo, alăturea cu fraţii lor din 
Banat şi cu cei din Țara Ungurească, să susţină causa mo- 
narchiei în luptă cu elementele antidinastice. 

In faţa acestui activism dinastic se afla passivismul 
autonomist al celor ce nu vroiau să recunoască uniunea cu 
Ţara Ungurească a Ardealului şi-şi închipuiau, că vor reuși 
să facă presiune asupra Coroanei, dacă vor lua, ca maghiarii, 
o atitudine amenințătoare şi, stăruind în resistenfa passivă 
nu vor trimite representanţi în dieta ungară. 

Urma a dovedit, că aveam noi Saguniştii dreptate când 
ziceam, că prin această politică ’n doi peri li se fac ser- 
vicii nepreţuite antidinasticilor, care voiau să desfacă Un- 
garia de Austria şi profitau de toate strîmtorările Coroanei 
spre a slăbi monarchia storcând concessiuni din ce în ce 
mai mari pentru Maghiari. ln urma luptelor dintre activişti 
şi passivişti trebuia să se formeze o grupare oportunistă, 
oamenii gata de a se da pe brazdă, ca să se pună bine 
cu stepânii zilei, ori-şi-care ar fi scopurile urmărite de 
aceştia. Mulţi dintre oportunişti ţineau, se 'nţelege, să fie puşi 
în rândul activiştilor, nu erau înse decât unelte ale guver- 
nului ungar, fie chiar şi contra Dinastiei. 

Aceştia se sporiau cu atât mai virtos, cu cât erau 
între Românii cu ştiinţa de carte mulţi cei ce vorbiau şi 
scriau mai uşor în limba maghiară decât în cea românească. 

Murind deci Metropolitul Andreiu, guvernul ungar își da 
toată silinţa să ridice ’n scaunul metropolitan pe vre-unul 
dintre cei ce sunt gata de a intra 'n voile lui. 

Nu mi-a rămas deci decât să plec de la Oradea-Mare. 

Pecând înse aceştia erau rău văzuţi între Români, șagu- 
niştii aveau mai ales în Ardeal mare trecere, şi părea lucru 
cu desevârşire neîndoios, că congresul bisericesc va alege fic 
pe Vicarul Nicolae Popea, fie pe Episcopul de Caransebeş 
Ioan Popasu, amândoi oameni de încredere ai lui Șaguna. 

Spre a zădarnici alegerea unuia dintre aceştia, passi- 
viştii au dat mâna cu oamenii guvernului, şi Metropolit a 
fost ales Episcopul Aradului Procopie Ivacicovici, un bătrân 
neajutorat şi lipsit de ori-şi-ce însemnătate. 

Ne aşteptam, ca ’n scaunul episcopesc din Arad să fie 
ridicat Archimandritul Popea. Aceasta s'a simţit  înse în- 
demnat să remâie Vicar la Sibiiu, unde era nevoie de el. 
La Arad au fost dar candidaţi Vicaru Miron Roman, pe 
care-l ştiam foarte bine, şi protopopul Braşovului loan Me- 
țianu, pe care după spusele prietenilor mei din Sibiiu şi ale 
celor din Braşov îl puneam mai prejos de concurentul lui, care 
era şi mai vechiu în sînul bisericesc. 

Nu m-ia rămas deci decât să plec la Oradea-Mare şi, 
primind prin mijlocirea d-lui Iacob Negruzzi de la ,,/u- 
nimeă“ un ajutor, am plecat la Viena, ca să aştept acolo 
schimbarea vremurilor. 

Episcop al Aradului a fost ales fostul meu şet Vicarul 
Miron Roman. Cât-va timp în urmă înse Procopie Ivacicovici 
a fost ridicat de Sârbi în scaunul patriarchal dela Carloveţ, 
şi acum Miron Roman şi loan Meţianu au încheiat o învo- 
ială, în virtutea căreia cu ajutorul passiviştilor Miron Roman 
a fost ales Metropolit, eară loan Meţianu a fost ridicat în 
scaunul episcopesc din Arad. 

A mai trecut cu toate aceste multă vreme fără ca 
guvernul să fi reuşit a face şi 'n biserică şi şcoală ceeace 
a făcut în administraţiune şi la judecătorii, căci înrîurirea 
țaguniştilor era covirşitoare în Archidiecesă şi puternică 
atât la Arad, cât şi mai ales la Caransebeş. 


De la Oradea-Mare 


In timpul, pe care lam petrecut la Oradea-Mare, gån- 
dul meu era fireşte, îndreptat mai ales spre cele bisericeşti, 
şi atunci sa stabilit felul meu de a gândi în ceea ce pri- 
veşte religiunea. 

Am avut şi eu, cum vor fi având cei mai mulţi, ba 
poate ca toţi oamenii, în viaţă o fasă de desvoltare sufle- 
tească, în care credinţa e peste putință. La Oradea-Mare 
am început să stau la îndoială şi *n cele din urmă am fost 
pătruns de gândul, că e o lipsă de bun sîmţ să tăgăduieşti 
ceea ce nu poţi să ştii. Nu mi-e dat, —am zis—,să mă 
conving, că Cristos e o'ntrupare a Dumnezeirii, dar tot atât 
de puţin îmi este dat să mă conving, că el era om ca toţi 
oamenii şi numai ca om cuminte nu-mi remâne deci decât 
să cred şi eu ceea ce'n curgerea timpurilor milioane şi ear 
milioane de oameni au crezut şi milioane multe cred şi 
astă-zi. 

Ajuns aici, am fost cuprins de milă 'n faţa celor ce 
tăgăduiesc, am socotit drept duşmani ai neamului omenesc 
pe cei ce-şi dau silinţa de a slăbi 'n sufletele altora credinţa 
ori-şi-care ar fi ea şi m'am dumerit prin mine însu-mi 
asupra rostului preoţimii. 

Trăind sub acela-şi acoperiş şi mâncând la aceea-şi 
masă cu vicarul episcopesc, deci c'o înaltă faţă bisericească, 
era peste putință să nu-mi pun întrebarea, dacă vederile 
mele se potrivesc ori nu cu felul de a gândi şi de a vieţui 
a acestui îndrumător de frunte al creștinilor. 

In timpul celor câte-va săptămâni, pe care le petre- 
cusem la mănăstirea Putna, s'a 'ntâmplat adese-ori, că, fiind 
zi de post, părintele Egumen Arcadia, a luat masa, cum se 
cuvenia, împreună cu cei-lalţi călugări, dar se plângea, că 
nu prea are poftă de mâncare, ear după masă venia să 
mănânce cu noi la masa 'ntinsă întrunul din turnurile 
mănăstirii, ear această adoaua masă nu era de loc de 
post. 

Luând prin ascuns parte la această masă „copioasă“, 
el recunoștea, că săvîrşeşte o faptă pentru dînsul neiertată. 
Eu eram cu toate aceste de părerea, că păcatul de a nu 
posti e mai mic decât făţărnicia. In gândul meu el nu se 
călugărise de bună, voie, ci pentru-că-i murise preuteasa şi 
rânduiala bisericească nu-lierta să se căsătorească din nou. 
Eram şi eu de părerea, că celibatul şi toate cele împreunate 
cu el au fost întroduse în biserica creştinească pentru-ca 
fruntaşii bisericeşti să poată dispune de slujitorii altarului. 

Oameni sunt, la urma urmelor, şi ei, şi nu li se poate face 
o vină din aceea, că nu se leapădă de cele omeneşti. 

Mi se părea deci lucru foarte firesc, că vicarul, tot 
călugăr și el, mâncă şi ’n zilele de post carne fără ca să 
se ascundă, ieşia din când în când îmbrăcat în haine civile 
şi petrecea bucuros cu cocoanele mai tinere, ba mă supăram 
când câte o gură rea își dedea silinţa să mă încredinţeze 
că are chiar legături mai întime cu femei. 

Mai era apoi la mijloc şi posiţiunea, pe care o avea 
la Oradea-Mare vicarul bisericii ortodocse. 

Intre Românii ortodocşi şi cei greco-catolici nicăiri nu 
se urmează lupta cu atâta îndârjire ca la Oradea-Mare, 
unde bogata Episcopie greco-catolică face printre Românii 
ortodocşi propagandă mai fiind spriginită şi de mai bogata 
Episcopie romano-catolică. In lupta aceasta ortodocşii caută 
sprigini la calvinişti, şi totdeauna între calvinişti şi orto- 
docşi a fost o legătură oare-cum de sine înţeleasă. — Era 
deci pentru Vicar cestiune de tact să nu-i jignească pe 
Calvinişti prin forme de vieţuire, pe care ei le socotesc cel 
puţin exagerate. Tot ca cestiune de tact vicarii erau ade- 
renţi ai lui Coloman Tisza, care era căpetenia bisericii cal- 
viniste maghiare. 

Cu totul altfel mi se presentau lucrurile după-ce mi-am 
dat seamă, că slujitorii altarului mai sunt şi îndrumători 
ai credincioşilor în ceea ce priveşte viaţa practică, atât ca 
fii, ca soţi, ca părinţi şi ca oameni între oameni, cât şi ca 
cetăţeni în viaţa economică şi 'n cea morală, deprinzându-i 
cu stăpânirea de sine şi cu lăpădarea de cele trupeşti în 
toate împregiurările. 

Nu e nimeni silit să se facă preot. Acela deci, care ia 
asupra sa sarcina preoţiei, are să se împace cu gândul, că 
va trebui să li se supună ’n toate privinţele, rânduielilor 
stabilite de sfinții părinţi și de tradiţiunile bisericii. Nici 
un fel de abatere de la aceste nu i se iartă. Cu atât mai 
puţin i se pot ierta abaterile celor ce s'au călugărit şi au 
jurat lăpădarea de bogăţiile lumești, castitatea şi supunerea 
necondiționată. Numai necredincioşii şi duşmanii bisericii 
creştineşti pot spune, că şi călugării sunt deopotrivă cu cei- 
Jalţi oameni în ceeace priveşte trebuințele trupeşti. Sfinţii 

Părinţi au fost oameni înţelepţi, care n'au putut rîndui ceea 
ce e împotriva, firii omeneşti. Postul, stăpânirea, de sine ’n- 
frânarea de ori-şi-ce fel sunt rânduite fiind-că prin ele omul 
trăieşte mai puţin cu trupul, se înalţă sufleteşte, se petrunde 
de demnitatea omenească şi-şi îndulceşte firea. 

Impărtăşind aceste vederi tradiţionale, puneam călu- 
gărul totdeauna mai presus de preotul de mir chiar şi dacă 
acesta, rămas văduv, a îmbrăcat rasa călugărească, dar şi 
mă aşteptam ca cel călugărit să-şi petreacă viața până "n 
cele mai mici amănunte potrivit cu jurământul călugăriei. 

Mă simţiam deci dureros atins, când vedeam că vie- 
țuirea vicarului în multe privinţe nu se potrivia cu cinul călu- 
găresc. Nu ţineam seamă de șoaptele gurilor rele, căci ştiam, 
că cei porniţi spre viaţă destrăbălată îi grăiesc de rău pe 
cei chemaţi a-i îndruma spre bună vieţuire, pentru-ca să 
poată zice „De ce să nu fac şi eu ceea ce face Vlădica!?“. 
Stăteam la îndoială şi nu mi-am dat nici odată silinţa să 
mă încredinţez, dacă e ori nu adevărat ceea, ce se şoptia. 
Ceea, ce mă mâhnia era, că vicarul săvârşia fapte, pe care 
cei slabi în credinţă şi duşmanii bisericii puteau să le iee 
drept dovezi că sunt adevărate spusele lor. 

Mai ales după-ce a fost ridicat în scaunul episcopesc 
el trebuia să se ferească de asemenea fapte. Neiertându-l 
posiţiunea ca să iee parte la lupta pornită contra guvernului, 
el se punea în conflict cu aderenţii partidului naţional, care 
profitau de slăbiciunile lui pentru-ca să-i scadă autoritatea 
grăindu-l de rău. 

Cu atât mai virtos trebuia să se ferească după-ce a 
fost ridicat în scaunul metropolitan. 

Ori-şi-cine putea să fie atât bun preot ori bun învăţător 
român, cât şi bun cetăţean şi fără-ca să ştie altă limbă 
afară de cea românească. Statul ungar nu câştiga nimic, 
dacă preoţii şi învăţători români ştiau şi ungureşte şi nimic 
nu perdea, dacă ei ştiau numai româneşte. Nici nu le cerea 
nici o lege să 'nveţe limba maghiară. Era înse pentru ma- 
ghiari nu numai cestiune de amor propriu, ci totodată şi-o 
ușurare, dacă 'nvăţau Românii limba maghiară, ceea ce 
nici o lege nu le înterzicea. Atârna de la bunul lor îndemn, 
ca învățându-o să câştige bunăvoința stăpânirii maghiare. 

Miron Roman avea ca Metropolit rostul de a propaga 
între Români acest îndemn bun. Deocamdată înse silințele 
lui erau zădărnice fiind-că nu numai că n'avea destulă auto- 
ritate şi nu se bucura de încredere şi de simpatii, ci n avea 
nici majoritate fie 'n consistoriu, fie 'n sinod. 

După cele petrecute 'n urma articolului publicat de 
mine ?n „Telegraful Român“ sub titlul „Lapsus calami“ el 
s'a făcut chiar urgisit. 

Au venit timpuri, când nu mai putea nimeni să fie 'n 
regatul ungar nici preot, nici învăţător român, dacă nu ştia 
limba maghiară. Lucrul acesta ar fi fost peste putinţă, dacă 
n fruntea bisericii înființate de Şaguna sar fi aflat un 
Metropolit cu autoritate covîrşitoare, care se bucură de în- 
crederea credincioşilor păstoriţi de dînsul şi de iubirea, lor. 
In gîndul celor mai mulţi dintre credincioşi era deci o neno- 
rocire naţională, că Metropolitul de la Sibiiu era om cu tre- 
buinţe exsagerate şi astfel mereu strimtorat şi nevoit a căuta 
să scape prin fel de fel de expediente, ba pe deasupra şi 
cu o viaţă întimă mai mult ori mai puţin scandăloasă, în- 
cât rămânea, la discreţiunea guvernului, care-l tolera numai 
câtă vreme se putea folosi de el. 

De aceasta au să ţie seamă cei ce ţin să se dumirească, 
în ceea ce priveşte viaţa politică şi mai ales cea culturală, 
a Românilor din regatul ungar. 

In vreme-ce la Blaj au urmat în scaun Vancea şi Mi- 
hali, doi archierei de mare vrednicie, care nu aveau înse 
posiţiune bine asigurată, la Sibiiu păstoriau Roman şi apoi 
Meţianu, care nu erau în stare să susţie şi să apere drep- 
turile ce le fuseseră Românilor asigurate prin „statutul 
organic“. 

N'am să scriu istoria celor petrecute atunci. Mă voi 
mărgini la un singur amănunt, care aruncă lumină asupra 
tuturora. 

| Saguna obținuse pentru biserica păstorită de dînsul un 
ajutor din partea statului. — Suma acordată, drept ajutor era 
pusă la dispoziţiunea consistoriului, care o împărţia între 
preoții ce prin păstorirea lor se făceau vrednici de a fi 
ajutați. E’nvederat, că aceştia nu erau pe placul guvernului, 
nici pe al Metropolitului. Vorba era deci, ca majoritatea 

consistoriului să, fie oameni gata de a intra'n voile Metro- 
politului, deci ale guvernului. Consistoriul era înse ales de 
sinod. Un consistoriu pe placul Metropolitului nu era deci 
cu putinţă câtă vreme şaguniştii aveau majoritatea, în sinod. 
Guvernul se folosia deci de toate mijloacele, ca în sinod să 
fie aleşi oameni agreaţi de el. A'nceput deci să'mpartă el 
ajutorul de stat prin diregătorii administrativi între preoţii 
cu bune purtări în viaţa, politică, îndeosebi între agenții lui 
electorali. „Ajutorul“ era deci un mijloc de corupţiune, şi 
şaguniștii din sinod stăruiau să nu li se dee preoţilor auto- 
risațiunea de a primi ajutorul, daca nu li-e acordat de 
consistoriu. 

La 1884, când m'am întors de la Bucureşti şi m'ara 
stabilit la Sibiiu, şaguniştii tot mai aveau majoritatea atât 
în consistoriu, cât şi în sinod.—Când cu cele mai apropiate 
alegeri au fost apoi puse toate 'n mişcare pentru-ca, să i se 
asigureze Metropolitului majoritatea. In zadar înse. Am fost 
nevoit să-mi pun şi eu candidatura şi am şi fost ales, dar 
peste puţin m'am rătras din sinoa. 

După-ce adecă, s'a 'nvederat, că Metropolitul a rămas 
în minoritate, s'au făcut cele mai grele presiuni şi s'a fal- 
sificat alegerea pentru-ca să i se asigureze majoritatea ’n 
consistoriu. 

Sinodul era prefăcut în adunare cu rost politic, la care 
nu puteam să iau parte. 

Susţiitorii drepturilor asigurate prin „statutul organic“ 
erau nevoiţi să-şi dee silințţa de a face ca Metropolitul să 
peardă încrederea şi iubirea creştinilor păstoriţi de dînsul, 
ceea, ce nu era în înteresul bisericii, căci pe lângă toate cele- 
lalte mai slăbia şi simţământul religios. 

Cu totul altfel s'ar fi desfășurat lucrurile, dacă biserica 
română ortodoxă ar fi fost în stare să ţie cu toată puterea 
pept în faţa silinţilor asupritoare ale guvernului. 


Propaganda culturală 


Voind să pornească din Sibiiu o mai întinsă propagandă 
culturală, Șaguna a'ntiințat tipografia diecesană şi foaia 
politică „Telegraful Român“ stăruind în acela-şi timp, ca 

tineri bine ’nzestrați să fie trimişi la universități germane, 
mai ales la cea din Viena şi la cea din Lipsca. La 1870, când 
eu am întrat prin unii dintre aceşti tineri în legătură mai 
strinsă cu „Telegraful Român“, Şaguna era un zelos spri- 
ginitor al mişcării pornite de „Junimea“ de la Iaşi, şi mai 
ales aceasta ne-a făcut să luăm la Putna înțelegerea de a 
stărui, ca pentru restabilirea unităţii culturale să se 'nființeze 
în Ardeal un ziar quotidian, o revistă literară ilustrată şi 
o bibliotecă poporală. 

In înţelesul acesta lucrau nu numai cei adunaţi la Si- 
biiu împregiurul lui Şaguna, ci şi cei mai mulţi dintre pro- 
fesorii de la Braşov în frunte cu directorul Meşotă, precum 
şi fruntașii braşovenilor, mai ales zelosul Diamandi Manole. 
La Caransebeş se afla Episcopul loan Popasu cu cei adu- 
naţi împregiurul lui; la Năsăud luau parte mai mulţi dintre 
protesorii, care-şi făcuseră studiile la Viena, eară la Arad 
se distingeau mai ales redactorii foii „Biserica şi Școala“, 
Gerasim Serb, Const. Gurban şi Vichentie (în urmă Vasilie) 
Mangra, precum şi Romul Ciorogariu. 

Unii erau de părerea, că mişcarea urmează să fie por- 
nită din Braşov. Cei mai mulți nădăjduiau înse, că Saguna 
ne va ajuta să prefacem „Telegraful Român“ în ziar quo- 
tidian şi să'nființăm atât revista literară, cât şi biblioteca 
poporală. La Putna făgăduisem chiar, că mă voi stabili la 
Sibiiu şi voi lua asupra mea sarcina de a conduce această 
lucrare culturală. 

Boala îndelungată a lui Şaguna şi cu atât mai vîrtos 
moartea lui a fost dar pentru noi o grea lovitură, şi aveam 
cu toţii cuvinte de a stărui, ca Archimandritul Nicolae Popea 
să rămâie fie chiar şi numai ca vicar la Sibiiu, căci Pro- 
copie Ivacicovici nu putea să fie o pedecă, de oare-ce şagu- 
niştii aveau majoritate covirşitoare atât în consistoriu, cât 
şi în sinod. 

Indeosebi eu aveam nădejdea, că după trecerea unui timp 
oare-care mă voi întoarce de la Viena la Sibiiu, unde ase- 
sorul consistorial Nicolae Cristea fusese reînduit de Şaguna 
redactor al foii „Telegraful Român“ câtă vreme va voisă 
poarte sarcina aceasta. 

Lucrurile au urmat înse cu totul altfel. 

Cât-va timp după înstalarea sa în scaunul episcopese 
fostul meu şef Miron Roman mi-a făcut prin protosincelul 
Ioan Goldiș propunerea să mă întorc la Arad, unde-mi re- 
servează teren de activitate potrivit cu înclinările mele. 

M'am scuzat cu boala, de care suferiam, deşi mă asi- 
gura, că la Arad voi putea să mă caut tot atât de bine ca 
la Viena. 

Ear cât-va timp în urmă, la 8/20 Aprilie 1874, am pri- 
mit de la acum reposatul T. Maiorescu o scrisoare, pe care 
o reproduc aici în întregime fiind-că ea aruncă o viuă lu- 
mină asupra stărilor de atunci. 

Plecasem la Viena cu gândul dea mă înscrie la facul- 
tatea de filosofie şi de a-mi trece aşa zisele rigoroase la, 
facultatea de ştiinţe juridico-politice. Pentru aceasta în urma 
stăruinţelor d-lui Iacob Negruzz „Junimea“ de la laşi îmi da 
un ajutor de 8-10 galbeni pe lună. 

Câte-va zile după sosirea mea la Viena am întrat înse 
în spital, ca să mă caut de o boală, care în timp de cel 
mult zece zile urma să fie vindecată. Zilele treceau înse una 
după alta fără-ca să mă sîmt mai bine, ba mam pomenit 
în cele din urmă cu altă boală, înflamaţiunea încheeturii 
de la cotul braţului stâng. Nu numai că n'am putut să ies 
din spital, dar am fost nevoit să zac toată iarna şi toată, 
primăvara şi medicii erau de părerea, că nu va rămânea 
'n cele din urmă decât să-mi amputeze braţul. 

In starea această mă aflam când am primit scrisoarea 
ce urmează. 

Bucureşti, 8/20 Aprilie 1874 

Domnule Slavici, 

Vei fi aflat din jurnale numirea mea de Ministru al 
Instrucțiunii publice. Pentru mine este acum o întrebare de 
principiu de a întroduce „Direcţia nouă“ în înțelesul ce este 
explicat în articolele mele din „Convorbiri“ (presupun că 
le-ai citit) spre împrospătarea vieţii Statului Român. 

Intre bărbaţii, care representă această direcţie, ești şi 
d-ta, şi eu doresc să întroduc această putere noauă 'n mij- 
locul nostru. 

Ce pot face deocamdată pentru d-ta şi ce pot face 
mai târziu? 

Stiu că eşti bolnav şi de ce eşti bolnav. D-l Negruzzi 
ma. ţinut în curentul peripeţiilor, prin care ai trecut. 

Ți se amputează braţul? Cât vei mai fi legat la pat? 

Nu exagerezi greutatea împrejurărilor? O scrisoare, ce 
scriseseşi d-lui Negruzzi din Oradea-Mare mi-a părut cam 
fatalistă în desperarea ei. 

De la „Junimea“ îţi trimetem vre-o 8-9 galbeni pe lună. 
li primeşti regulat? Ce'ţi trebue pe lângă aceştia acum? 

Și pentru mai târziu lace te crezi capabil? Profesorat? 
O funcţiune administrativă în ministeriu? Inspector de şcoale 
cu misiunea de a revede şi însufleţi învățământul din sat 
în sat şi din oraş în oraş. 

Respunde, mă rog, şi mai ântei de toate: nu perde 
curagiul. Viaţa întreagă e prea seacă pentru a merita des- 
perarea unui cap ca al d-tale. 

Te rog să crezi în înteresul şi afecțiunea ce ţi-o păs- 
trează cercul nostru literar şi îndeosebi. 


T. Maiorescu 


Primind scrisoarea aceasta, am fost cuprins de sîm- 
țămăntul, că tot aredreptate prietenul meu Dr. loan Hozanu, 
care mă 'ncredinţa, că e la mijloc o greşeală de diagnosă 
şi că e destul să ies din spital pentru-ca să mă 'nsănătoşez. 
Nu mi-am dat deci învoirea să mi se amputeze braţul, ear pe 
d-l Maiorescu Pam rugat să-mi trimită deocamdată un 
ajutor, ca să pot ieşi din spital spre a petrece un timp 
oare-care unde-va la aier curat. 

Prin lunie am primit ajutorul şi am plecat apoi la 
Brühl lângă Viena, unde în timp de vre-o opt zile m'am 
înfiripat fără de nici un ajutor medical, numai respirând 
aier curat, bând lapte proaspăt şi făcând băile reci, pe care 
mi le recomandase prietenul meu, mai târziu celebru hidro- 
terap loan Hozanu. 

Iţi fac împărtăşire despre aceste amănunte ale vieţii 
mele particulare pentru-că ele te dumiresc asupra multora 
dintre faptele de caracter public. 

După lămuririle primite de la Bechnitz, de la Eminescu 
şi de la unii dintre cei veniţi din România la Putna admi- 
team, ce-i drept, că formele vieţii culturale româneşti în 

România au să fie stabilite, dar mă temeam de deosebitele 
înrîurîri, care 'n România puteau să falsifice viața naţională, 
și eram pătruns de gândul, că o mişcare culturală sănă- 
toasă numai din Ardeal poate să pornească. 

„Drojdiile din România, — zicea Eminescu, —nu mai 
destilate prin cazan ardelenesc pot să dee esenţă curată“. 

Ce puteam înse să fac?! 

Nici la Oradea-Mare, nici la Arad nu mai aveam ce 
să fac, ear la Sibiiu, nu era âncă pregătit terenul de activi- 
tate pentru mine. 

N'ar mai fi rămas decât să mă bucur de ajutorul ce-mi 
acordase „Junimea“ şi să mă înscriu la 'nceputul viitorului 
an şcolar. Aceasta înse după scrisoarea primită de la Ma- 
iorescu nu mai puteam s'o fac. — Nu perdusem, cei drept, 
timpul de geaba, ci lucrasem mult atât în spital, cât şi la 
Brühl, unde m'am dus încărcat de cărţi. Nu mă ierta înse 
firea să mai primesc un dar din bunăvoință când mi se 
dedea putinţa de a agonisi prin muncă cinstită. 

Am mai stat deci pe gânduri, am luat înţelegere cu 
cei dela Sibiiu şi abia prin Noemvrie am plecat la Iaşi, 
unde mă aştepta Eminescu. 

Eram hotărît să stau un timp oare-care în România, 
dar să nu-mi cer împământenirea pentru-ca să mă întorc 
când aceasta va fi cu putinţă. 

Numai de mare folos putea să-mi fie timpul petrecut 
în mai de aproape atingere cu cei mai de frunte dintre 
contimporanii mei români. 

In laşi am tras la Samson Bodnărescu, atunci director 
al şcolii normale de la Trei Sfetite. Tot el găzduia şi pe 
Eminescu, precum şi pe Miron Pompiliu. Petreceam din când 
în când seara la Matilda, Cugler, atunci Doamna Burlă, mai 
rar la Veronica Micle şi mă sîmţiam foarte bine în acest 
cerc mai restrâns. Cu desăvirşire străin mă sîmţiam înse 
în lumea cea așa zisă bună şi mare, cu care nici până 'n 
ziua de azi n'am putut să mă potrivesc. 

Unul dintre oamenii mie foarte simpatici, d-l Iacob 
Negruzzi, mi se părea la început cu desevîrşire străin şi 
prefăcut când ne aflam în „societate“ şi aceasta pot s'o zic 
cu atât mai vîrtos despre cei-lalţi junimişti. 

Imi era par'că, mi se face un nod în gât când întram 
în „societate“ şi-i vedeam pe oameni dându-și silinţa să pară 
cum în adevăr nu erau. 


La Sibiiu. 


Diamandi Manole a fost naţionalistul devotat şi zelos, 
fără de care timp îndelungat nu s'a făcut nimic bun la 
Românii din Ardeal. 

La 1870, când cu mişcarea pornită pentru punerea la 
cale a serbării de la Putna, comitetul central din Viena a 
depus la bancherul Murășanu o parte din banii adunaţi 
pentru sărbare, ear acesta, perzând banii în joc de bursă, 
a fugit în America. 

De oarece atât Murăşanu, cât şi Nicolae Teclu, preşe- 
dintele comitetului, erau din Braşov, Braşovenii au stăruit 
ca familia lui Murăşanu să restitue banii perduţi. Refusând 
aceasta, comitetul şi-a dat demisiunea şi sărbarea nici n'ar 
mai fi avut loc dacă mwar fi fost la mijloc Diamandi Ma- 
nole, în gândul căruia nu numai pentru studenţii români, 
ci şi pentru Românii din Braşov, ar fi fost o mare ruşine 
dacă n'ar fi avut loc sărbarea. — El stăruia deci cu tot di- 
nadinsul să se adune din nou bani pentruca Braşovenii să 
scape de ruşine. 

Având legături cu truntaşii negoţătorimii din București, 
din Ploesti, din Brăila şi din Galaţi, precum şi un cumnat 
la Bucureşti, altul la Craiova, ear altul la Iaşi, al patrălea 
la Sibiiu, al cincilea la Braşov, ear al șaselea la Reşinari, 
şi fiind om cu bun simţ practic, el nu s'endoia, că folosin- 
du-se de aceste legături ale sale va reuşi şi a şi reuşit să 
adune destui bani pentru punerea la cale a sărbării. 

El mergea, cum se zice, la sigur, căci nu cerşia, „ci Taxa“. 

Dacă, eu dau atât, — zicea — cutare trebue să dee şi el 
atât, ear cutare şi cutare nu mă pot refusa, căci au înteres să 
nu mă supere, ear de la cutare şi cutare nici nu mai cer, 
ci scad din ceeace am să le dau. Profita apoi nu numai de 
sentimentele naţionale ale unora, ci şi de amorul propriu 
ori de vanitatea altora. 

Astfel publica'n ziarele din Bucureşti ceea ce sa adu- 

nat la Iaşi, ear la Craiova ceea ce s'a adunat la Brăila şi 
la Galaţi. 

Indeosebi pe Eminescu, pe câţi-va dintre bucovineni şi 
pe mine el ne-a 'nduplecat să luăm asupra noastră sarcina 
de a pune la cale sărbarea. Deşi noaue ne era om cu de- 
sevîrşire necunoscut, era destul să aflăm cum a pornit-oel, 
pentru-ca să nu ne 'ndoim, că greşesc cei ce spunea, că 
după cele petrecute publicul român ne va mai contribui 
pentru sărbare şi nu va mai veni la Putna. 

Personal nu lam cunoscut pe Diamandi Manole decât 
mai târziu, la Bucureşti, unde venia adese-ori în treburi 
comerciale. 

Când cu secularisarea averilor mănăstirești, statul ro- 
mân luase pentru dînsul şi averile primite de biserica Sf. 
Niculae din Brașov dela unii dintre Domnii Țării Româneşti. 
Când T. Maiorescu era ministru al cultelor, preşedinte al 
Eforiei bisericii Sf. Nicolae era Popazu, fratele mumei lui 
T. Maiorescu. Profitând de împregiurarea aceasta, Popazu 
a stăruit pe lângă nepotul său să intervie pentru-ca să i se 
restitue bisericii averile secularisate. Ne mai fiind aceasta 
cu putinţă, guvernul de atunci al României s'a 'nvoit să-i 
dee bisericii Sf. Nicolae un fel de rentă anuală drept venit 
al averilor, pe care le perduse. Deoare-ce biserica, susținea 
școlile româneşti din Braşov, guvernul ungar n'a dat Eforiei 
autorisaţiunea, de a primi renta, pe care o socotia drept sub- 
venţiune. Eforia a, primit-o cu toate aceste, înse pe sub mână. 

Aceasta nu se putea face decât prin mijlocirea unui 
om, care atât la Braşov, cât şi la Bucureşti se bucură de 
încredere, ştie să păstreze discreţiunea şi e gata să iee în 
primire bani, despre 'ntrebuinţarea cărora nu poate să dee 
socoteală publică. 

Diamandi Manole a fost timp îndelungat omul acesta. 

Membru cu mare trecere al sinodului diecesan şi al 
congresului bisericesc, preşedinte al Eforiei, precum şi al 
camerei de comerciu din Braşov, fruntaş al neguţătorimii ro- 
mâne, el se bucura de mare încredere. Eu i-am făcut 
cunoştinţa personală în casa lui T. Maiorescu, prin mij- 
locirea căruia ridica renta bisericii Sf. Nicolae—şi după-ce 
în România se schimbase guvernul. 

Era, cum se zice, O adevărată grădină de frumuseţă, 
om, care nu 'nvăţase multă carte, dar era 'nzestrat cu mari 
daruri fireşti şi-şi câștigase O cultură întinsă prin călătorii 
şi prin legăturile lui cu fruntaşii vieţii noastre culturale. — 
Nu era pentru dînsul nici o cestiune prea complicată şi în 
toate împregiurările era o plăcere să stai de vorbă cu el 

Cu atât mai vârtos era plăcere să, lucrezi alăturea cu 
dînsul, omul cumpenit, care nici odată nu-şi perdea răbda- 
rea şi voia bună, pe care nici vanitate, nici amor propriu, 
nici interese personale nu-l abăteau din calea cea dreaptă 
şi de aceea se bucura şi de încrederea adversarilor sei. 
Multe din cele petrecute la Românii din Ardeal le sunt reu 
înţelese celor ce nu ţiu seamă de aceasta. 

„Tribuna“ din Sibiiu n'ar fi fost, între altele cu putinţă, 
dacă nu sar fi pus Diamandi Manole fruntea miscării pornite 
pentru înfiinţarea unui quotidian în Ardeal. 

De oare-ce asesorul consistorial Nicolae Cristea era 
unul dintre cumnaţii lui Diamandi Manole, oamenii de rând 
erau încredinţaţi, că aceasta stăruie de dragul cumnatului 
său pentru înființarea ziarului. 

De oare-ce eu eram ştiut ca junimist, alţii nu se în- 
doiau, că „Junimea“ a pus la cale înfiinţarea ziarului pen- 
tru-ca să-şi facă, aderenţi în Ardeal. 

„Junimiştii“, care ştiau că lucrul acesta nu-i adeverat 
îşi dedeau silința să convingă pe ear alţii, că partidul na- 
ţional-liberal e acela care a pus la cale, înfiinţarea „Tribunei“. 

Adevărul era cu totul altul, şi eu nu sunt în stare să-l 
lămuresc tot atât de bine ca Diamandi Manole el însu-şi. 

Una din particularităţile lui Diamandi Manole era, că 
ştia să caracteriseze oamenii dându-le câte o porecla potri- 
vită cu felul lor de a fi. Astfel vicarul Nicolae Popea era 
pentru dinsul Andreas Hofer, ear Nicolae Cristea era Pater 
Ambrosios. Profesorilor le zicea „Substantive“, ear advo- 
caţilor şi ziariştilor „negoțători de vorbe“. Pentru dînsul 
Saşii erau „circumspecți“, Maghiarii „Checichemeţi*, ban- 
cherul Ghiţă Pop cel totdeauna spelcuit „Marchis de Villa- 
marina“, cumpenitul Eugen Brote „Lord Palmerston“, loan 
Bechnitz, care nu discuta, ci se mărginea a-şi da pe fată 
părerea dela care nu se abătea „Befehl“, I. C. Brătianu 

„Babacu“, ear T. Maiorescu „Noterami“. Eu, care sosiam 
la Braşov cu trenul de seara şi plecam cu cel de dimineață 
eram când „Liliac“, când „Curier rusesc“. 

Trebuia să găsească dinsul vorbă potrivită, şi pentru 
situaţiunea creată prin retragerea de la „ Telegraful Ro- 
mån“ a lui Nicolae Cristea. 

Brașovenii aveau un adevărat cult pentru Șaguna, care 
pe lângă toate cele-lalte înființase şi şcolile româneşti de 
la Brașov. Pentru ei deci era o revoltătoare lipsă de pietate 
nu numai măsura luată de metropolitul Miron, ci şi retra- 
gerea de la „Telegraful Român“ a lui Nicolae Cristea, care 
trebuia, să rămâie la locul, unde la rânduit Şaguna., 

„Nu!— zicea Diamandi Manole, — Șaguna, înființând 
» Jipografia archidiecesană“ Şi „Telegraful Român“ ni-a 
pus în mână un pistol, ca să ne apărăm de tâlhari. Dacă 
guvernul l-a silit pe metropolit să ne scoată din mână 
pistolul noi avem să adunăm mijloace pentru ca să ne în- 
ființăm un tun, un „Institut tipografic“ Și un ziar, care 
propagă 'n fie-care zi ideile lui Șaguna. 

Pentru el „7ribuna“ era „Turnul nostru“, care se des- 
cărca, în fie-care zi. 

Cam aşa vedeau lucrurile şi Braşovenii, precum şi 
alţii, care au subscris acţiuni pentru înfiinţarea, „/nstitutu- 
lui tipografic“. la gândul meu deasemenea era cestiune nu 
numai de pietate, ci şi de bun simţ să stăruim în calea, 
croită de Șaguna. 

Aceasta nu mai era însă cu putinţă. 

După-ce Ardealul a fost unit cu Ungaria, din care nu 
făcuse nici odată parte, partea covirşitoare a Românilor 
din Ardeal a declarat resistenţa passivă şi-a refusat a tri- 
mite deputaţi în dieta din Pesta, 

Șaguna era de părerea, că această politică passivistă 
e greşită: Românii toţi trebuiau din contra, să stărue în 
politica de la 1848, deci să lupte la alegeri contra închină- 
torilor lui Ludovic Kossuth şi să-şi trimită deputaţii în di- 
eta din Pesta pentru-ca să spriginească acolo pe cei ce se 
luptă contra Dinastiei, deci şi contra poporului românesc. — 
in faţa passiviştilor se aflau deci achiviștii, care erau în 
minoritate. „» Telegraful Român“ era, organul acestei mino- 

rităţi. „Tribuna“ nu putea deci să se susție dacă se pro- 
nunţa pentru politica lui Șaguna, căci era combătulă nu 
numai de passivişti, ci şi de o parte din activişti. Aceasta 
cu atât mai vîrtos, cu cât Diamandi Manole şi Braşovenii 
lui luaseră parte la alegeri şi, făcând cartel cu maghiarii 
contra Saşilor, aleseseră un deputat pentru dieta din Pesta. 

„Tribuna“ nu putea să se susţină decât primind fără 
de reservă programul pasiviştilor şi apărând cu bună, cre- 
dință causa română potrivită cu acel program. 

Despre aceste nu era greu să-l convingi pe negoţătorul 
Diamandi Manole. In programul passiviştilor era înse doaue 
puncte, cu care omul Diamandi Manole nu se 'mpăcă. 

Unul era cel privitor la Passivitate. După părerea lui 
passivitatea 'n viața politică putea să aibă rost pentru 
Maghiarii, fără de care conducerea afacerilor publice nu 
era în Ungaria cu putinţă, nu înse şi pentru Români. Ma- 
ghiarii chiar se bucurau, dacă Românii nu-i mai supărau 
luând parte la, viaţa politică. 

„Ai toată dreptatea! — îi zicea omul, care nu discuta. 
— Resistenţa pasivă e la Români o minciună. Nu că nu 
vrem, ci cu legea electorală şi cu procedura electorală din 
Ardeal noi Românii nu putem să luăm parte la viaţa pu- 
blică a statului ungar. D-voastre, Braşovenii, aţi ales, ce-i 
drept, un deputat, dar numai unindu-vă cu maghiarii. Şi 
ce treabă aţi făcut? l-aţi împins pe Saşi spre guvern. — 
Șaguna stăruia pentru activitate gândindu-se ca toţi Ro- 
mânii să fie uniţi. Acum, după-ce ne-am desbinat, nu facem 
treabă nici unii, nici alţii, și vorbele „activitate“ şi „passi- 
pitate“ nu mai au nici un înţeles“. 

Nu-i rămânea nici omului Diamandi Manole decât să 
se dee învins. 

Tot aşa şi 'n ceea ce priveşte punctul privitor la su- 
fragiul universal. 

Diamandi Manole, omul cu bun simţ practic, îi socotia 
lipsiţi de judecată pe Românii, care stăruiau pentru sufra- 
giul universal, pe care erau înteresaţi a-l cere Maghiarii, 
Germanii, Slovacii, Rutenii şi mai ales Evreii, toţi cei ce 
prin prăvălii şi prin ateliere, prin fabrici şi prin alte sta- 
bilimente industriale au mulţi proletari ca slugi, calfe ori 

muncitori. Românii, la care sunt de toți puţini cei ce nu 
au cel puţin o cocioabă sunt înteresaţi, ca vot să aibă nu- 
mai oamenii de sine stătători, care au un cens redus. 

„Ai dreptate !—zicea ear omul, care nu discuta. — Su- 
fragiul universal asigurează predomnirea străinilor ce tră- 
iesc în mijlocul poporului român. Noi o cerem  înse ştiind 
că nu ţine nimeni seamă, dacă o cerem ori nu“. 

Diamandi Manole mar fi fost el însu-şi, dacă n'ar fi 
recunoscut, că putem să susţinem programul passiviştilor 
fără-ca, să ne lăpădăm de propriile noastre convingeri. 

Mai eram înse la mijloc şi eu. 

Făgăduisem, că voi lua asupra mea sarcina de di- 
recior al ziarului ce seva înfiinţa, când va fi cu putinţă, şi 
trebuia să mă ţin de vorbă mai ales după-ce în urma unui 
articol publicat de mine fusese „Nicolae Cristea nevoit a 
se retrage de la „Telegraful Român“. Trăisem înse timp de 
zece ani aproapela Bucureşti, unde îmi asigurasem o posi- 
țiune şi intrasem în legătură cu fruntașii societăţii care 
stăruiau să rămân la Bucureşti. Singurii, care mă sfătuiau 
să fac cum mă trage inima erau M. Kogâlniceanu, T. Rosetti 
şi I. C. Brătianu, ear între cei ce-şi dedeau silinţa de a mă 
'ndupleca să nu mă avânt erau T. Maiorescu, D. A. Sturdza, 
Generalul Davila, P. P. Carp, Regina Elisabeta şi V. Alec- 
sandri, care mă încredința, că, Ardelenii nu sunt oameni, 
cu care se poate face treabă,—ceea ce-mi spunea şi P. P. Carp. 

Am plecat deci la Sibiiu cu gândul de ai face peprie- 
tenii mei de acolo să 'nțeleagă, că nu e în înteresul causei 
să iau asupra mea, sarcina de director al ziarului, pe care 
era vorba să-l înfiinţăm. 

Cei mai mulţi admiteau, că e lucru riscat să ne punem 
în conflict cu cei ce stăruiau să rămân la Bucureşti, câţi-va 
steteau pe gânduri şi unul singur, omul, care nu discuta, o 
ținea strună, că fără de mine ziarul nu are nici un rost. 

Era, cei drept, şi el de părerea lui Carp şi a lui Alec- 
sandri, numai înse în ceea ce priveşte viaţa politică. Cu 
oameni, care au avut în mijlocul lor pe Șaguna şi mau fost 
în stare să se adune împregiurul lui, în adăver nu se poate 
face nimic în viața politică. Vorba era însă deo mişcare 

culturală, care avea să-i facă pe Ardeleni destoinici de a 
lua cu sorți de izbândă parte la viața politică. 

După discuțiuni ’ndelungate a fost deci luată hotărîrea, 
ca să se facă un fel de fusiune cu „Gazeta Transilvaniei“ 
înființându-se sub direcțiunea lui Aurel Murășanu un ziar, 
la care să colaborăm noi cei ce colaborasem mai nainte la 
„Telegraful Român“. In deosebi eu urma să dau pe lângă 
colaborarea literară şi câte doaue articole politice pe săp- 
tămână. 

Am plecat deci împreună cu Eugen Brote la Braşov, 
unde împreună cu Diamandi Manole, cu Ghiţă Pop şi cu 
Dr. Neagoe am luat cu Aurel Mureşanu înţelegere în ceea 
ce priveşte condiţiunile fusiunii. 

Tin să spun, că una din aceste condițiuni era să dau 
o declaraţiune scrisă, că nici direct, nici indirect nu voi 
scrie nimic contra lui I. C. Brătianu şi a partidului naţional 
în genere. 

După fremătări urmate ’n timp de doaue zile învoiala 
s'a făcut apoi, ceea ce numai un om ca Diamandi Manole 
a fost în stare să scoată la capăt. 

Ziua următoare am primit însă la Sibiiu o depeşă, prin 
care Aurel Murăşanu declara, că-şi retrage subscrierea. 
A început apoi să publice „Gazeta Transilvaniei" ca ziar 
quotidian. 

Doaue tunuri, care se descarcă ’n fiecare zi! — a stri- 
gat Diamandi Manole, şi numai putea să, fie vorba, dacă 
vin ori nu la Sibiiu—Ar fi fost o adevărată desertare da- 
“aşi fi rămas la Bucureşti, unde viaţa-mi era fără 'ndoială 
şi mai ușuoară şi mai plăcută. 

Işi dedea negoţătorul Diamandi Manole seamă că în- 
treprinderea, în fruntea căreia se afla ca presedinte al con- 
siliului de direcţiune e cu desăvirşire riscată, dar omul 
Diamandi Manole se bucura, că mai riscă şi alţii şi că 
mişcarea va fi cu atât mai înteţiţă. 


loan Bechnitz 


loan Bechnitz e omul celor mulţi necunoscut, care în 
Ardeal a pornit mișcarea pentru unitatea culturală a popo- 

rului român şi a condus-o timp îndelungat cu pricepere şi 
cu rivnă neistovită. 

El era fiul unui negoţător, care'n timpul Eteriei s'a 
refugiat dela Bucureşti la Sibiu, unde a rămas şi după-ce 
n ţările române au urmat Domni pământeni Și şi-a ago- 
nisit o avere însemnată. 

Crescut ca „băiat de bani gata“, Ioan Bechnitz a făcut 
după îndrumări primite dela Șaguna studii universitare la 
Viena şi în Germania. 

Eu i-am făcut cunoştinţa în toamna anului 1869 la 
Viena unde se oprise în trecerea lui spre Germania. Dela 
el am aflat, că Șaguna stăruia, pentru propagarea în Ardeal 
a mişcării pornite de .. Junimea“ şi că avea o părere de tot 
rea despre clasa cultă română, mai ales despre cea din 
România. 

După 'ntoarcerea sa la Sibiiu, loan Bechnitz a fost un 
zelos colaborator la „Telegraful Român“. 

Din îndemnul lui tinerii trimişi la Șaguna să facă 
studii universitare fie la Viena, fie în Germania, întorși la 
Sibiiu, au înfiinţat un cerc literar şi „Telegraful Român“ 
era organul de publicitate al acestui cerc, care avea legă- 
turi cu Braşovul, cu Năsăudul, cu Aradul şi cu Caranşebeşul. 

Sa pornit apoi din cercul acesta o luptă, pe care chiar 
Şi dintre cei ce luau parte la ea numai puţini o 'nţelegeau. 
Cu atât mai puţini o vor fi 'nţelegând astă-zi. 

Sârbii din Croaţia şi cei din Slavonia, unindu-se cu 
biserica papală, s'au despărţit în ceea ce priveşte viaţa cul- 
turală de cei-lalţi conaţionali ai lor, au început să serie cu 
litere latineşti şi *ncetul cu ’ncetul s'a format un popor 
croat cu literatură deosebită de cea sărbească. 

Tot aşa Slovacii din Carpaţii apuseni pela începutul 
secolului XIX şi-au întemeiat o literatură deosebită de a 
connaţionalilor săi din Boemia şi din Moravia şi 'n urmă 
s'au presentat ca popor deosebit. 

De o primejdie de acela-şi fel era ameninţat şi poporul 
român când cu întroducerea în bisericile din Ardeal a 
limbii româneşti. Am scăpat însă de primejdia aceasta când 
Moldovenii şi Muntenii au întrodus şi ei limba românească 
'n bisericile lor. 

Primejdia s'a ivit din nou când preoțimea română din 
Ardeal a fost înduplecată să primească unirea, cu biserica, 
papală şi cât-va timp în urmă a introdus literile latineşti 
pentru-ca să se despartă de connaţionalii din Moldova şi 
din Muntenia, cum Croaţii s'au despărţit de connaţionalii lor. 

Am scăpat însă şi de data aceasta când literele lati- 
neşti au fost întroduse și ’n România. 

Trăind însă sub deosebite stăpâniri şi sub deosebite 
înrîuriri culturale, Românii sau depărtat unii întrun fel, 
alţii 'ntr'altul de popor în ceea ce priveşte atât felul de a 
vedea şi de a sîmţi, cât şi alegerea şi aşezarea vorbelor 
cât şi ortografia, încât Românilor din Ardeal le era greu 
să citească cele publicate în România, ear cei din România 
nu mai citeau cele publicate ?n Ardeal. Bechnitz susţinea 
cu toată hotărîrea ca să mă mut la Sibiiu. 

In gândul lui după declaraţiunea, lui Murăşeanu era din 
partea mea o adevărată deserţiune, dacă rămâneam la Bucu- 
reşti, deci nu aduceam jertfa ce mi se cerea şi nu mă 
avântam în greaua luptă ce se pornia. 

Nu mi-a rămas decât să mă mut la Sibiu, şi am făcut-o 
aceasta cu toată inima. 

Cea mai apropiată grijă a noastră a fost să ne punem 
bine cu greco-catolicii. 

Doi dintre membrii consiliului de administraţiune, Dr. 
Neagoe şi advocatul Mărgineanu, erau greco-catolici.—Am 
luat hotărirea să reservăm o parte din acţiuni şi încă doaue 
în consiliul pentru greco-catolici şi ca redactorul ziarului 
să fie totdeauna un greco-catolic agreat de Blăjani. 

Nu numai că oreco-catolicii nau cumpărat acţiuni 
dară cei doi greco-catolici sau retras şi ei din consiliu, 
dezi redactorii au fost totdeauna .greco-catolici, care se 
bucurau de simpatii la Blaj, şi 'n coloanele ziarului nici o 
dată nu s'a publicat nici măcar un şir jignitor pentru 
biserica greco-catolică. M'am dus la Blaj, unde am fost bine 
primit atât de Canonicii Țipariu şi Moldovan, cât şi de 
Metropolitul Vancea, care ma poftit la masă. Atât însă, 
numai atât. Toate silințele noastre de a-i îndupleca pe 
greco-catolici să iee şi ei partela mişcarea culturală pornită 
de noi au rămas zadarnice. Cei câţi-va, care au lucrat îmi 

preună cu noi ca Corneliu Pop. Păcuraru, G. Coşbuc, fraţii 
Septimiu şi Liviu Albini erau socotiți drept nişte oameni 
resleţi, dacă, nu chiar rătăciţi. 

Am găsit la Sibiiu un foarte bine închegat cerc de 
oameni tineri, care și-au făcut studiile fie la Viena, fie în 
Germania, unii profesori la Seminar ori la Școala peda- 
gogică, alţii funcţionari consistoriali, Adunați împrejurul 
Vicarului Popea şi a asesorului Cristea, şi îndrumați de I. 
Bechnitz, ei nu puteau să fie decât şaguniști, deci şi juni- 
mişti, deci din punctul de vedere al Blajenilor oameni pri- 
mejdioşi. Cei mai însemnați dintre dînşii erau Dimitrie 
Comşa, Dr. Bărceanu, Dr. Crişanu, Protopopul Simeon Po- 
pescu, Dr. Aurel Brote, directorul societăţii de asigurare 
» Transilvania“, Eugen Brote. 

Rânduiala, stabilită era, că fie-care lua masa la el 
acasă, dar pentru cafea se *ntâlniau cu toţi la Habermann, 
unde puneau lumea la cale. Odată pe săptămână cinau apoi 
împreună luându-și fie care cu dinsul Şi soţia. 

E învederat, că „Tribuna“ era — mai presus de toate— 
organul acestui cerc, cercul însă era stepânit de gândul de 
a se potrivi °’n gând şi ’n simţire cu obştia românească. 

De aceea nu era de loc grea sarcina pe care aveam 
s'o port. 

Aveam alăturea cu mine pe loan Bechnitz, care n'avea 
altă ıreabă decât să mă dumirească de câte ori se "ntâmpla 
să stau la 'ndoială. 

Unul din păcatele întelectualilor români din regatul 
ungar era lipsa de cultură generală. Oameni cum se cade 
erau toţi, dar fie-care se mărginia la cercul restrîns al 
carierei sale. loan Bechnitz era în ceea ce priveşte cul- 
tura generală mai presus de toţi întelectualii români, cu 
care am avut parte să lucrez împreună. 

Să nu vorbim nici odată despre lucruri, asupra cărora 
nu suntem în deajuns dumiriţi, — zicea el, care putea tot- 
deauna să-şi permită luxul de a alerga de ici până colo 
pentru-ca să se dumirească. 

El nu făcea parte din personalul de redacțiune, şi nu-mi 
aduc aminte, ca să fi scris vre-o dată şi el ce-va pentru 
„Tribuna“. Zicea, că nu se simte 'n stare să scrie aşa, ca 

să nu fie nemulţumit de ceea ce a scris. — Ne ruga deci 
fie pe mine, fie pe Coşbuc să scriem ceea ce voia să spună. 
Cu toate aceste în fie-care zi el era cel mai dântâiu venit 
în localul redacţiunii. 

După-ce citea corespondenţa şi ziarele sosite peste 
noapte şi însemna, cu creon roşu ceea ce i se părea de oa- 
re-care însămnătate, pleca la clubul Saşilor, unde găsia cele 
mai însemnate ziare germane, franceze, englezeşti ori itali- 
eneşti, din care se dumiria asupra situaţiunii şi lua pentru 
mine notițe. 

Deşi în curent cu mișcarea politică, cu cea literară şi 
cu cea artistică mai ales în ceea ce priveşte muzica şi ar- 
tele plastice, i se "'ntâmpla să aibă nedumeriri în ceea ce 
priveşte unele persoane, vre-o localitate ori vre-o faptă, des- 
pre care era vorba prin ziare. El trecea ’n biblioteca clu- 
bului şi răsfoia publicaţiunile, din care putea să iee infor- 
maţiunile cuvenite. 

Astfel ziarul — cu puţină ostăneală din partea mea — 
era, totdeauna bine informat. 

Aveam însă şi eu—ca Bechnitz — slăbiciunea de a mă 
teme, ca nu cum-va cele scrise de mine să aibă efecte 
neintenţionate de mine. 

Și de temerea aceasta tot el mă scăpa. 

In urma unui neajuns al inimii el era nervos şi-şi 
perdea uşor răbdarea. Dacă i se 'ntâmpla deci să citească/n 
coloanele „Tribunei“ ce-va ce nu se potrivia cu vederile lui, 
el se supăra şi adese-ori nu putea nopţile să doarmă. Cel 
mai cu minte lucru era deci, caziarulsă nu fie tipărit decât 
după-ce i-a facut dînsul revisiunea. 

Scăpam în felul acesta şi eu de sarcina revisuirii şi 
de simțământul de răspundere. Se 'ntâmpla, ce-i drept, cå- 
te-odată, că ziarul e tipărit prea târziu şi perdeam posta, 
dar sub ochii lui Bechnitz nu scăpa nimic jignitor. 

El ţinea, mai presus de toate, să ne ferim de tot ceea 
ce ar putea să 'nvrăjbească ori să înasprească conflictele. 

In urma stăruinţelor lui și a fraţilor Brote se 'ncheiase 
un fel de alianţă cu partidul naţional al Saşilor. Vorbaera 
deci, că în ziar să nu se publice nimic ce-ar fi putut să-i 
jignească pe Saşi. 

Tot atât de mult țineam cu toții, ca să fim cruțători 
şi față cu poporul Maghiar, ci să ne mărginim a combate 
guvernul şi pe Kossut-işti. 

Bechnitz în deosebi încă mai mult ținea să fim cu 
deosebire cumpătați în ceea ce priveşte oamenii de stat ai 
României. Nu ni se cuvenia să facem critica faptelor săvir- 
şite de dînşii, şi chiar şi lăudând pe unii jigniam fără de 
nic. un folos pe alţii. Ceea ce puteam să cerem de la dînşii 
era numai să nu îngreuneze posiţiunea Românilor din re- 
gatul ungar amestecându-se 'n treburile lor. Necruţători 
aveam să fim însă când vorba era de amănuntele faptelor. 
Fie "n bine fie 'n rău aveam să spunem adevărul şi întregul 
adevăr. Cei mai urgisiţi dintre toţi oamenii erau pentru noi 
închinătorii lui Ludovic Kossut: nici despre dînşii n'aveam 
însă să spunem ceea, ce nu-i adevărat şi de vorbe prea, 
aspre n'avem să ne folosim judecând faptele lor. 

Toate aceste şi multe altele le aveam în vedere când 
scriam, căci ştiam, că Bechnitz, făcând revisiunea. nu le 
va trece cu vederea. 

Avea Bechnitz la Bucureşti rude cele mai apropiate 
doi veri, la care ţinea foarte mult, fraţii Stoicescu, unul 
preşedinte la curtea de Apel, ear cel-lalt caligraf şi expert 
în materie de plastogratie. Intr'un rând am reprodus din 
ziarele bucureştene o întormaţiune elogioasă despre unul 
dintre aceştia. El a şters-o. 

„Aceasta aţi făcut-o de dragul meu, — a zis el— şi rău 
aţi făcut, căci cititorii „Țribunei“ nu ştiu, ce rost are acest 
Stoicescu în lumea aceasta“. 

Adevărul era, că între cititorii „Tribunei“ nu erau decât 
de tot puţini, care ştiau, că trăieşte la Sibiiu şi un oare- 
care Bechnitz, care de dimineața până seara aleargă mereu 
şi ostăneşte pentru-ca Românii din monarchia habsburgică 
să aibă un ziar redactat, — vorba lui —cu inima curată. 

Cercul din Sibiiu avea legături cu Braşovul, cu Ara- 
dul, cu Caransebeşul şi cu Năsăudul şi-şi asigurase pentru 
„Tribuna“ corespondenţi în toate ţinuturile cu poporaţiune 
românească, precum şi la Festa şi la Viena. In acela-şi timp 
Vasile Moraru ne adunase abonaţi în Bucovina, şi pot zice 
că chiar dintru 'nceput „Tribuna“ era organul Bucovineni- 

lor. Mai avea „Tribuna“ abonaţi şi în Macedonia şi 'n 
Epir, de unde Popilian şi Lecanta ne trimiteau corespon- 
dențe. 

Ne bucuram cu toţi când putean: să publicăm aseme- 
nea corespondențe, dar numai rar de tot se 'ntâmpla să 
primim câte una, care putea să fie publicată fără de corec- 
turi. Partea cea mai grea a sarcinei, pe care aveam s'o 
purtăm Bechnitz şi eu erau aceste corecturi obositoare, care 
trebuiau să fie tăcute cu multă discreţiune— pentru-ca au- 
torii să nu se sîmță jieniţi de ele. In urmă ne dedea și Coşbuc 
ajutor, ear după vre-o doi trei ani cele mai multe dintre 
corespondențe puteau să fie publicate și fără de corecturi. 

Nimic n'a contribuit la răspândirea „Tribune“ şi la 
înriurirea ei culturală atât de mult ca aceste corespondențe. 
„Tribuna“ mai era însă şi organ al partidului naţional 
român şi avea să se susție 'n luptă nu numai cu adversarii, 
ci şi cu unii dintre aderenţii lui, care-şi dedeau silinţa de 
a face peste putinţă existenţa ei, pe care n'o socotiau bine 
asigurată. 

După legea comercială ori-şi-care societate pe acţiuni 
trebuia să lichideze îndată-ce capitalul i-a scăzut la mai 
puţin decât jumătate. „Institutul tipografie“ în curând a 
ajuns aproape de situaţiunea aceasta şi nu mai putea să 
fie scăpat decât dacă abonamentele se vor spori, ca din ele 
să poată fi acoperite cheltuielile de editură. 

Sarcina de administrator al „Institutului“ şi al ziarului 
o luase asupra sa Dr. Aurel Brote, care făcea fel de fel de 
combinaţiuni spre a spori veniturile tipografiei, în fie-care 
zi sucia şi 'nviîrtia cifrele şi ne spunea mereu, că ne apro- 
piem de situațiunea, în care vom fi nevoiţi să lichidăm. 
Se sporiau, ce-i drept, abonamentele, dar se sporiau şi chel- 
tuielile, şi ar ti fost destul să cumpărăm o mai însemnată 
provisiune de hârtie pentru-ca să nu ne remâie destul 
pentru acoperirea celor-lalte cheltuieli. 

Administratorul, Bechnitz şi eu ţineam cu toate aceste 
să începem cât mai curând cu publicarea unei biblioteci 
poporale. 

Pentru-ca, să se poată vinde cu preţ scăzut biblioteca 
aceasta, noi cei dela Sibiiu am pus mâna de la mână şi-am 

cumpărat hârtie, ear din această hârtie cumpărată pentru 
bibliotecă se lua şi pentru „Tribuna“. 

Acesta era un secret, pe care n'aveau să-l afle duş- 
manii „Tribunei“, ba chiar nici acţionarii din Braşov care 
țineau la „Gazeta Transilvaniei“, vechea foaie, cu care 
erau deprinşi din timpul copilăriei. 

Mai era apoi şi că cei mai mulţi dintre cei ce contri- 
buiseră pentru cumpărarea, hârtiei erau oameni ce trăiau 
fie-care din lefşoara sa şi aveau casă plină de copii şi 
astfel jertfa de bună voie era prea mare pentru diînșii. 
Vorba era deci să li se restitue ceea ce au dat — se înţe- 
lege — după-ce se vor fi sporit veniturile „Tribunei“. Deo- 
camdată frații Brote, Bechnitz şi eu cumpăram hârtie pe 
polite subscrise de noi, ceea ce numai noi știam. 

Un neguţător ca Diamandi Manole nu putea însă să 
treacă cu vederea, că 'n socotelile „Institutulni“ e trecut 
prea puţin pentru hârtie. Aflând adevărul a ajuns Diamandi 
Manole să-i zică lui Bechnitz „Befehl“ 

Mai în glumă, mai serios el zicea, că Sibiienii sunt de 
doaue feluri: unii, care se supun, ear alţii, care nu se supun 
când Bechnitz poruncește. 

Adevărul era, că noi cei ce făceam parte din cercul 
tribuniştilor eram oameni, care nu lucrează împreună decât 
cu aceia, cu care se pot înţelege fără-ca să peardă timpul 
cu discuţiunea. Mulţi dintre noi erau, ce-i drept, în anumite 
împrejurări nevoiţi să se însoţească şi cu aceia, cu care 
înțelegerea nu le era cu putinţă. loan Bechnitz nu era 
însă dintre aceştia, când vorba era de lucruri, care nu se 
potriviau cu felul lui de a vedea, el se retrăgea într'un colţ 
şi lăsa pe alţii să lucreze. 

Oamenii sunt în adevăr de doaue feluri: unii, care au 
convingeri oare-cum înrădăcinate, care fac.parte din ființa 
lor sufletească, ear alţii, care nici nu ştiu ce va să zică a 
fi convins şi au numai păreri, care se schimbă după îm- 
pregiurări şi după înrîuririle, la care sunt supuşi. 


Documentele Hurmuzachi 


Mă aflam la Viena în „Allgemeine Krankenhaus* când 
am primit de la T. Maiorescu scrisoarea, prin care ma 

chemat să trec în Ţară pentru-ca să iau parte la lucrarea 
culturală pornită de „Junimea“. 

Citind azi, după cinci-zeci de ani, scrisoarea aceea 
ori-şi-care om cu judecată are să fie cuprins de sîmţământul, 
că T. Maiorescu exagera nu numai destoiniciile mele, şi 
totodată şi propria sa putere de înrâurire asupra societăţii 
în mijlocui căreia urma să-şi desfăşure lucrarea pornită 
din cel mai bun îndemn. 

El însu-și şi-a dat seamă despre aceasta când spunea, 
că cel ce ţine să iee parte la viaţa politică a României are 
— mai nainte de toate — să-şi agonisească milionul, dacă 
nu are. 

Adevărul e, că nu era destul să ai milionul: trebuia 
să fii înzestrat şi cu alte însuşiri, de care cei însoţiţi în 
„Junimea“ erau lipsiţi. De aceea alţii, deci oameni în 
toate privințele mult mai prejos de dânşii, au avut în viaţa 
comună a Românilor înrîurire mai hotăritoare decât T. Ma- 
iorescu. 

De gândul acesta am fost pătruns — în ceea ce mă 
priveşte pe mine însu-mi după-ce 'n toamna anului 1874 
am sosit la laşi. 

Am remas uluit când am văzut risipa, pe care o fac 
oamenii pentru-ca să pară ceea ce în adevăr nu sunt, și 
goana neînfrânată spre a agonisi cu ori-ce preţ mijloacele 
de traiu în belşug. 

Cel mai coviîrşitor dintre sînțămintele mele era deci să 
stau la o parte pentru-ca să nu fiu izbit, lovit, strivit, de 
cei ce-mi ies în cale. 

Eram şi aici, cum tusesem la Viena, primit şi îmbră- 
țişat cu multă bunăvoință. Cu toate aceste nu mă sîmţiam 
bine în mijlocul lumii, în care intrasem, şi mereu băgam 
de seamă, ca să nu supăr pe nimeni şi să mă mulţumesc 
cu puţin. 

Eram găzduit deocamdată la Samson Bodnărescu 
atunci director al şcolii normale, şi tot la el erau găzduiţi 
Eminescu şi Miron Pompiliu. Eminescu îmi cedase postul 
de redactor la „Curierul“ lui Bălășan, unde luam 100 L. pe 
lună, destul pentru un om ca mine, care locuia și mânca 
oare-cum de pomană. Societate pentru mine mai plăcută 

nu puteam să găsesc. Din când în când ne duceam apoi să 
stăm de vorbă cu Matilda Kugler, atunci soţia prietenului 
nostru Burlă. In vre-o doaue rânduri am fost şi la Veronica 
Micle, tot societate pentru noi plăcută şi ea. Vinerile luam 
parte la întrunirea literară a Junimii. Era o viaţă potrivită 
cu firea mea şi nu doriam decât ca lucrurile să rămâie tot 
cum sunt. 

Viind însă peste cât-va timp în treburi la Iaşi, T. Ma- 
iorescu a stăruit să trec la București. 

Eu nu puteam să zic „nu“. — Mă d prinsesem de mult 
cu gândul, că oamenii de felul meu sunt purtaţi ca frunza 
luată de vânt, atîrnători de împregiurări. Un lucru era, însă 
hotărît : că împământenirea nu mi-o cer, deci la viaţa politică 
nu iau parte. A rămas deci să mi se dee o'nsărcinare, pe care 
pot s'o. primesc şi fără-ca să fiu cetăţean al statului român. 

O asemenea însărcinare mi-a găsit T. Maiorescu. 

Baronul Fudosie Hurmuzachi ostenise timp îndelungat, 
ca, să caute 'n archivele din Viena şi să copieze documente 
privitoare la istoria Românilor. Erau, dacă-mi aduc bine 
aminte, peste doaue mii de documente scrise pe vre-o doa- 
ue-zeci de mii de pagini. Mai scrisese apoi Hurmuzachi în 
limba germană „Fragmente“ privitoare la istoria Româ- 
nilor, dintre care numai o mică parte era manuscript gata 
de tipar. Tot acest manuscript îl daruise apoi statului ro- 
mân, ca să-l publice sub purtarea de grijă a unei comisiuni, 
din care făceau parte Mihail Kogâlniceanu, Teodor Rosetti, 
Dimitrie A. Sturdza, Alexandru Odobescu şi B. P. Hajdău. 

Documentele fiind scrise unele 'n limba germană, al- 
tele 'n cea franceză, ear altele 'n cea latină, în cea italiană, 
puţine 'n cea românească şi mai multe'n cea maghiară, ear 
aceste urma să fie însoţite de o traducere 'n româneşte. 

Am fost numit secretar al acestei comisiuni, care-şi 
avea reşedinţa 'n Bucureşti, unde m'am mutat deci și eu. 

E"nvederat, că publicaţiunea o tăcea comisiunea şi eu 
mă, mărgineam să execut disposiţiunile luate de dânsa. 

Documentele aşezate ’n doaue lăzi mari erau date n 
păstrarea lui D. A. Sturdza, care le-a depus la creditul Fon- 
ciar, al căruia director era. 

Fie-care document era numerotat în şirul, în care a 

fost copiat. In acela-şi şir era făcută și numerotarea pagi- 
nilor. Hurmuzachi făcuse apoi un catalog de bilete —aşe- 
zate în acela-şi şir. Pe fiecare bilet era însămnată data 
şi numărul documentului, precum şi pagina, pe care el în- 
cepe. Resumatul conţinutului era, făcut în limba germană. 

Comisiunea a luat, înainte de toate, hotărîrea, ca do- 
cumentele să fie publicate *'n şir cronologic, aşa cum au 
fost copiate, ear resumâtele privitoare la conţinutul lor să 
fie traduse fără de nici o modificare în româneşte. 

De oare-ce Hurmuzachi era Bucovinean şi se 'mpliniau 
o sută de ani de la „răpirea“ Bucovinei, comisiunea a luat 
hotărîrea, ca publicaţiunea să se 'nceapă cu documentele pri- 
vitoare la Bucovina. Pentru-ca să se poată şti, al câtelea 
e volumul, care conţine documentele privitoare la Bucovina, 
aveam să așez biletele din catalog după datele ior, în or- 
dine cronologică, să constat care documente sunt pentru 
fie-care jumătate de secol şi fie-care document câte pagini 
are. Astfel s'a stabilit, că întreaga publi-aţiune va trebui 
să aibă şapte volume şi începutul se va face cu volumul VII. 

Pentru-ca nu cum-va în urma resturnării șirului la publi- 
care să producă vre-o ncurcătură şi unele documente să ră- 
miie nepublicate, cu mi-am făcut pentru siguranţa mea o copie 
de pe numerele aşezate 'u şir cronologic şi am aşezat car 
biletele cum le găsisem, deci in şirul în care fuseseră copiate. 

Aceasta lucrare îndelungată şi obositoare a fost să- 
virşită sub priveghierea specială alui D. A. Sturdza, şi abia 
apoi s'a întrunit comisiunea ca să-şi iee hotăririle. 

Mai aveam apoi să fac un indice de nume, localităţi 
şi fapte. Trebuia deci să citesc mult pentru-ca să mă du- 
miresc asupra persoanelor, locurilor și faptelor, despre care 
era vorba în documente. 

Scoaterea din lăzi a documentelor, darea manuscrip- 
tului la tipografie şi corecturile erau deci o mai neînsămnată 
parte a lucrării. Chiar și traducerea în româneşte a resu- 
matelor cra controlată de comisiune. Iniţiativă şi respundere 
aveam numai în ceea ce priveşte traducerile din limba 
maghiară. 

Lucram când acasă la mine, când la Creditul Fonciar, 
când la tipografia „Socec şi Teclu“, şi fiind-că biurou nu 

aveam şi *n condică de presenţă nu sămnam, oamenii rău 
nărăviţi luau drept sinecură cei 350 lei pe lună, pe care îi 
primiam ca diurnă de la ministeriul Instrucțiunii publice. 
După-ce dar Junimiştii au ieşit din guvern, Orescu, noul 
ministru, m'a destituit şi a numit în locul meu pe B. P. 
Hâjdeu, unul dintre membrii comisiunii. 

Lucru tot atât de caracteristic ca măsura luată de 
guvern, este că cei-lalți patru membrii ai comisiunii s'au 
înlocuit şi-au luat hotărirea de a nu-i pune celui numit la 
disposiţiune manuscriptele şi m'au însărcinat să-mi urmez 
ca până acum lucrarea pe răspunderea lor, ceea ce am şi 
făcut. 

Drept răspuns, ministrul n'a mai prevăzut în budget 
suma prevezută pentru publicarea documentelor. Tipografia 
lucra dar şi ea tot pe răspunderea, celor patru membrii din 
comisiune, 

Peste un an de zile am urmat aşa, — se 'nțelege,—mai 
mult pe apucate, ca de pomană, căci tipografia îmi dedea 
corecturi numai când n'avea altă treabă, — câte-odată zece 
şi mai multe coli la un loc. 

Schimbându-se guvernul, noul ministru nu ma socotit 
înlocuit şi mi-a achitat diurna pe tottimpul trecut printr'un 
singur mandat, pe carel'am scontat după rânduiala timpului 
de atunci la bine ştiutul cămătar al ministeriului. 

De aici înainte lucrările s'au urmat cu regularitatea sta- 
bilită în contractul încheiat cu tipografia, care era obligată 
să-mi dee doaue colide corecturi pe săptămână, şi după ear 
cât-va, timp întreaga publicare a fost trecută la „.lcademia 
Pomână“, ai căreia membrii erau membrii comisiunii. 

Eu eram acum deasemenea membru corespondent al 
„«loademiei Române“. 

Ancă mai nainte luase comisiunea hotărîrea, ca nişte 
documente culese de Exarcu din archivele venețiene să fie 
publicate şi ele ca „Suplement“ la colecţiunea Hurmuzachi. 
— „Academia Română“ a publicat şi multe altele colecţiuni 
tot ca „suplemente“. 

Intr'un raport făcut asupra publicaţiunii D. A. Sturdza 
a stăruit asupra zelului, cu care iau parte la lucrările co- 
misiunii. Am rămas deci pentru colecţiunea Hurmuzachi 

îndeosebi secretar şi după ce, în Martie 1884, m'am întors 
la Sibiiu. 

Veniam din când în când, ca să scot manuscripte din 
lăzile păstrate la „Academie“ şi să le dau tipografiei, care-mi 
trimitea corecturile acolo. 

In primăvara anului 1888 am fost osândit de către 
curtea cu juraţi din Cluj să stau timp de un an în temniţa 
de la Vaţ. Mi s'a dat voie să merg la Bucureşti, unde am 
scos din lăzi şi am dat la tipar manuscript pentru tot tim- 
pul ce aveam să petrec în închisoare, şi corecturile mi se 
trimiteau acolo, unde puteam să le fac în toată tigna. 

Parte de odată cu publicarea documentelor, parte mai 
târziu am descurcat manuscriptele „Fragmentelor* şi le-am 
publicat până 'n cele mai mici amănunte aşa, cum le-a lă- 
sat Hurmuzachi. 

Unele dintre aceste au fost traduse de Eminescu, ear 
altele le-am tradus eu ţiind seamă de toate particularităţile 
de stil ale originalului german. 

Tot sub îngrijirea mea a mai fost publicat manus- 
criptul lui Nicolae Balcescu despre „Istoria Românilor în 
timpul lui Mihaiu- Vodă Viteazul“, pe care până atunci îl 
păstrase A. Odobescu. 

In colaborare cu M. Kogâlniceanu am publicat, în sfirşit, 
o broșură asupra „răpirii“ Bucovinei cea mai mare parte 
extrase făcute din colecţiunea de documente a lui Hurmu- 
zachi. 

In Martie 1890 m'am întors de la Sibiiu la Bucureşti, 
ear la începutul anului şcolar 1894 m'am stabilit la Măgu- 
rele, unde am stat până 'n vara anului, 1908.%) In tot tim- 
pul acesta am urmat lucrarea pornită ca secretar al Co- 
misiunii. 

Timp de peste treizeci de ani am luat parte la această 
lucrare literară care nu odată era să fie şi ar fi şi fost 
curmată, dacă Regele Carol I, n'ar fi ţinut cu tot dinadin- 
sul ca, ea să fie scoasă la capăt şi war fi intervenit cu toată, 
hotărîrea de câte ori se făcea încercarea de a o suprima. 


*) Despre activitatea lui Ioan Slavici la Măgurele au rămas ma- 
nuscrise. 

Dăscălirea mea. 


La 1875, când m'am stabilit la Bucureşti, limba română 
nu era obiect de studiu în scolile secundare din România. 
Se zicea, că scolarii ştiu românește şi e destul, că şi toate 
cele-lalte 'n româneşte le învaţă. T. Maiorescu era înse de 
părerea, că au nevoie să 'nveţe şi gramatică românească. 
A luat deci dispoziţiunea, ca deocamdată, până-ce se va fi 
creat prin lege o catedră pentru studiul limbii române, 
profesorii, care aveau numai câte şase lecţiuni pe săptă- 
mână, să facă şi câtetrei lecţiuni de limba română pentru 
clasa "'ntâi. 

Profesorul de tilosofie de la liceul „Mateiu Basarab“, 
advocatul Răceanu, a declarat, că el numai ca profesor de 
filosofie a întral în corpul didactic şi şi-a dat demisiunea. 

Maiorescu era profesor de filosofie şi petrecuse de 
multe-ori ceasuri întregi stând de vorbă cu mine, ştia prea 
bine ce ştiu și ce sunt în stare să tac şi m'a însărcinat să 
dau lecţiuni de filosofie şi de limba română la liceul „Ma- 
teiu Basarab“. 

Chiar şi dacă n'aşi fi avut cuvenita pregăiire pentru 
sarcina ce-am luat asupra mea, m'aşi fi pregătit acum. Ade- 
varul e înse, ca atât în timpul celor din urmă doi ani pe- 
trecuţi la universitatea din Viena, cât şi 'n urmă, când mă 
aflam în spital, am citit mult şi cu multă rivnă scrieri 
privitoare la filosofie, la pedagogie şi la Istorie, ear în ceea 
ce priveşte limba romană mă dumirisem mai ales stând 
de vorbă cu Eminescu. — Mai era apoi şi că-mi făceam 
lecţiunile cu multă plăcere, încât şeolarii în curând mi-au 
dus vestea de bun dascăl. 

După-ce am fost înlocuit la comisiunea însărcinată cu 
publicarea documentelor rămase de la Hurmuzachi, mi-am 
dat demisiunea de la liceul „Mateiu Basarab“. — Am dat 
înse lecţiuni la şcoala normală a societăţii pentru învăţătura 
poporului şi ?n urmă la „Asilul Elena Doamna“, care 
atunci era şcoală particulară pusă sub purtarea de grijă a 
Eforiei spitalelor civile și sub direcţiunea generalului Davila. 

Timp îndelungat am mai dat lecţiuni de istorie la in- 
stitutul Manliu şi apoi la liceul aşa zis francez. 

După-ce m'am întors de la Sibiiu, am luat asupra mea 
sarcina de director de studii şi'n urmă cea de profesor de 
istorie la Asilul Elena Doamna. 

La 1894, când „Academia Română“ a "'ntiințat sub 
protecţiunea Regelui Carol I „Institutul Joan Oteteleșanu“, 
soţia mea a primit sarcina de directoară, eară eu am dat 
— ca director de studii — ecţiuni de limba română, de is- 
torie şi de principii de educaţiune, 

După patru-spre-zece ani ne-am retras şi 'n urmă am 
dat la şcolile comunităţii evangelice din Bucureşti lecţiuni 
de limba română şi de istoria şi geografia României. 

Atât la şcoala normală şi la „Asilul Elena Doamna“, 
cât şi mai ales la „Institutul Ioan Oteteleșanu“ mi-am 
făcut studiile după program stabilit de mine însu-mi. Am 
publicat deci şi manuale potrivite cu acel progrâm. 1) O 
scurtă întroducere în studiul filosofiei ca pregătire pentru 
pedagogie şi pentru lămurirea principiilor de educ aţiune. 
2) Asupra educaţiunii, din care doaue părţi, educaţiunea fisică 
și cea morală au fost publicate 'n biblioteca „.Minervei“. — 
Manuscriptul privitor la educaţiunea, intelectuală şi la cea 
profesională, a dispărut când cu arestarea mea. 3) Un ma- 
nual pentru istoria universală, — doaue volume, unul pentru 
timpurile vechi, altul pentru evul mediu privit din punctul 
de vedere al Românilor. 4) Gramatica limbii române, din 
care a fost publicată numai etimologia. Manuscriptul gata 
de tipar al Sintacsei a dispărut şi el deodată cu cel privitor 
la educaţiune. 

Am mai publicat în colaborare cu A. Odobescu o carte 
de citire peniru a doaua clasă primară şi'n colaborare cul. 
Manliu un manual de sintacsă. 


Scrietor. 


Eu m'am simţit viaţa mea întreagă mai presus de 
toate dascăl. A le da altora învățături a fost pentru mine 
totdeauna, o > mulţumire, şi cele mai vii mulţumiri le-am avut 
stând de vorbă cu oameni, prin care mă puteam dumiri ori 
plimbându-mă cu elevii mei. Mai ales ca dascăl mi-am cå- 
stigat şi pânea de toate zilele, şi nu-mi aduc aminte să mi 

fintâmplat vre-o dată, ca să fiu nemulţumit de 'nvăţă- 
turile ce-am dat. 

Nu tot aşa ca ziarist. 

Fiind adecă vorba de înteresele obşteşti îmi dedeam 
totdeauna, silinţa, să spun ceea ce sîmt, gândesc şi vor cei 
mulţi, și nu odată mi se 'ntâmpla să stau la 'ndoială, dacă 
nu cum-va greşesc. Abia târziu de tot am ajuns să mă 'n- 
credinţez, că sunt puţini oamenii, care au convingeri. Cei 
mai mulţi nici nu ştiu ce va să zică a fi convins. Ei au 
numai păreri, pe care le schimbă după împregiurări şi 
după împulsiuni momentane. 

Partea individuală deci în scrisa mea ca ziarist erau 
îndrumările, pe care le dedeam, ear aceste adese-ori nu se 
potriviau cu felul de a gândi al celor mai mulţi. 

Cu atât mai vîrtos ieşia la iveală această rîvnă dăs- 
căleăscă în scrierile mele literare. 

Nu puteam să mă 'mpac cu gândul, că lectura de ori- 
şi-ce fel e numai o plăcută perdere de vreme. In gândul 
meu rostul scrierii a fost totdeauna îndrumarea spre o vie- 
țuire potrivită cu firea omenească. 

Din onorarul, pe care-l aveam la Sibiiu ca director al 
ziarului „Tribuna“ ori din cel ce mi se dedea în urmă la 
București ca director al ziarului „Minerva“ nu puteam să 
trăiesc. Cu atât mai puţin aşi fi putut să trăiesc din ono- 
rarele ce am primit pentru scrierile mele literare. Ar fi 
trebuit să alerg şi eu pe la redacţiuni, ca să mi se facă 
reclamă, şi pe la autorităţi, ca să-mi cumpere exemplare, 
ceea, ce era împotriva firii mele. Scriam deci pentru mul- 
țumirea mea sufletească, şi-mi era destul că le făceam prin 
aceasta plăcere unora dintre prietenii şi binevoitorii mei. 
— O spun aceasta pentru-ca să caracterisez timpul, prin 
care am trecut. 

Scriam pentru-că nu eram în stare să mă stăpânesc. 
Scăpat înse de neastâmpărul, de care eram cuprins, puţin îmi 
pasa, dacă se publică ori nu ceea ce am scris: îmi era destul, 
că am citit scrisa mea în faţa cui-va. Nu numai tineam 
apoi seamă de efectul produs de scriera, ci scriind, îmi 
dedeam toată siliţa să mă potrivesc atât în plăzmuire, cât 
şi în formă cu felul de a vedea şi cu gustul acelora, pe care 

îi aveam în vedere. Aşa se adeveria în ceea-ce mă priveşte 
că lucrarea literară se desfăşură sub-înriurirea publicului 
cititor. 

La Viena şi la laşi am scris sub înrîurirea lui Emi- 
nescu, în primii ani ai petrecerii mele la Bucureşti sub alui 
T. Maiorescu, ear în urmă nu am publicat decât ceea ce 
am citit mai nainte soţiei mele. 

Urmarea firească e, că lucram totdeauna a'ndelete, 
tineam la corectitatea formei până ?n cele mai mici amă- 
nunte şi-mi dedeam silinţa să aleg vorbele, să le întrebu- 
ințez şi să le aşez potrivit cu deprinderea celor mai mulţi 
dintre români, deci nu ca pătura aşa zisă cultă a poporului 
român, care şi-a format încetul cu încetul o limbă oare-cum 
noauă şi din ce în ce mai pestriță şi mai straină pentru 
urechea românului. 

Scriam, se 'nţelege, mai ales când aveam timp liber. 
In timpul, pe care lam petrecut la Arad și la Oradea-Mare 
nam scris înse pentru-ca nu aveam cu-i să-i citesc ceea 
ce aşi fi scris, ear în timpul celor patru-spre-zece ani pe- 
trecuţi la Măgurele am scris puţin pentru-că nu aveam ră- 
gaz pentru aşa ce-va. 


TEIT F. f - HeT 
za EDE S 
éy ` E fa i 


ol Mi i BY iii 


aui EER "eK tra 
Ś 


3 i “SLUGĂ 3 oloni i 
lêng Joi 
- o olan oE 


siio imat ds ai 


i 
ja 
97 


< A e A 
giny orid ru 


